
Mitropolitul Antim Ivireanu — 
pictură murală la Mîn&stirea Govora 


Iscălitura mitropolitului. Antim Ivireanu 


„În Romînia este cunoscut si apreciat 
Antim Ivireanul, fiu al poporului gruzin, 
care, -eliberîndu-se de robia turcească, 
și-a “găsit adăpost în Romînia, Antim 
Ivireanul a fost un remarcabil om de la 
sfîrșitul secolului al XVII-lea si începu- 
tul secolului al XVIII-lea si unul din-* 
tre fondatorii si conducătorii activităţii 
de tipărire a cărţilor în Rominia. În ti- 
pografia organizată de, el s-au tipărit 
cărti în limbile romînă, greacă, slavă, 
arabă etc. 

În 1703, Antim Ivireanul l-a trimis în 
Gruzia pe Mihail Iștvanovici,: cel mai 
bun elev romîn al său, care a participat 
direct la crearea primei tipografii gru- 
zire, unde s-a tipărit nemuritoarea ope- 
rà a geniului poporului ‘gruzin, Şota 
Rustaveli, «Viteazul în piele de tigru». 

Nu este oare simbolică colaborarea 
creatoare a lui Antim Ivireanul si Mi- 
hail Istvanovici, urmărind apropierea 
dintre culturile popoarelor noastre ?" 

Din cuvîntarea tov. Vasili. Mjavanadze, 
rostită în fafa delegației de partid si gu- 3 
vernamentale a R.P.R. core a vizitat 
Uniunea Sovietică în august 1961 (Scîn- 
teia XXX 1961, nr. 5251, aug. 9, pp. 
1-39), i 


Acolo unde, pe malul drept al Dîmbovifei, strada 
Justiţiei face răspîntie cu strada Antim, se află o im-. 
punătoare zidire, veche de’ două veacuri şi jumătate. 
Dacă cineva ar trece pragul. splendidelor porți sculptate 
de însăși mîna ctitorului și ar pătrunde înăuntrul bise- 
ricii, ar afla, pe unul din cei patru stîlpi ce despart 
pronaosul de naos, versuri ca acestea: i 


Deși sînt ne-nsuflefit, 

Stilp de piatră întărit, 
Omule, si de la mine 

Poţi afla, de-i vrea, vrun bine. 
Eu am trei frați potriviţi, 
Toti deodată aici înfipţi, 

De o parte și de alta, 

Doi în stînga, unu-n dreapta. 
Caută la noi și vezi 

Ca să te încredințezi 

Că și pietrele unite, 

Pentru, folos potrivite, 

Cît + de multă greutate 
Lesne poate să o poarte. 


* cît — oricît. 


Monologul, alcătuit desigur cu prilejul restaurării din 
secolul al XIX-lea, continuă cu o lămurire : 


Chir Antim mitropolitul, 
Ivireanul mult vestitul, 
Aicea ne-au așezat 

Si cu ziduri ne-au legat 


și sfîrgeste cu un îndemn către cititor, pe care, în chip 
simplu si emoționant, îl sfătuiește astfel: 


Urmează cum au urmat 
Ast părinte minunat, 


Și de pietre pomenit, 
Și în viaţă lăudat, 
. $i-ntre cei morti neuitat, 


Lăsată vreme îndelungată în paragină, reparată ade- 
sea cu destulă nechibzuintà, vechea alcătuire metropo- 
litană e încă una din clădirile pe care abia acțiunea de 
restaurare şi de întreținere a monumentelor istorice ini- 
tiatà în anii nostri a refàcut-o, în 1950, în spirit ştiinţific. 

Tilcul acestei ample acțiuni depăşeşte, desigur, mar- 
ginile unor lucrări de arhitectură; prețuirea ce se dă 
astăzi valorilor trecutului continuă și încununează peste 
moarte viața și truda acelor osîrduitori pe terenul odi- 
nioară atît de nesigur și de primejdios al culturii romi- 
nesti. 

Originar din Iviria — numele clasic al Gruziei — An- 
tim s-a identificat pe deplin cu năzuințele poporului din 
patria lui de adoptiune. Prin cultivarea şi dezvoltarea 
meșteșugului tipografic, el a adus o contribuție creatoare 
la mersul înainte al vechii noastre culturi. Îmbinînd 
măestrita folosire a limbii literare cu o bună observaţie 
a vieții, Anlim nu s-a sfiit ca, de la înălțimea amvonului, 
să dea în vileag corupția socială și vicisitudinile jugului 
otoman. Luptător convins pentru independența ţării 
noastre, el s-a situat, într-un moment nodal al istoriei 
universale, pe poziția fermă a unei politici de apropiere 


8 1 


cu ftusia, poziţie cate nu èraalta decit cea a înseși Mā- 
selor populare. Siirșitul lui tragic curmà o viaţă care, 
înmănunchind talentul cu dragostea şi priceperea, unind 
suculenta cuvîntului cu forța faptelor proprii, este, în 
'limilele epocii faudale, o viață de muncă și de luptă 
„neobosită, vrednică de toată luarea-aminte. 

Strecurînd, în rigoarea datelor științei, o undă de fic- 
jiune — întemeiată pe aceleași izvoare istorice, limitele 
acestei ficțiuni se pot cu exactitate determina cu aju- 
toru! notelor de la sfîrşitul volumului — autorul a în- 
‘cercat ca în paginile ce urmează să dea ființă unuia din 
acele chipuri care, în ciuda lungului sir de ani, se înfă- 
tiseazà încă aievea înaintea ochilor nostri, împreună cu 
tot veacul lui, dramatic crîmpei al zbuciumatului nostru 
trecut. 


Eu aici în țară n-am ve- 
nit de voia mea, nici de. 
vreo sărăcie sau lipsă 


— De vreme ce, așadar, dumnealui Vasile clucer 
jură aici în faţa noastră că așa stau lucrurile și nu 
cum face arătare Neacșul carele este vecin pe moșia 
dumnealui; întăresc domnia 'mea slugii mele lui Va- 
sile clucer partea lui Neacșu, toată, iar Neacșul cu 
muierea și cu copiii lui să muncească la casa dumi- 
sale în veci 1, f l 

Divanul se. ținea în spătăria cea mică a curții 
domnești. La peretele din fund sedea în scaun însuși 
Costandin vodă Brîncoveanu, avînd în stînga sa pe 
vlădica Teodosie, mitropolitul Ungrovlahiei, iar la 
dreapta pe spătarul cel mare, ținînd spada dom- 
nească. După rangul lor, boierii se înșirau de amîn- 
două părţile sălii, de-a stînga și de-a dreapta scau- 
nului domnesc, iar aprozii şi armașii se aflau în 
fata lor. l 

— Mai sînt pricini pentru astăzi, logofete ? 

— Mai sint, măria ta. Am cercetat după înaltă. 
-poruncă a măriei tale jalba boierului Bunea cu 
Costandin pentru țiganca Dochita. si feciorii ei, si 
iarăşi am cercetat pricina lui Pătru postelnicel cu 

vecinii lui de la moșie. Apoi mai sint citeva pricini 
cu țigani si încă vreo două deșugubine *. 

— Şi care-i socotinta domniei tale, jupîn logofete, 
în jalba boierului Bunea ? 

— Iat-o. Strămoșul boierului Bunea a avut o ți- 
gancă, Dochiţa, și aceasta o fată, Măgdălina. Costan- 
din s-a însurat după pravoslavnicà rînduialà cu 
Măgdălina si are cu dînsa şase copii, doi băieţi si 
patru fete. Vine acum boierul Bunea în fata cinsti- 
tului divan și cere să-și ia cuvenita parte din feciorii 
Dochiţei. Dar Costandin arată că n-a știut că soa- 
cră-sa a fost tigancà, si mai arată că azi toți copiii 
lui tin casà si dau bir. 

— Si atunci? 

— Pravila zice și obiceiul pămîntului întărește 
că țiganul e rob din tată în fiu, așa că roabă e și 
Măgdălina, și robi sînt-si copiii ei, măcar că tatăl 
lor e romîn slobod. 

— Nu e bine. Să intre boierul Bunea si Costan- 
din. E 

La strigarea aprodului, cei chemați se înfàtisarà 
înaintea divanului., 

— Hotărăsc domnia mea astfel. Ca să nu se facă 
tulburări și să se strice casele oamenilor, să răscum- 
peri, Costandine, pe femeia ta din robie, iar domnia 
ta, boierule Bunea, să primeşti drept preţ de răs- 
cumpărare taleri opt de la Costandin, taleri cinci de 
la fiecare fecior și taleri patru de la fiecare din cei 
patru gineri, peste tot taleri treizeci, și ei să fie 
oameni slobozi si nici o putere asupra lor sà nu 
mai ai?. Să le scrii zapisul, jupîn logofete, si să-l 
dai la mina piritului, 


* deşugubină — delist, Sau chiar crimă, care se putea ris» 
cumpàra cu bani, 

În vreme ce pricinașii ieșeau pe o altă ușă si în 
spătăria cea mare începură să se adune numeroși 
boieri de rangul al doilea, se perindarà în fata 
divanului, pentru înaltă hotărire domnească, ceilalți 
jeluitori si pîrîti. Era vorba dé un ţigan „căzut la 
pierzanie“, care urma să fie dus la ocnă, dar, așa 
cum se întîmpla adesea în aceste vremuri, cînd lipsa 
de brațe de muncă se făcea mereu mai simțită, se 
găsi si acum un boier care să răscumpere, cu 20 de 
ughi, capul ţiganului, cu zapis ca să-i fie rob pe 
moșie. Pentru o moarte de om, un ucigaș se învoise 
cu rudele mortului, plătise deșugubina sau „prețul 
sîngelui“, astfel încît înaltul divan îl lăsă să plece 
slobod. În schimb un alt țăran, sărac, care nu se 
putuse înlesni să-și „răşcumpere gîtul”, părăsise 
divanul de judecată cu osîndà la ocnă. Dar cele 
mai numeroase pricini erau, ca și aceea dintii, pri- 
cinile de vecinie. Să ascultăm, de pildă, împreună 
cu înaltul divan, sfîrșitul hotăririi domnești pri- 
vitoare la Pătru postelnicelul : „Și apoi Pătru pos- 
telnicel a avut întocmire cu acei. vecini mai sus- 
ziși de a plătit cu bani buni toată ocina lor- si 
a plătit și birul lor și toate dajdiile cîte sînt peste 
an într-un an. Și s-au vîndut acei cnezi mai sus-ziși, 
toţi, de a lor bună voie si fără nici o silă și cu toată 
ocina lor să fie vecini lui Pătru postelnicel si cu 
ştirea tuturor megieșilor din jurul locului. Pentru 
aceea am dat și domnia mea slugii domniei mele 
Pătru postelnicel ca să-i fie toate aceste ocine și 
vecini si vii ohabă * lui și fiilor lui și nepoților si 
de nimeni neclintit, după porunca domniei mele” 3. 

Într-adevăr, veacul al XVIl-lea se situează la 
capătul unui îndelung proces, început cu sute de 


* ohabă — proprietate intangibilă. 

ani în urmă, de ăservire a țărănimii, atit prin des: 
fiintarea dreptului de strămutare, cît si prin cres- 
terea numărului de ţărani aserviti. Pricina economică 
a acestei necontenite aserviri era în primul rînd 
imposibilitatea ţăranilor de a-și plăti datoriile, iar 
documentele menţionează adesea că debitorul insol- 
vabil urmează să-i fie boierului „vecin (sau rumin) 
cu feciorii mei si cu toată moșia mea“. Ulterior, 
țăranii încercau cîteodată o răscumpărare, fie cu 
bani, fie cu vite, fie cu o parte din pămîntul lor, 
dar asemenea acţiuni erau, de cele mai multe ori, 
sortite eșecului, căci începînd din secolul al XVI-lea, 
cînd. grînele devin marfă, feudalii sînt din ce în ce 
mai interesaţi să-i lege de glie pe ţărani şi să le 
răpească dreptul de strămutare, spre a-și asigura 
forța de muncă necesară exploatării domeniului 
lor 4. Astfel, paralel cu înăsprirea jugului otoman, 
dar și cu creșterea, relativă, a potenţialului econo- 
mic al țării — deschiderea de noi mine, sporirea 
numărului de vite etc. — asistăm la o necontenită 
pauperizare a marilor mase ţărăneşti, în folosul, de- 
sigur, al stàpînilor feudali. În frunte cu domnul 
țării, aceștia își vor îngădui cheltuieli mereu mai 
însemnate, din care vor avea citeodată de profitat 
tiparul și arhitectura, școala chiar, într-un cuvînt 
cultura, așa ca în epoca în care se desfășoară poves- 
tirea noastră. 


În aceeași zi a lunii noiembrie 1692, în vreme ce 
divanul își urma judecăţile în felul închipuit de noi 
mai sus, un modest călugăr, însoţit de un tînăr îm- 

brăcat si el într-un anteriu negru, coborau poate 
Dealul Mitropoliei, îndreptîndu-se spre curtea dom- 
nească. — l l 

— Doamne, părinte Antime — zise cu mirare 
tînărul — ce o' fi cu puhoiul ăsta de oameni, de 
împănează toate ulițele, parcă s-ar aduna la bîlci ? 

— Nu ştiu, Mihăiță, fătul meu, dar oricum cată 
să stăm si noi putin în loc, că de răzbit văd că nu-i 
-chip nicidecum. 

— Ia te uită, părinte, încolo, înspre casa iaza- 
giului, parcă se vede apropiindu-se un alai. 

Călugărul îşi puse mîna streaşină la ochi si, de 
pe înălțimea unde se afla, încercă sà desluseascà 
ceva, pe deasupra mării de capete omeneşti. Pàsind 
‘agale, în mijlocul zarvei pe care o făcea mulțimea 
si slujitorii adunați la privealà, sẹ vedea într-adevăr 
înaintînd un alai. În frunte, în chip de mare postel- 
‘nic, călca tantos gidele, cu un toiag de beldie în 
mînă, după el venea armașul cel mare si înapoia 
lor... 

„Țineţi-vă — zice cronicarul Ion Neculce — săra- 
celor ţări, dacă sînteti putencioase, de acmu să bi- 
ruiti nevoile din pizmele vechi...“ 5 ale domnilor! 
În urmă cu un an, o seamă de boieri ce se pribegise 
în Ardeal încă din domnia lui. Șerban vodă Canta- 
cuzino, fusese chemaţi de Constantin Cantemir la 
Iaşi, înzestrați cu jalbe si cu scrisori si minati la 
Adrianopol, să-l pîrascà pe Brincoveanu la Poartă. 
Doi dintre ei însă, si anume un Barbu căpitan Bă- 
deanu și un Costandin comis Vărzarul, veniră în 
ascuns la București și-i vestiră domnului cele ce 
se pun la cale. Iute de mînă, Brîncoveanu trimise 
pe Vergu portarul si pe Barbu Brătășanu la Adria- 
nopol si, cu. mijlocirea a nu mai putin de 1000 de 

bungi de aur, dobîndi de la turci extrădarea celor- 
lalti haini. Si astfel, luară pe Staico paharnicul, pe 
Preda'capitanul din Proroci, pe Preda căpitanul de 
la Milcov, pe Iacsà capitan Sîrbul si pe Radu Hateg 
si, punîndu-i într-un car mocănesc, îi aduserà în 
țară, băgaţi „în fiară si în càtusi"”. În acest alai de 
batjocură, precedati de gidea și de armaș, „însem- 
nînd si sfîrșitul lor în ce chip va să fie“, şi urmaţi 
de boierii care fusese trimiși la Țarigrad după dinșii, 
străbătură ei, potrivit domneștii porunci, drumul 
pînă la curte, spre marea veselire a norodului bucu- 
restean. 

Strecurindu-se în urma alaiului, călugărul si înso- 
ţitorul lui se îndreptarà si ei spre scaunul domniei. 
Aşa cum se înfățișa pe atunci, palatul domnesc, 
care era „pe stilpi de piatră si cu trei cafasuri” * 6, 
putea sta cu cinste alături de cele mai strălucite clă- 
diri ale apusului și răsăritului. Ca să ne facem o 
idee de întinderea vechii curţi domnești din Bucu- 
resti, să ne închipuim o linie care, pornind de la 
vechiul curs ‘al apei — Dîmbovija curgea pe atunci 
ceva mai la stinga, de-a lungul actualei străzi a 
Halelor — ‘ar sui pe actuala stradă Selari, și apoi, 
înaintînd pe Gabroveni, s-ar cobori din nou la cheiul 
gîrlei, paralel cu actuala stradă Sepcari, la. vreo 15 
metri est de ea”. Este, adică, perimetrul înlăuntrul 
căruia, de cîțiva ani încoace, echipele arheologice 
au efectuat rodnice săpături, dînd la iveală intere- 
sante vestigii ale trecutului 7 èis, În vremea lui Brîn- 
coveanu, care avea să înconjoare palatul cu zid de 
piatră și de cărămidă, se afla, în partea dinspre Bă- 
ràtie, un turn si un puț, care se chema ,,putul Turnu- 

* cafas — cerdac, cameră în catul de sus al unei case, de 
unde: se poate privi afară. 

lui”, iar pe partea de loc dinspre Covaci si Selari se 
întindea grădină domnească, despre care Anton 
Maria Del Chiaro, secretarul florentin al domnului, 
ne informează că e „de toată frumuseţea și are 
forma pătrată, desenată după bunul gust italian”. În 
mijlocul ei, Brîncoveanu clădise un foișor frumos 
— una bella loggia — unde lua prînzul și-și făcea 
siesta după-masă, în mijlocul miresmei a tot felul 
de flori rînduite de jur împrejur în spalier$. În 
partea dinspre gîrlà se înălța încă un turn, numit 
„Turnul despre nemți”. La 25 iunie 1691, în timpul 
unei furtuni cu descărcări electrice, trăsnetul căzu 
tocmai pe clopotnița acestui turn, în care se ţinea 
iarbă de pușcă. Explozia iscă o panică nemaipome- 
nită şi ucise o sumedenie de oameni care se adă- 
posteau, sub turn, de ploaie. Brîncoveanu reclădi 
însă numaidecit turnul, împodobindu-l și cu un 
„ceasnic“” cum nu se văzuse încă în Bucureşti °. 

La sosirea jalnicului alai, garda curţii se dădu 
deoparte. Era un adevărat mozaic de uniforme roșii, 
albastre și verzi, de postav brașovenesc, purtate de 
lefegiii nemți și cazaci sau de seimenii mîndri de 
plàcuta cu armele principatului, care le atîrna pe 
piept. Urcînd măreața scară de marmură, „oaspeţii“ 
trecură pe sub coloanele pridvorului, apoi prin spă- 
tăria cea mare, unde erau adunaţi boierii de rangul 
al doilea, si ajunseră, în sfîrșit, în spătăria cea mică, 
zisă „cu stele“ din pricina zugrăvelii tavanului, 
unde îi aștepta însuși voievodul, înconjurat de cei 
dintii boieri ai ţării. Sprijiniti de subsuoarà de călă- 
rașii de Țarigrad, cu picioarele împiedicate în fiare 
si cu mîinile în cătuși, cei cinci haini înaintară pinà 
în fața domnului și-i căzură toţi în genunchi. 


— lată — zise stolnicul Costandin Cantacuzino 
— ce oaspeţi aleși ne trimite de la Țarigrad bunul 
nostru prieten, tatăl lui Antioh, Constantin Cante- 
mir, barbarul ! 

— N-as fi gindit — grăi atunci vodă — n-as fi 
gindit, Staico paharnice, să văz una ca aceasta, zău, 
n-aş fi gîndit în viaţa mea. Umblasi ce umblasi cu 
tot felul de umblete pentru ca aștăzi sà te văz 
dinaintea mea într-acesta chip, zău, n-aș fi gindit. 

— Greșit: sînt măriei tale, doamne, răspunse 
Staico. | 

— Greșiţi sîntem, doamne, măria. ta, gresiti, dar 
îndurarea ta depăşeşte cu mult fărădelegile noastre, 
grăiră atunci si ceilalţi. 

— Apoi la ceasul ăsta o mie de vorbe un ban nu 
fac, rîse unul din boierii de divan.. 

— Drept grăiești, domnia ta, îl întări vodă. Ar- 
mas! la pe dumnealor de-i du în pușcărie, unde 
şi-au gătit, că noi avem altă treabă, să bem astăzi. 

Si în vreme ce armașii îi luau și-i duceau în 
temnita de sub palat, rezervată tilharilor, vodă 
adăugă : DER 

— Poftiți, boieri dumneavoastră, să sărbătorim 
slăvita nuntă a fiicei mele mai mari, a Stancăi, cu 
Radu beizadea sin Ilias vodă de la Moldova 1°, 

Încă de luni de dimineaţă, tarafurile de lăutari 
îşi zdrăngăneau viorile şi cobzele atît în curtea 
domnească, sub ferestrele iatacului domniţei, cît si 
în curtea domnescului ei logodnic. Cete de slugi se 
țineau lanţ pe „poduri“ cu darurile trimise de cei 

poftiti la nuntă : ici unul purta pè uteri un berbec 
mare, viu, dincolo se vedeau alţi doi ducînd în 
braţe cîte doi miei sau iezi, de asemenea vii. Găi- 
nile, curcanii si giștele făceau un zgomot asurzitor 
în cuștile lor, purtate, pe stinghii, pe umerii cite 
unei perechi de slujitori. Cosulete cu cozonaci sau 
tipsii cu poame, “acoperite cu basmale de mătase, 
cu gingase flori brodate pe la colţuri, si, în sfîrșit, 
balercele cu vinul cel mai ales, erau numai o parte. 
— neînsemnată și nu cea mai valoroasă — din plo- 
coanela pe. care fiecare din zecile de nuntași — ca 
să nu mai punem la socoteală pe cele sosite din 
satele însuràteilor — le închinau praznicului dom- 
nesc. În sîmbàta din ajun, mirele, cu lăutarii în 
frunte, venise la casa socrului, îi sărutase mîna si 
îi înfàtisase în dar două piei de lup, pe care, ase- 
zîndu-se cu toţii, cinstiseră cîte un pahar de vin. 

Acum, întorși de la biserică, oaspeţii așteptau, 
prin numeroasele cămări și iatacuri ale palatului, să 
fie poftiti la masă, în „casa cea mare“. Cămările 
lui vodă, lipsite de fastul apusean al tapiţeriilor, 
erau în schimb luminate de cîte o stucatură a tava- 
nului sau de cite o oglindă de Venetia în privaz 
de argint masiv. În locul oricăror tablouri, atirnau 
pe pereţi numeroase icoane de aur și de argint, în 
cadru de brocart. 

Deosebindu-se de ei numai prin culoarea roșie 
— pe care, singur, ca odinioară împărații de la Bi- 
zanț, avea privilegiul s-o poarte — vodă sta de 
vorbă cu boierii, în vreme ce Copiii de casă slujeau 
vutci și dulceţuri. La un semnal al trîmbitasilor, își 
dezbrăcară toţi contesele si servanele *, pe care si 
le prinserà numai la gît cu cîte o copcà scumpă si, 


* servan — haină lungă, asemănătoare cu un anteriu. 

cu minecile fluturindu-ie pe spate, se pornirà, după 
rangul lor, în cămara ospăţului. Masa, lungă, are 
la capăt un singur jet, pe care se va așeza domnul, 
si e înconjurată de divanul pe care vor lua loc, 
turcește, oaspeţii. Fata de masă e din pînza lucrată 
în casă, ca si servetele, peschirele si măhrămile „de 
mîini“. În fata fiecărui oaspe lucesc lingurile si cufi- 
tele de iargint. Sfesnicele sînt si ele de argint, fie- 
care cu mucările ei alături. Pe divan sînt clădite cu 
îngrijire plapumele de zarbap * si hataia **, cear- 
safurile cu flori de fir si de mătasă, perne lucrate 
din „frenghii“ grele, pilote cu fata de 'atlas. Pe de- 
asupra se aștern „marele covor de pat“, precum și 
stofe de preţ, de asemenea roșii, care, îngrămădite 
pînă la oarecare înălțime de-a lungul peretelui, alcă- 
tuiesc o rezemătoare cît se poate de comodă. Toti 
mesenii s-au așezat; în picioare, afară de spătarul 
cu sabia gospod pe umăr si cu cuca gospod pe bas- 
maua cusută cu fir, au rămas numai dregătorii care 
slujesc la masă: postelnicul, care este un fel de 
mareșal al curţii, se foieste încolo și încoace împăr- 
find tot felul de porunci; paharnicul îi toarnă dom- 
nului vin, stolnicul îl slujește cu bucate, medelni- 
cerul stă gata cu ligheanul în care să-și spele mîi- 
nile, iar aga și armașul stau cu ochii în patru 
supraveghiind totul. 

Dincolo, în iatacul doamnei, orînduiala e aceeași ; 
doamna şade în locul de cinste, iar jupinesele fac 
aceelasi slujbă ca și, dincoace, bărbaţii lor. 

Dar iată că trîmbitele au început din nou să sune 
și cele 60—70 de feluri de bucate — cam reci, ce e 

* zarbap — stofà scumpă de mătase, tesutà cu fir de aur si 


de argint. 
xx hataia — stofă fină de mătase chinezească. 

drept, din pricina depàrtàrii cuhniilor — încep sà 
sosească, purtate pe tipsii și talere de argint, de 
aramă sau de cositor, făcute la Brașov sau la Dantca. 
Odinioară obiceiul era ca blidele să nu se stringă, 
ci să se așeze unul peste altul, pînă cînd mesenii 
dispăreau cu totul înapoia lor, de nu-i mai vedeau 
nici cei care stăteau în picioare. Acum însă, paicii 
le schimbă într-una. După vreun ceas, boierii care 
au slujit la masă se retrag într-altă încăpere. După 
ce au fost, la rîndul lor, slujiti cu aceleași cinstiri 
si cu aceleași bucate, se întorc în cămara ospăţului, 
tocmai cînd copiii de casă robotesc pe lîngă oaspeţii 
care-și spală mîinile și gura în lighenele și în ibri- 
cele de argint și de aramă, unele poleite, altele, cele 
„de Bosnia“, cu capacul lucrat în gingașe filigrane. 
Acum, toţi se ridică în picioare si domnul închină 
cel dintii pahar. În aceeași clipă ferestrele sînt zgu- 
duite de cele 12 tunuri și de zecile de puști pe care 
slujitorii le-au slobozit în curte. Cînd zgomotul se 
„risipește, se aude cîntînd, tot de afară, muzica ,,stea- 
gurilor *", în: vreme ce aci, înăuntru, un cor de la 
biserica domnească îngînà un imn religios. Dar 
acesta se încheie repede, lăsînd locul cîntecelor 'de 
lume, pe care ţiganii lăutari se întrec a le cînta cu 
cît mai mult foc sau cu cît mai mult alean, după 
toanele mesenilor. Toasturile se urmează unul după 
altul : pentru împărat (urarea e în doi peri: nimeni 
nu poate avea de zis nimic, căci „împăratul” e, fi- 
rește, sultanul, dar în sinea lor multi se gindesc, 
“dimpotrivă, la împăratul austriac sau la țarul rus, 
care să-i libereze de jugul ,,milostivului padişah“), 
pentru domn, pentru boieri și așa mai departe, pină 


* steag — mică unitate militară, avind drapel: propriu. 

cînd, biruiti de tăria vinurilor vechi de ţară sau 
străine, nuntașii dau semne de osteneală. E ceasul 
la care se aduc ciubucele și cafeaua. Caii încep a 
sosi la scară. Boierii își trag, uneori cam anevoie, 
peste mesi cizmele pe care le lepădase, după obicei, 
la intrarea în casă. Dincolo, la scara doamnei se 
înaintează carîtele cu „stilpii“ și. „măciucile“ po- 
leite, rădvanele și cociile de Viena, trase de cite 
doi sau chiar de cîte șase telegari cu valtrapuri 
verzi și albastre. Jupînesele si jupînitele se string 
în dulamele lor de lastră *, cu limii ** de sobol, cu 
pacea *** de samur sau cu pîntece de ris, își încheie 
nasturii de aur sau de mărgăritar, căci noaptea e 
destul de friguroasă, mai clatină o dată din cap 
legànîndu-si cerceii cu „picioare si cășuţele” si apoi, 
potrivindu-și cu grijă fustele, „sucnele“ de serasir 
sau de belacoasă, se așază pe pernele de catifea. 
Roaba cea bătrină care nu le părăsește niciodată 
se suie și ea în faţa lor pe podeaua trăsurii, vizi- 
tiul se aruncă pe un cal din stinga, și curtea în- 
cepe a se goli!!, 

Dacă ar fi fost si el așezat undeva pe la coada 
mesei, „smeritul între ieromonahi“ Antim ar fi ple- 
cat mai de mult. Voia însă neapărat să-i vorbească 
domnului, ceea ce, acum, la spartul nunții, încercă 
să facă, apropiindu-se de măria sa. | 

— Lasă, părinte, vino sfintia ta la mine poimâine 
sau miercuri și atunci, după divan, va să ne tragem 
într-un iatac și să vorbim mai pe-ndelete. 


* lastrà — stofă scumpă de lină. 
** limie — partea de la git a blănii unui animal, 
*** pacea — blana de la picioarele unui animal, 

Nu-i mai răminea așadar decit să se întoarcă 
acasă. Părăsi curtea domnească — cal n-avea şi nici 
trăsură nu-i trebuia pînă în vîrful dealului unde-si 
avea: chinovia — așa că o luă agale înainte, pe 
drum. Îi făcea chiar plăcere ca după atitea ceasuri 
de zgomotoasă petrecere să-și primenească puţin 
mintea si să asculte respiraţia orașului adormit. 
Mare si rotund, lăţit pe o întindere nemăsurată faţă 
de cei nici 40 000 de locuitori ai lui — casele tîrgo- 
vetilor, parcă aruncate cu praștia, erau înconjurate 
de întinse grădini, din care, adesea, nu lipseau nici 
aracii de vie — orașul nu mai înfățișa acum paleta 
de culori care izbea pe oricine îl privea pentru în- 
tiia oară. În slaba lumină a lunii, verdele grădinilor, 
negrul ulitelor pline de clisă şi sclipirea zecilor de 
turle de biserici erau estompate, cufundîndu-se si 
ele în liniștea cea fără de margini. Marele han Șer- 
ban vodă, așezat pe locul unde se află astăzi clă- 
direa Băncii de Stat, hanul Sfintu-Gheorghe, așezat. 
în dreptul Pieţii 1848, precum și alte hanuri mai 
mărunte își ferecaseră porţile, „boltașii“ îsi adăpos- 
tiseră cu grijă marfa, care, ziua, se răsfăța la vedere 
imbiind pe trecători. Doar cîte un cîine mai bătea 
din cînd în cînd, dindărătul unui zaplaz, și din loc 
în loc urcau, din crîșmele săpate sub pămînt, stri- 
gătelei petrecaretilor întîrziaţi, care, slujiti de crîs- 
măreasă si îmbiati de „femeile podane” își înecau 
amarul în ulcele de vin care nu erau de cleștar, 
la mese care nu erau așternute cu nici un fel de 
faţă, si într-o duhoare care nu amintea cu nimic 
de aerul înmiresmat cu pastile de curse * și pulve- 
rizat cu apă de trandafiri din casele boiereşti. 


* cursă — pastă aromatică importată din Orient, întrebuin- 
fatà. pentru a parfuma încăperile, 

Odată intraţi în aceste chitimii subpămintene, -unde 
nu-și lăsaseră cizmele la ușă, spre a rămîne în 
mesi — pentru bunul cuvînt că cel mai adesea: 
n-aveau nici un alt fel de încălțări decît „ghetele 
de la botez“ — nu puţini erau țăranii care, veniţi 
în ajun să-și desfacă rodul muncii lor, menit să în- 
şele gurile celor de-acasă sau să îndestuleze foamea 
cea fără de sfîrșit a birarilor, se trezeau dimineaţa 
cu toţi banii furati, ba mai trebuiau să-și lase si 
straiele zălog pentru a plăti un ,, chef" pe care n-a- 
veau să-l uite așa de ușor. 

— Ehei! Fereste, părinţele | 

În frunte cu masalagiii — felinare vii, alcătuite 
din robi ţigani ce purtau în spinare grătare pline 
cu cîrpe aprinse, muiate în păcură — rădvanele 
boierești se întorceau de la curte. | 

— Așteaptă afară un popă, măria ta. E aici de 
două ceasuri. Zice că să vestesc pe părintele Antim, 
tipograful de la mitropolie. 

— Da, să poftească, încuviintà domnul, întorcîn- 
du-se către celălalt bărbat aflat în iatac, un om în 
vîrstă de vreo cincizeci şi ceva de ani !?, cu bărbia 
rasă și cu o pereche de mustăţi lungi, lăsate pe 
oală, care-și îndreptă spre dînsul privirea unor ochi 
mari, negri, boltiti de o frunte neobișnuit de înaltă. 

„Eu tată n-am pomenit, de vreme ce am rămas 
mic de tată, fără cît pre dumnealui, tata Costandin, 
l-am cunoscut părinte în locul tătîne-meu“ 13, obiș- 
nuia adesea să zică Brincoveanu, care îi păstra un 
adinc respect fratelui mamei sale, Costandin Can- 

tacuzino, si aceasta nu numai pentru că stolnicul 
era cu 15 ani mai virstnic decit dinsul. Șerban 
Cantacuzino, voievodul care încercase sà pună 
capăt luptei dintre facțiunile feudale boierești, să 
reinstaureze statul autoritar domnesc si să scuture 
jugul otoman, murise de o moarte năprasnică — si 
nu fără bănuială. Bogata familie a Cantacuzinilor 
se afla din nou în fruntea celei mai influente fac- 
țiuni boierești din Tara Rominească : înscăunat la 
stăruința lor și aproape împotriva propriei sale 
voințe (,„,«Dar ce aș vrea eu cu domnia, de vreme 
ce ca un domn sînt la casa mea; nu-mi trebuieste 
să fiu»... lar ei ziseră: «Ne rugăm...» Și-l luară de 
mîini și-l împingea de la spate..." 13 b!5), Brincoveanu 
era de fapt reprezentantul acestui partid boieresc, 
mai puternic decît însuși domnul: Pe de altă parte, 
fratele răposatului Șerban vodă, Costandin stolnicul 
Cantacuzino, învățase la Adrianopol și Constanti- 
nopol, călătorise prin Europa, pe la Viena, Veneţia 
și Varşovia și făcuse studii înalte la celebra uni- 
versitate italiană din Padova, unde petrecuse cîţiva 
ani. Stàpînea pe deplin limba italiană și greaca 
veche, într-atita încît multi cărturari mărturisesc 
că, spre a afla pentru traducerile lor „ajutoriu și 
îndreptătoriu mai grelelor cuvinte și noime“ 14, la 
dinsul alergau. 

— Uite, unchiule, voi să-l cunoşti și domnia ta 
pe călugărul pe care l-am adus din Țarigrad, ca să 
mai facă puţin vînt mestesugului tipografic în țara 
ce o cîrmuim. l 

— Înțeleaptă socoteală, măria ta. Dar unde va 
sä lucreze meşterul ? După. ştirea mea, vechile ti- 
parnițe aşezate de Matei vodă Basarab la Govora, 
la Dealul si la Cîmpulung sînt de mult risipite. Afară 

de cea de la Buzău, întemeiată de măria ta chiar în 
anul trecut, mai fiinfeazà un singur așezămint, care 
este totodată cea dintii tiparnijà din Bucuresti : ve- 
chea. tiparnità din Dealul Mitropoliei, întemeiată 
încă din 1678 de Varlaam mitropolitul... 

— ... Si care tiparnità nu mà multumeste de fel. 
E drept că Biblia ieșită sub oblăduirea fericitului 
întru pomenire unchiul nostru Şerban vodă Canta- 
cuzino în 1688, an al săvirșirii sale din viață — si 
aici amindoi bărbaţii își plecară capetele și răma- 
seră, o clipă, tàcuti — si ‘al înscăunării noastre la 
domnia acestei ţări, e drept, zic, că această carte 
e o fală a meșteșugului tipografic. 

Și amîndoi se îndreptară spre analogul unde stă- 
tea, deschisă, monumentala lucrare cunoscută în- 
deobste sub numele de „Biblia de la București“. 
Această cea dintii traducere integrală a vechiului 
și noului testament însemna o îndoită izbîndà a 
culturii noastre în vremea aceea, cînd limba romînă, 
limba vorbită a poporului îşi croia, cu destulă ane- 
voinţă, drumul spre a înlocui în limba literară slava 
bisericească. 

După ce răzbise, încă din veacul al XVI-lea, în 
corespondenţa particulară și în pravile, după ce, de 
la 1660 încoace, hrisoavele și uricele cancelariei 
domnești se scriau aproape exclusiv în romînește, 
după ce ajunsese la o frumoasă înflorire în pagi-. 
nile cronicarilor, limba poporului deschidea încă 
greu ușa bisericii, instituție care. monopoliza 
aproape exclusiv tiparul, dar care era totodată prin 
excelență conservatoare: cea dintii liturghie în 
limba romină se tipărește abia în 1679, în Moldova, 
de către mitropolitul Dosoftei. Iar în 1700, patriarhul 
Calinic îi scria lui Costandin Briîncoveanu, și îl sfă- 


26 


tuia să nu dea în limba vulgară cărțile bisericești, 
nici măcar una care era gata tradusă și pregătită 
pentru tipar, mărturisindu-și astfel neincrederea în 
puterea de înțelegere a maselor populare : „Pentru 
că vorbele sînt pe înţeles, dar gîndurile pe înţeles 
tot nu se fac, nici nu pot necărturarii să priceapă 
ceva, nici nu se face bine de obște... iar poporul 
de rînd din ele nu știe nimic, și numai să năucește 
si să întunecă și n-aduc nici un folos... Gîndirile 
` càrturàresti si pline de taină nu sînt pentru popor. 
La izvor vine fiecare cu cofa lui și cît cuprinde atita 
ia“ 14 bis, 

În ţările romînesti, îndelungul proces al izbîndei 
limbii romîne nu trebuie pus în legătură, în primul 
rînd, cu ridicarea păturilor orășenești, care; din pri- 
cina monopolului turcesc, nu reprezentau încă, așa 
ca în Transilvania, o forță suficientă, ci cu ridicarea 
unei noi boierimi, proprietari funciari mai mărunți, 
dar mai numeroși decît odinioară. Din rîndurile 
acestora se ivesc scriitorii de limbă romîneascà si, 
ceea ce este mai important, acestui public care nu 
știa slavonește, fiindcă n-avea nici răgaz, nici mij- 
loace să înveţe și care, astfel, prin situaţia sa mate- 
rială si prin cultura sa se situa mai aproape de 
popor, lui i se adresează scrierile cu pricina, chiar 
dacă sînt ale unor boieri mai mici sau mai mari 
care, ei, învăţaseră strălucită carte latinească, gre- 
cească sau slavonească. Că majoritatea tipăriturilor 
sînt, încă, pravile sau texte bisericești, se explică 
prin aceea că tipografiile au fost.pină tîrziu mono- 
pol domnesc sau bisericesc, dar și în acest cadru, 
strimt deocamdată, cărturarii cu dragoste de popor 
au făcut tot ce le-a stat în putință pentru a împinge 
cultura noastră cu un pas inainte î, 

„Biblia de la Bucuresti” este, așadar, o izbîndà 
prin aceea cà aduce, cum spuneam, pentru întîia 
oară versiunea romînească integrală a respectivului 
text. Dar ea mai e o izbîndà si prin frumuseţea 
limbii romîne folosită în traducere, precum și prin 
aceea .că, bucurindu-se de o largă raspîndire pe 
teritoriile locuite de romîni — s-au găsit exemplare 
pînă în munţii Apuseni și în Maramureș! — ea a 
adus o însemnată contribuţie la unificarea limbii 
romîne literare. Desigur că în orînduirea feudală, 
nici învățatul stolnic Costandin Cantacuzino nu 
putea avea ideea unităţii politice a celor trei pro- 
vincii locuite de romîni. Totuși, cuvintele lui ,,...insà 
romîn nu înţeleg numai pe ceştia de aici, ci si din 
Ardeal... și moldovenii și toți câţi într-altà parte se 
află“, arată că la cărturarii luminaţi conștiința uni- 
tàtii nationale începuse să existe. l 

De altfel, cuvinte asemănătoare se pot citi si în 
finalul prefetei Bibliei lui Şerban, pe care Costandin 
vodă, stolnicul și ,,smeritul între ieromonahi An- 
tim“, care li se alăturase, continuau acum să o 
răsfoiască, 

— Drept grăiește astă predoslovie, zise Brinco- 
veanu. Ca „oarece lumină care a fost pînă acum 
supt acoperàmînt, s-a pus acum în sfesnic, ca să 
lumineze celor din casă noroade : rumînilor, moldo- 
venilor si ungrovlahilor”. 

— Frumoasă tăietură, nu, părinte? îl îndemnă 
stolnicul, arătindu-i pagina chenăruită, tipărită cu 
litere mărunte şi frumoase, și împodobită: cu ele- 
gante iniţiale ornate, roșii. 

— Lasă, unchiule, că nici cele două cărți scoase 
pînă acum de cuvioșia sa nu sint de lepădat. $i 

Brîncoveanu luă de pe o poliţă două volumase in 
quarto, de vreo sută de pagini fiecare : Iată, aceste 
Sasezeci și şase de capitole îndemnătoare“ ale lui 
Vasilie Macedoneanul, împăratul grecilor, sînt cea 
dintîi carte scoasă de meșterul nostru. Cum vezi și 
domnia ta, scrie aici'că s-au tipărit în vestitul oraş 
al Ungrovlahiei, București, în anul 1691, luna oc- 
tombrie, de către Antim ieromonahul. 

— Ce-i drept, lucrarea e îngrijită, încuviinjà stol- 
nicul, plimbîndu-si degetele pe filele de asemenea 
chenăruite, tipărite pe două coloane, dintre -care 
una, cea din stinga, cuprindea textul în limba elenă, 
iar cea din dreapta traducerea lui în neogreacă. 

— Iar aceastalaltà a ieșit la nici un an după cea 
dintii, adăugă domnul arătînd cealaltă tipăritură, 
tot grecească, purtînd data iunie 1692, și menţiunea : 
de preasmeritul dintre ieromonahi Antim Ivireanul. 

— Ia te uită, Ivireanul ! Eşti din Iviria, părinte ? 

— Intocmai, jupîn stolnice. 

— Adicà din: Colchida, din tara lînii de aur a 
străvechilor argonauţi, grăi stolnicul si poate că în 
clipele acelea îi veniră în minte cîteva stihuri ale 
nemuritorului Homer, pe care atît de adesea le 
citise sau le rostise pe dinafară. l 

— Numai că n-am avut parte de frumusețile tării 
mele de naștere. Mi-amintesc doar că pe taica îl 
chema Ion si pe maica Maria. Căzut în robie tur- 
cească, am izbutit să mă răscumpăr și eram trăitor 
la Constantinopol, de unde m-au chemat măria sa 
luminatul domn Costandin Brîncoveanu. 

— Da, cuviosia ta, te-am chemat fiindcă voi să 
făptuim împreună lucruri măreţe. Sfintia sa — se 
întoarse el către stolnic — e meșter desăvirșşit în 
meșteșugul tiparului, ştie desena și săpa în lemn şi 

tinoaste limba slovenească, elinească si grecească. 
Așa că iată. Voim si poruncim ca în cea mai scurtă 
vreme să dai la iveală, în limba romîneascà, o psal- 
tire și o evanghelie 17,. 

— În romînește ? făcu Antim. Tare mă îndeamnă 
si pe mine inima, cu toate că... 

— Cu toate.că ce ? întrebă domnul. 

— Cu toate că în predoslovia liturghierului din 
1680, pe care l-am găsit în biblioteca mitropoliei, 
preasfintia sa mitropolitul Theodosie scrie : „litur- 
ghia toată a o prepune pre limba noastră și a 0 
muta nice am vrut, nice am cutezat, drept mărtu- 
risesc pentru multe alte pricini ce m-au împins, 
săvai că si pentru scurtă limba noastră romînească 
ce iaste“. Adică săracă, măria ta, neînstare să tăl- 
măcească frumuseţile limbilor celor străine. 

— Aici greseste vlădica Theodosie, sări stolnicul. 
Ascultă. ce frumoase stihuri s-au alcătuit, încă în 
1673, în limba romîneascà : 


Limbile sà salte 

Cu cîntece nalte, 
Să strige-n tărie 
Glas de bucurie. 

Sînt ale mitropolitului moldovean Dosoftei, care 
Înainte de a se călugări s-a numit Dumitru Bărilă. 
Iar Grigorie Ureche, carele a fost vornic în țara de 
jos, a întocmit un letopiset, pe care-l am chiar eu 
într-un izvod si care nu arată de loc a limbă „scurtă“ 
si săracă. 

— Să mă iertati, cinstite fețe, dar si eu încă la 
fel socot. Numai că eu multă școală romineascà 
n-am învățat. Printre fețe boierești sau obraze bise- 
ricesti multă vreme n-am hălăduit. Limba romi- 

nească, atita cîtă o stu, am deprins-o si o vorbesc 
cu ucenicii mei tipografi, și cu poporenii pe care-i 
întîlnesc în toate zilele aici, pe ulițele Bucureștilor. 
Si apoi, mai e ceva... 

— Ce?... A 

— Tot vlàdica Theodosie, si tot acolo, scrie că 
iarăși l-a împiedicat lipsa dascălilor de elinie... 
Adică preasfintia sa n-a găsit oameni vrednici de 
asemenea lucrare si eu, smeritul între ieromonahi, 
să mă încumet la o treabă de la care s-a dat în là- 
turi însuși vlădica ! 

— Dacă-i numai pe-atîta, rise domnul, nu-ţi pese 
cuviosiei tale de nimic. Apucă-te numai de lucru 
şi fă-l cum se cuvine. Cit priveşte tiparnița din 
Dealul Mitropoliei, ziceai că ai a-mi spune ceva. 

— Am, măria ta. Slovele sînt vechi si tocite. 
Lăcașul e mic si neîndestulător. Zarva orașului de 
scaun nu-mi prieste nici mie, nici ucenicilor mei. 

— Te-am înţeles, părinte. Vistieria e plină. Tara 
e în pace cu toți vecinii. Face-vom astfel încît sub 
oblăduirea noastră cartea, școala și tiparul să înflo- 
rească așa cum încă n-au înflorit vreodată pe melea- 
gurile acestea. l 

Cîţi dintre sutele de bucureșteni care, în zilele 
toride de vară, se duc să-și petreacă un sfirșit de 
săptămînă la Snagov mài știu cà, în insula din mij- 
locul lacului, acolo unde se înalţă o străveche mă- 
năstire, a.trăit si a muncit cîndva iscusitul tipograf 
Antim din Iviria ? 

De-atunci, căzul-a frunza de multe oril... 

Pe poliţă, o carte cu lacăt lerecată 

Grăieşte-n faptul serii, pe buche de ceaslov, 
Cum a-nilorit cuvîntul, din teascuri, allădată, 
La schitul din ostrovul codresc de la Snagov, 


ne spune poetul Mihnea Gheorghiu, 15 evocîndu-l — 
într-o „baladă” scrisă în 1956 — pe vrednicul înain- 
tas al culturii rominești, ale cărui striduinte le-a 
adăpostit odinioară multisecularul lăcaș. 

O sprintenă șalupă acostează astăzi în cît... 
minute la malul insulei pe care se află mănăstireă, 
declarată monument istoric, și ţintă chiar si a mul- 
tor excursioniști de peste hotare. Să încercăm 
la rîndul nostru să urcăm pe firul vremii cu cîteva 
sute de ani în urmă, în acea zi a anului 1694 !9, cînd 
„smeritul dintre ieromonahi Antim tipograful” va fi 
străbătut, împreună cu ucenicii lui, podul care pe 
atunci lega insula de țărm. Este podul din care, în 
1862, anul cînd Odobescu petrecea „Citeva ore la 
Snagov”, nu mai rămăseseră decît „cîţiva taraci, 
rupti si pirliţi, care își ràsfrîngeau, ici si colea, um- 
brele lor pralungite în verdeata întunecată a ape- 
lor“. Cînd cu răscoala din 1821, eteristii îi dăduse 
foc și podul „arse mereu, o zi și o noapte, întinzînd 
o coardă de flăcări peste luciul bălții“ 2, Dacă va 
fi fost iarnă, ostrovul, alb de zăpadă în mijlocul 
lacului întunecat, le va fi întărit desigur călătorilor 
din veacul al XVII-lea înţelesul numelui ,,Snagov”, 
care pe slavonește înseamnă „locul zăpezilor“. În- 
tr-acolo se îndrepta Antim cu tipografii lui, pentru 
‘ca, asa Cum însuși o spune în prefața unei tipărituri 
din 1697 21, să lucreze acolo „în liniștea și în singu- 

rătatea mănăstirii de pe insulă, departe de zgomotul 
orașului și al lumii“. 

Glăsuiește un document că înainte de sosirea lui 
Antim, Brîncoveanu cercetase mănăstirea și găsise 
că ,jaste de toate foarte ușoară și întru slăbiciune, 
si ceale dimprejurul ei vechi si stricate” 22. Că aca- 
returile mănăstirii vor fi fost într-adevăr rău chiver- 
nisite, nimic nu ne împiedică s-o credem. Că se afla 
însă „de toate foarte ușoară și întru slăbiciune“ 
nu e decît o părelnică amăgire a domnului, prici- 
nuită, poate, tocmai de paragina în care o adusese 
vreun egumen nepriceput. Căci averea mănăstirii se 
alcătuia, în vremea :aceea, din nu mai putin de 56 
de moșii, 13 vii, 8 munţi, 14 mori si 6 vămi, ca să 
nu mai vorbim de „perechea de case din Bucuresti" 
si de o pivniţă din Tîrgovişte, cu locul ei cu tot %. 

Trebuie spus aici, că, dacă la început mănăstirile 
au fost clădite de cîţiva sihaștri răzniți de lume, 
domnii, pe lingă sentimentul de evlavie religioasă, 
sentiment real în epoca feudală, și-au dat curînd 
seama de importanţa acestor așezăminte. în spriji- 
. nirea autorităţii lor spirituale și politice și astfel, ei 
le-au înzestrat necontenit cu moșii, cu robi și cu tot 
felul de privilegii. La rîndul lor, boierii înfiintau 
şi înzestrau și ei mănăstiri pe domeniile lor feudale, 
atît pentru a-și cîştiga independenţa faţă de domn, 
cît și pentru a-și asigura supunerea țăranilor. Da- 
niile adàugîndu-se la alte danii, mănăstirile au ajuns 
încetul cu încetul să întreacă în posesiuni pe cei 
mai mari latifundiari boieri. E de ajuns să amintim 
că în 1863, cînd domnitorul Cuza și M. Kogălni- 
ceanu au făcu secularizarea averilor mănăstirești, 
acestea reprezentau peste un sfert din suprafaţa 

ţării 2% bis, Cum cele mai multe mănăstiri — si mai 

ales cele mai mari — erau legate de domnie, bise- 
rica a fost un reazem puternic al puterii monarhice. 
Institutie feudalà, sprijinind, prin ascendentul ei ma- 
terial si moral, orinduirea feudalà si ierarhia ei, con- 
tribuind la menţinerea dependenţei supușilor faţă de 
stăpîni, biserica a fost si ea, la rîndul ei, sprijinită 
de cirmuire. Spre deosebire de situaţia din evul me- 
diu apusean, unde opoziţia dintre monarhie și papa- 
litate a luat adesea crîncene aspecte, la noi biserica 
a fost în tot timpul perioadei feudale subordonată 
domniei. Nu se cunosc în Tara Romîneascà decît 
trei cazuri de conflict între domn și biserică: unul 
este cel al patriarhului Nifon, izgonit din țară de 
Radu cel Mare (1495—1508) 24, faptă pentru care, de 
altfel, Neagoe, unul din urmașii lui (1512—1521) se 
càieste amarnic si încearcă să răscumpere „vechiul 
păcat“ prin numeroase ctitorii si îmbelșugate danii 
făcute atit mănăstirilor de peste hotare, cît si celor 
din ţară, al doilea este cel al lui Ștefan al Ungro- 
vlahiei, depus de Matei Basarab în 1654 și, în sfîrșit, 
al treilea este al vlădicăi Antim, a cărui dirzenie 
avea să-și afle un atît de tragic sfîrșit. Dar despre 
aceasta la rîndul povestirii. 

În vremea, deci, cînd călătorea Antim spre ostro- 
vul Snagovului, întregul complex de clădiri, așa 
cum, cu o jumătate de veac în urmă, îl văzuse Paul 
din Alep şi cum, cu două veacuri mai tirziu, n-avea 
să-l mai vadă Odobescu, era încă în ființă. Zidurile 
străvechii mănăstiri — şi Odobescu a văzut bine 
cînd s-a îndoit că ea e ctitoria lui Vlad Ţepeş ?5 — 
ridicată de Mircea cel Bàtrîn (1386—1418) închideau 
o întinsă curte pietruită, în care se aflau trei bise- 
rici: cea principală, la mijloc, cu hramul Vovide- 
niei, existentă pînă în zilele noastre, și încă două 

paraclisuri, aflate ia aripile ei. %. Dacă din cel dintii 
n-a mai rămas, astăzi, nici o urmă, cel de-al doilea 
paraclis și-a însemnat trecerea atît în arta, cît si în 
literatura populară. Asa cum le-a descris pe larg! 
Odobescu si cum se pot admira în secția feudală a 
Muzeului de Artă a R.P.R., „ușile de la Snagov" 
poartă pe ele inscripția slavonească: „S-a zidit 
acest hram în zilele binecinstitorului... Io Vladislav 
voevod si domn a toată fara Ungrovlahiei, în anul 
6961 (=1453)" 27 si constituie un interesant monu- 
ment de artă feudală. „Epoca acestei lucrări artis- 
tice — notează Odobescu — în care stilul ornamen- 
telor bizantine se cam resimte de o influenţă gotică, 
vine tocmai de corespunde cu timpul în care L.ucas 
Moser (1431), Schuhlein (1468) și alți meșteri sculp- 
tori împodobeau bisericile Suabiei” cu lucrări ase- 
mănătoare, de asemenea „săpate cu finetà și orna- 
mentate de picturi multicolore“ 2, În vremea cînd 
marele nostru clasic petrecea „Cîteva ore la Sna- 
gov”, ușile cu pricina se aflau într-un sat din apro- 
piere, la Turbati, la un schit de maici care avuse- 
seră grija să le ciuntească, retezindu-le partea de 
jos, spre a le face să încapă în tocul, mai mic, al 
pragurilor lor. Despre chipul cum au ajuns aci, o 
legendă a locului relatează cà, scufundîndu-se, nu 
se știe cînd, în lac toată clădirea, n-au rămas de- 
cît aceste uși, care au plutit pe apă pînă la schitul 
din Turbati. „Cine știe — scrie același Odobescu 
— cine știe în ce timpuri de foc si de, ruinare acest 
paraclis... a fost aruncat în apă de destructori și 
ușile-i de lemn sculptat au plutit către tàrmuri, spre 
a conserva suvenirea ctitorului său şi a da naștere. 
legendei ce-mi povestise călugărul, vislașul meu” *. 

Sint „timpurile de foc si de ruinare” ale trecutu: 
lui de urgie în care ţările romînesti singerau sub 
asuprirea jugului otoman, timpurile în care, însoţit 
de bună seamă de ucenicii lui, Mihai Ștefănescu si 
Gheorghe Radovici, Antim se îndrepta spre lăcașul 
diri insulă, spre a se înfățișa mai-marelui său, Da- 
maschin starețul, cu porunca domnească pentru în- 
temeierea unui nou așezămiînt de cultură. 


— Fie, neică Mihai, că pe bune miini am încăput. 
Dacă nici aici n-om deprinde meșteșugul .tipogra- 
fiei, apăi chiar că ne putem numi curat nevrednici. 

— Drept grăiești. Uite, nu-s nici trei ani de cînd 
scoteam aici, la Snagov, cea dintîi carte care a ieșit 
de sub teascurile aceste... i 

— O ştiu si eu. Poartă anul 1696 si în predoslo- 
vie scrie că e pirgă si roadă nouă a acestei tipar- 
niţe. 

— Da, da. Si că s-a făcut cu purtarea de grijă a 
cinstitului Antim Ivireanul. Nu-s nici trei ani, zic, 
dar cîte — si nu numai de-ale mestesugului | — 
nu ne-a fost dat să învăţăm de la dînsul|! 

Dintre cei doi ucenici care vorbeau astfel, plim- 
bîndu-se într-o frumoasă zi de aprilie a anului 1699. 
prin grădina mănăstirii: Snagov, unul era, poate, 
Gheorghe Radovici, pomenit pentru întîia oară în 
prefața unui volum tipărit tot la Snagov, în 1700. 
Numele celui -care, cum însuși o spune acolo „am 
învăţat cu multă osteneală si osîrdie de la sfintia sa 
Antim Ivireanul meșteșugul tipografiei“, îl vom în- 

tilni apoi în cărţile ,,ivirene” pînă tîrziu, în 1714. 
Cît despre cel de-al doilea, acesta lucrase, într-a- 
devăr, împreună cu Antim (lîngă care stătuse, poate, 
si în Bucuresti) la tipăritura din 1696, care-l si po- 
menește. Tiînăr încă, „Mihai“ se iscălise acolo doar 
cu prenumele ; o dată cu trecerea anilor el avea 
să-și adauge, după datina răsăriteană, și pe cel al 
tatălui : „Ştefanovici“, „Ștefănescu“ sau ,,Istvano- 
vici“, închipuind astfel un nume a cărui faimă nu 
va întirzia să se răspiîndească pînă departe peste 
hotarele "Țării Romiînesti, din Transilvania lui de 
baștină pînă la Moscova si din Olanda pînă în Geor- 
gia. La rîndul lui, nu va pierde nici el prilejul să-și. 
exprime (ca în prefața unei tipărituri din 1706) ne- 
tàrmurita dragoste și admiraţie faţă de priceputul lui 
meșter : „Aflîndu-te și văzînduc-te [C. Brîncoveanu]... 
şi cercetîndu-ti ascutita minte, te-au aflat vrednic și 
iscusit... întru vederoase şi apucătoare de mînă lu- 
cruri, carele văzindu-le și cu mintea pricepîndu-le 
minunatul acesta domn, au zis (și poate zice): «au 
doară vom afla om ca acesta ?» si altele asemeni. 
Că a ce feliu de meșteșug și lucrare iscusită nu 
te-ai arătat desavirsit ? De voi zice în toate, nu voi 
minţi, că adevărul voi grăi“. 

Dar să-i lăsăm pe cei doi tineri să-și urmeze, con- 
vorbirea. 

— Mi-aduc aminte de acum doi ani, cînd puneam 
la cale tipărirea gramaticii lui Meletie Smotricki. 
— Cînd a trăit, neică Mihai, învățatul acesta ? 

— S-a născut la 1578 și a murit la 1633. Lucrarea 
lui, „Dreaptă alcătuire a gramaticii slavonești“,. a 
fost tipărită la Vilna, de două ori: o dată în 1619 
şi a doua oară la 1629. Eram gata să încep culesul, 
cînd taica Antim vine și mă oprește, 

— De ce? 

— Aflase o a treia tipăritură, făcută la Moscova, 
după moartea cărturarului, în 1648. Această a treia 
tipăritură cuprinde, pe lingă materia celor două 
dintii, o predoslovie, precum si, la sfîrşit, nume- 
roase adaosuri folositoare. Drept grăia meșterul 
nostru : dacă învățații de la Moscova au dat o lu- 
crare mai deplină, sîntem: datori ca tot astfel să o 
punem si noi în mîna cititorilor nostri. 

— Si? 

— Si asa am urmat întocmai; preacinstitul An- 
tim a scris si el o predoslovie a lui si am dobîndit 
laudà de la însusi dumnealui stolnicul Costandin 
Cantacuzino, care a cerut cartea pentru învăţătura 
. dumnealor Stefan şi Răducanu, coconii dumisale. 

Vom adăuga că exemplarul care a aparţinut stol- 
nicului există. și azi în colecțiile Bibliotecii Acade- 
miei R.P.R., purtind, pe prima foaie, următoarea ad-: 
notație manuscrisă : „Să se știe cînd au învăţat 
dascălul Damaschin coconii dumnealui stolnicului 
Costandin Cantacuzino întru zilele luminatului 
D. ns. lo Const. voivod Bas. Br., mai 2 dni 7204”. 
Damaschin acesta nu e altul decît dascălul de la 
şcoala slavonească din București, întemeiată de 
Brîncoveanu. Bun cunoscător de limbă latină și sla- 
vonă, el a fost episcop de Buzău și i-a urmat, poate 
chiar după recomandarea acestuia, lui Antim în 
scaunul de la Rimnic. Un singur lucru e nelimpede 
în nota cu pricina : mai 7204 dă, în cronologia erei 
noastre, 1696, adică un an înainte de data apariţiei 
cărţii | Să fie o scăpare de condei sau să fi vrut sà 
însemneze profesorul data cînd a început, pe alte 
cărți, învăţătura lui Stefan si a lui Răducanu ? 

— Vrednic a fost părintele Antim si bine au făcut 
cei ce l-au pus, anul trecut, stareţ la această mănăs- 
tire, reluă Mihai Ștefănescu, care, împreună cu to- 
varășul lui, pătrunsese acum în biserică. 

— Măcar că înaltele fețe arhieresti — răspunse 
acesta, scăzînd glasul — mi se pare că nu-l prea văd 
cu ochi buni. 

_— L-or vedea, nu l-or vedea, el își cată de treaba 

lui. lată, chiar în cel dintîi an cînd a venit aci, a şi 
început sà se îngrijească de podoabele de preț ale" 
trecutului. El, cu banii lui, a tocmit meșter anume, 
şi l-a pus de a dres și frumuseţea asta de odor, care 
se părăginise cu totul. 

Si, luînd în mînă afumătoarea de argint, în forma 
unei sfere, cu un capac conic sprijinit pe trei pi- 
cioare în chip de S, fixate pe o tavă lată (care se 
pot vedea și astăzi în Muzeul de Artă a R.P.R.), Mi- 
hai Stefàriescu citi, pe buza tăvii, următoarea in- 
scripție : l 

— „Această căție împreună cu potirul si cu ale 
lui toate fiind stricate, s-au prefăcut în zilele prea- 
luminatului domn lo Costandin... voievod, cu chel- 
tuiala smeritului întru ieromonahi Antim Ivireanul 
tipograful, leat 7203" 30, 

— Si aici ce scrie, neică Mihai ? întrebă celălalt, 
cercetînd cu luare-aminte o altă inscripție, gravată 
pe dosul tăvii cu litere latine cursive, fine si împo- 
dobite cu parafe. 

— Scrie, pe: latinește: Daniel Fodor excudit. 
Anno 1694”. Adică: „A făurit-o Daniel Fodor, în 
anul 1694”, E numele meșterului argintar, care n-a 
uitat să însemne și greutatea argintului ce i s-a în- 
credinţat : „dramuri 326”. 

— Şi cite din cărţile vechi nu s-a ostenit si n-a 


cheltuit el să le dreagă ! Iată, bunăoară — citi el 
o însemnare rominească făcută pe scoarța unui 
vechi manuscris slavon — „acest minei a lui de- 


chemvre fiind stricat si răsipit s-a legat cu cheltu- 
iala smeritului între ieromonași Antim Ivireanul ti- 
pograful... leat 7203“ 31, 

— „Antim tipograful“ ! Si înainte, si chiar si 
acum, după ce'a ajuns stareţ de mănăstire, si tot 
nu uită niciodată meșterul nostru să-și pună lingă 
nume arătarea mestesugului lui. 

Într-adevăr, tot „Antim tipograful“, sau „părin- 
tele Antim tipograful” va apărea numele viitorului 
mitropolit si mai tîrziu, ca de pildă în zapisul din 
1703 (mai 26), pe care i-l dă la mînă egumenul Ig- 
natie de la mănăstirea vecină, Gruiu ??, l 

— Uite, ştii ce-mi place mie la mai-marele nos- 
tru? Un cărturar ca dinsul, și n-are o clipă de 
odihnă. 

— Asta aşa e, întări celălalt. Cînd nu citeşte, cînd 
nu scrie, cînd nu lucrează cu noi în tiparnità, me- 
reu își găsește de robotit cîte ceva. Ba ciocănește 
cu dăltița la cîte o măiastră ciopliturà în lemn, ba, 
de pildă, acum trei ani... 

Si Mihai aminti cu nestàpînità admirație cum An- 
tim ridicase singur planurile uneia din moşiile mă- 
năstirii, Răpoaia, care poartă data 7204 (=1696) si 
sînt lucrate si subscrise în trei locuri de el%. l 

Amurgise. Un vint ușor încrejea faţa lacului. 
Peste foșnetul .sălciilor băteau, cadentat, clopotele. 
de seară. Întocmai ca în dialogul de la Cozia — 
„Mircea ! îmi răspunde. dealul; Mircea! Oltul re- 
petează“ — două clopote așezate în clopotniţa cea 

mare rosteau fiecare, asa cum spune o veche le- 
gendă a locului, cîte o silabă din numele ctitorului 
Snagovului, nebiruitul luptător împotriva jugului 
otoman : „Mir!“ — „Cea!“; Mir!" — „Cea 1% 34, 

Un țăcănit de potcoave pe podul de lemn, rădva- 
nul se oprește și din el coboară, sprinten, starețul 
mănăstirii, „părintele Antim tipograful”. 

— Gătește-te de drum, Mihai băiatule! grăi el 
curmînd scurt firitiselile de bun venit ale celor doi 
ucenici. Pleci deîndată în Ardeal și pui iarăși pe 
picioare tiparnita cea veche de la Bălgrad. Este po- 
runcă domnească. 

Dacà Antim va fi fost, într-adevàr, la Bucuresti, 
fie plecat ca sà ia parte la fastuoasa ceremonie fu- 
nebrà desfășurată, în februarie, la moartea jupîne- 
sei Stanca Cantacuzino, sora stolnicului și mama 
domnului 35, fie chemat pentru alte porunci, ar fi 
avut ce le povesti oamenilor lui de la Snagov, cind 
l-ar fi iscodit despre :cîte se mai întîmplaserà pe 
acolo în ultima vreme. 

Dupà ce, în 1691, anul sosirii lui Antim la Bucu- 
resti, abia se domolise flagelul làcustelor care fàcu- 
serà prăpăd în holdele ţării vreme de șapte ani de 
zile %, nu apucară să treacă alti șapte, că bucureș- 
tenii fură din nou loviți de o altă năprasnă, cel pu- 
tin tot atita de cumplità. Ciumaă, „ciuma nebuna“, 
„iazma“, „Sfînta”, se dezlantuise iarăși și, „cu trei 
coase nevăzute, cu ciocan de fier bătute“, secera bă- 
trini si copii, voinici si femei, pustiind ulițele si ca- 

sele si asternîndu-si cernitul lintoliu de jale peste 
întreg orasul. Domnul si curtea sedeau la Tîrgoviste, 
ne spune cronicarul, de la 9 zile ale lui octombrie 
pînă la 6 zile ale lunii lui decembrie si avea gind 
încă să mai șază, „de vreme ce — motivare cît se 
poate de firească | — încă nu se potolise boala ciu- 
mei ce era atuncea în București“ 37. De bună seamă 
că tot acolo se vor fi aflat și Iacob Pilarino, docto- 
rul de curte, și doctorul „cel mare”, Pantaleone, și 
doctorul Ioan Comnenul. Cu Enache Doftorul si cu 
Iacob Doftorul, si ei medici domnești, plătiţi cu cîte 
800 de taleri pe an, lista medicilor bucureșteni la 
1697 se încheie. Nici un spital (cel de la Colțea avea 
să fie întemeiat abia în 1709) şi 5 medici la 50 000 
de locuitori! Dar cîtul acestei împărțiri nu ne-ar 
da încă o oglindă fidelă a realităţii, căci dacă cei 
cîțiva medici erau adesea chemaţi pe la casele 
boierești, norodul de jos, „obrazele scăpătate“ nici 
în vis n-ar fi putut plăti onorariile acestor „prinți ai 
științei“, care își vizitau bolnavii călătorind în fă- 
loase ràdvane sau chiar — lux deosebit de rar 
pe atunci — în trăsuri cu arcuri. Lăsată pe seama 
babelor si a descîntecelor, boala își juca mendrele 
în voie. Cutremurat de groază, poetul popular o zu- 
grăvește ca pe o adevărată gorgonà : 
O clonjatà-nvéèninatà 
Cu pielea pe trup uscală 


Si cu părul desplelit, 
Tot cu șerpi împleticit. 


Dacă ne gîndim la nulitatea asistenţei sanitare, 
dacă ne gîndim că asemenea epidemii reveneau, 
‘Într-o vreme, cu regularitate aproape matematică 

din zece în zece ani, ne dàm seama de cità putere, 
de cîtă vitalitate, de cît optimism si de cită nebi- 
ruită poftă de viață a avut nevoie poporul ca să 
treacă şi prin aceste încercări. 

“În același an în care bucureştenii cădeau ca mus- 
tele, tràsniti de bolesnità, la cîteva sute de kilo- 
metri de plaiurile dîmbovitene se întimpla un eve- 
niment care avea să dea mult de gindit celor care 
cîrmuiau destinele statelor europene. În 1683, ase- 
diul Vienei se sfirşise cu catastrofala înfrîngere a 
cotropitorilor turci — și se cuvine să semnalăm că, 
sabotind, sub conducerea lui Șerban vodă Cantacu- 
zino, acţiunile trupelor turcești, oștile romîne și-au 
avut și ele:partea lor în această: înfrîngere. Ur- 
mează Buda (1686), apoi Mohaci (1687), amîndouă 
bătăliile soldindu-se cu sîngeroasa zdrobire a tur- 
cilor. O nouă bătălie se dădu acum la Zenta. Dar 
această luptă, ultima din lungul război început cu 
14 ani în urmă, „n-au ţinut — ne spun cronicarii — 
mai mult decît trei ceasuri“ 38, căci, „nemţii cu tu- 
nuri, cu puști, dind război vitejeste, i-au omorît pe 
toţi (turcii), de n-au scăpat suflet dintr-însii” 3, Sul- 
tanul este silit să înceapă tratative si doi ani mai 
tirziu, în 1699, se încheie, la Karlovitz, pacea prin 
care Ungaria și Transilvania revin imperialilor, tur- 
cii nemaipăstrînd, la nordul Dunării, decit Banatul 
Timișoarei. Este momentul în care declinul puterii 
otomane începe să devină din ce în ce mai evident: 
așa-zisa „Ligă. sfintă“, încheiată încă după asediul 
Vienei între poloni, austrieci și venețieni, cu scopul 
— răsunător și mărturisit — al izgonirii semilunii 
din Europa si cu cel — nemărturisit — de expan- 
siune teritorială, se și vedea exploatînd în locul tur- 
cilor stăpinirile acestora din Europa, Qcupînd Tran- 

silvania, Habsburgii o aduc într-o stare de semicolo- 
nie. Ei intensifică exploatarea minieră, înființează 
manufacturi de stat si recrutează lucrători din rîn- 
dul oamenilor liberi și al iobagilor. Sarcinile fiscale 
şi feudale, în loc să scadă, sporesc. De aceea s-a 
spus cu drept cuvînt că, după pacea de la Karlovitz, 
poporul Transilvaniei a schimbat „jugul de lemn” 
turcesc pe „jugul de fier“ austriac. 

În mijlocul acestor amestecături, Brincoveanu 
duce o politică de neutralitate care, cel putin 
deocamdată, pare cit se poate de înţeleaptă. Pri- 
mind de la el, pe tăinuite căi, informaţii despre turci, 
ba chiar, cîteodatà, provizii de război, imperialii îi 
acordă titlul de „principe al imperiului”, iar în 1709 
împăratul Iosif i se adresează : „illustrissime prin- 
ceps, syncere dilecte”. Pe de altă parte, „Sublima 
Poartă“, domolită de pungile de bani cu care ,,Al- 
tinbeg” — prințul aurului — potolea lăcomia hara- 
ciului, a vizirilor și a meghistanilor *, îl lăsa în pace 
si părea că îl ţine în mare cinste, Astfel, din 1690, 
în Tara Romînească răbojul războaielor nu mai fu- 
sese crestat cu nici o luptă. Pe domnita Maria, după 
o logodnă ale cărei petreceri, la Țarigrad, au ţinut 
„din mart pîn' la iuni... făcînd mare cheltuială ţării 
cu multe podoabe, can si fără treabă“ 4, o mărită 
după Constantin Duca beizadea, care ajunge, dato- 
rità stàruintelor socru-său, domn la Moldova. Cît 
era de mare puterea Brîncoveanului, în stare să 
facă şi să desfacă tronuri, se vede nu numai din 
exclamatia înciudatà a lui Neculce: „Pe acestu 
domnu, Duca vodà, într-aceastà domnie dintài 
[1693—1695] era numai cu numeli domnu, că-l stă- 


* meghistan = înalt demnitar otoman. 

pini muntenii. Pe cime dzicè muntenii, pè acie 
boieriè, și ce dzicè, acie faciè" 41, dar si din vorbele 
Mariei — consemnate de. același — care, cu prilejul 
mazilirii Ducăi vodă, „fiind tînără si dezmerdatà de 
tată-său, să bociè în gura mare muntenește : «Haoi- 
lio, haoilio, că va pune taica pungă dă pungă din 
Bucuresti pînà în Țarigrad și zeu, nu ne va lăsa asa, 
si iar ne vom întoarce cu domnia îndărăpt»“ £. Pe 
cea de a treia fată, pe Ilinca, o măritase cu Scarlat, 
fiul mîndrului Alexandru Mavrocordat, căruia îi 
plăcea să-și zică pe grecește „Ex-aporitu”, ceea ce 
echivala cu latinescul „a secretis“, adică „mai mare 
peste treburile cele de taină”. Această încuscrire, 
menită să-i asigure stingerea dușmăniei puternicu- 
lui dragoman, n-a ţinut însă mult : măritată în fe- 
bruarie 1698, Ilinca rămîne văduvă un an mai tîr- 
ziu, în iulie 1699, lăsindu-l pe fostul ei socru să-și 
reînceapà urzelile care aveau să ducă la tragedia 
părinţilor, fraţilor si unchilor ei si la înscăunarea 
fostului ei cumnat, Nicolae Mavrocordat, ca domn 
al Ţării Romînesti. Acum însă, în aprilie 1699, la cì- 
teva luni după pacea de la Karlovitz și cîteva luni 
înainte de moartea. vel-paharnicului Scarlat, Brînco- 
veanu, care trimisese la Poartă o iscusită solie în 
frunte cu vel-banul Cornea Brăiloiu și cu vel-spăta- 
rul Mihai Cantacuzino, dobindește, o dată cu ier- 
tarea a două haraciuri anuale care se plătiseră în 
plus (cum spune cronica oficială a lui Greceanu 4, 
sau, dimpotrivă, făgăduind sporirea,haraciului, cum 
arată cronica ostilă a lui Radu Popescu 44). hatiserif * 
de domnie pe viaţă. 


* hatiserif — ordin sau decret emis de sultan către marii 
„demnitari otomani sau către domnitorii ţărilor rominești și 
purtînd autograful sultanului pentru executarea întocmai. 

Istorisindu-le ucenicilor lui de la Snagov cum s-a 
întîlnit domnul „dasupra. viilor în deal” cu Osman- 
aga salahorul, aducătorul hatișerifului, cum au ve- 
nit împreună pînă la scaun, cum „l-a îmbrăcat cu 
caftan pre măria sa... vodă... si îmbrăcînd cu caf- 
tane si pre 24 de boiari si asa dînd cu tunurile si 
cu pustile, după obicei, pre turc cu feregea de sa- 
mur îmbrăcîndu-l, la gazdă l-au dus“ 4, Antim avea 
de ce să fie bucuros. Vremea părea să se scurgă, 
liniștită, înainte, cît se poate de prielnică pentru 
lucru. 

__Este de crezut că în anii ce urmară drumurile lui 
Antim la București s-au înmulțit. Oricum, începînd 
din 1701, constatăm că vechea tipografie din Dealul 
Mitropoliei (probabil reorganizată sub îndrumarea 
lui) îsi reia activitatea, înlocuind-o pe aceea din 
ostrovul Snagovului. Ultima carte apărută aci mar- 
chează însă un însemnat act de cultură. În luna mai 
1701, curtea domnească primește vizita patriarhului 
Antiohiei, Atanasie al IV-lea Dabbas, care slujește 
la nunta celei de-a patra fete a lui Brîncoveanu, 
Safta, cu vel-vornicul Iordache Cretzulescu. În în- 
durerate cuvinte, prelatul arată bogatului voievod 
că în tara lui, la fel de apăsată de jugul otoman, 
preoţii nu-și pot sàvîrsi slujbele din lipsa cărților 
trebuincioase. Mîhnirea stràinului își găsește un 
grabnic ecou în inima lui Costandin vodă, care știa 
bine doar, că are pe cine se bizui. Chemat din sin- 
gurătatea insulitei lui de lingà Bucuresti, Antim pri- 

meste poruncă să-și pună la bătaie toată iscusinta 
spre a aduce arabilor o ieșire din cumpăna în care 
se aflau. Deși atelierul de la Snagov era acum lipsit 
de unul din stîlpii lui, de meșterul Mihai Istvano- 
vici, plecat la Alba Iulia, unde-l și găsim menţionat 
într-o bucoavnă din 1699 (cu adăugirea: „o ex 
Ungrovlahias“, adică, pe grecește, „din Ungrovla- 
hia”), totuși chiar în același an 1701 iese de sub 
teascuri un impozant in-folio de 253 de pagini îm- 
podobite cu numeroase ornamente și ilustraţii, tipă- 
rit cu negru și roșu, pe două coloane, cea din stinga 
grecește, iar cea din dreapta în limba arabă. Este 
vestitul liturghier, „tipărit acum pentru întiia oară 
grecește și arăbește, după cererea și cu îngrijirea 
lui chir Atanasie fost patriarh al Antiohiei, cu chel- 
tuiala domnului Ungrovlahiei Ioan Costandin Basa- 
rab voievod... cu îngrijirea călugărului Antim, 
georgian de neam”. Din ‘cele două prefete ale lui 
Atanasie, cuprinse în 14 foi liminare numerotate, 
rezultă că lucrarea s-a făcut de către Antim Ivirea- 
nul, „care s-a nevoit si a săpat litere arabice", și cu 
întreaga cheltuială a lui Brincoveanu. Tot acolo se 
spune că, în momentul respectiv, tipar prin părțile 
acelea nu exista. Un an mai tîrziu apare la Bucu- 
rești o altă tipăritură greco-arabă, de 728 de pagini 
in-4°, scoasă tot de „ieromonahul Antim, georgian 
de neam“. Mărinimoasa danie se împlinește, peste 
4 ani, cu trimiterea la Alep a întregului atelier, cu 
meșterii lui cu tot. Această — cea dintii — tipogra- 
fie arabă, mutată și reorganizată, mai publica încă, 
pînă aproape de zilele noastre, cărți bisericești și 
școlare. Iar istoricii arabi consideră această mișcare 
culturală arabă din Tara Romînească ca pe începu- 
tul redesteptàrii lor nationale și literare 4, 

Inchinare către Brincoveanu, cu parafa lui Antim 
(însemnare manuscrisà pe o pagină a Lilurghierului georgian din 1709) 


Cititorul acestor rînduri va fi fost, poate, de mai 
multe ori pinà acum nedumerit de unde izvora ne- 
misurata avere a domnului, pe ce se întemeia „ne- 
tàrmurita lui generozitate“ ? Vom încerca să dăm 
un răspuns acestei îndreptăţite întrebări. 

Exploatind veacuri de-a rindul munca țăranilor, 
acaparîndu-le pămînturile, acumulînd bogății peste 
bogății, boierii, și mai ales „vechii boieri de țară“ 
ajunseseră stàpînii unor averi cu adevărat fabu- 
loase. Coboritor dintr-o asemenea familie, Costan- 
din Brincoveanu era şi înainte de domnie unul din 
cei mai înstăriți oameni ai ţării. Bunicul său des- 
pre tată, postelnicul Preda Brincoveanu, stăpinea, 
pe lîngă nenumăratele mori, moșii și sfori de moșii, 
nu mai putin de 12 000 de iepe, 200 de iterghelii de 
cai, 30 000 de oi, 4000 de capete de boi, 1000 de 
bivoli, 4000 de porci și 300 de stupi. Cei 1500 de 
robi ţigani lucrează si pe la oameni, aducînd stă- 
pinului întregul lor cîştig. Oamenii lui umblă la Ta- 
rigrad, unde. vind miere, ceară, oi și aproape 1 000 
boi anual “7. Desigur că prin înrudirea cu bogata fa- 

milie a Cantacuzinestilor, Brîncovenii n-au făcut 
decît să-și sporească averile, Si ca dînsii erau nu- 
meroase alte familii boierești : faima averilor Stir- 
beștilor, ale Bălăcenilor, ale Bălenilor sau ale Gră- 
diștenilor trecuse hotarele Țării. Romînești, iar 
giuvaericalele, „sculele“ jupineselor lor : 


Paftale cu bolduri, 
Làsale pe solduri, 
Paftale ‘cu zale, 
Lasate pe sale, 


precum și scumpătatea veșmintelor ce le purtau au 
impresionat pe poetul popular, care exclamă, nu 
fără năduf : 


Într-o ie 

E-o moşie, 

În trei ii 

Sînt cinci moșii. 


Pe lîngă renta feudală, un bogat izvor de venituri 
pentru boierii în slujbe erau si prevaricatiunile, care 
uneori scoteau din sărite pînă si pe domn, ca în ca- 
zul clucerului Costandin Stirbei. Dar să încercăm să 
reconstituim întîmplarea, după atît de colorata po- 
vestire a cronicarului anonim. 

Sîntem în vara anului 1695. Divanul e adunat la 
Tîrgovişte, iar În fața divanului, adus aproape pe 
sus, stă clucerul Costandin Ştirbei. 

— Clucere Costandine — Îl probozeste * domnul 
— cînd te-am trimis în țară cu slujbe, dreptate am 
poruncit eu să faci, au nedreptate si jafuri ? 

Într-adevăr, în drumurile pe care, împreună cu o 
bună parte din curte, fusese nevoit să le facă prin 


* a probozi — a mustra, a dojeni aspru pe cineva. 

farà ca însoțitor al oștirii turcești, venise la Brincé- 
veanu pe la toate conacele zeci si zeci de oameni 
care se plingeau de abuzurile clucerului însărcinat 
cu strîngerea birului. Somat de caimacami „să dea 
banii, să-i întoarcă săracilor, cà de voie nedîndu-i 
va să-i dea cu ruşine“, necinstitul boier, „lung la 
unghii, din feliul Stirbestilor", tăgăduise totul si 
chiar răspunsese cu semetie că el nu înțelege ase- 
menea pricină în care domnul îi este si pîrîs și ju- 
decător. Adus acum în fata divanulni, el începu să 
„se îndrepte din cuvinte“, dar Brîncoveanu îi tăie 
vorba, zicînd : 

— Dar acestea ce sînt? 

„Acestea“ erau „răvașele“, chitantele iscălite de 
mîna lui Știrbei, pe care Brîncoveanu le adunase de 
la oameni și le controlase cu „mătcile“, contramăr- 
cile adică, din „catastișele“ vistieriei, de unde cele 
mai multe lipseau, dovadă că banii fusese deturnati. 
Scotînd deci hîrtioarele cu iscăliturile lui, le dădu 
lui Radu clucerul, feciorul Hrizii vistierul din Po- 
pești (care nu e altul decît cronicarul Radu Popescu), 
să le citească. „Şi să sculà Radu cliucerul de unde 
șădea la divan și le luă din mîna domnului si în- 
cepu a citi și a arăta cliucerului Costandin iscăli- 
turile lui, care, deaca au văzut, au rămas îngheţat”. 

Încercînd să-și biruie buimăceala, Știrbei începu 
atunci să se dezvinovăţească, aràtind că banii au fost 
cheltuiţi pentru nevoile drumului si ale întreţinerii 
slujitorilor. Ba mai mult decît atita, adăugă el, cutare 
si cutare tipsii si tingiri pe care le primise mită le 
făcuse danie mănăstirii Strehaia. Aici, mînia domnu- 
lui depăși orice margini. 

— Auziţi, zise el către boieri, auziti boieri dum- 
neavoastră, cu jafuri și cu nedreptàti face dumnea- 

lui pomeni ! Şi, întorcindu-se către vinovat, izbucni ‘ 
Dar pină cînd aceste jafuri să le faci, cliucere Cos- 
tandine ? Că din nimică, eu te-am ridicat si te-am 
făcut sluger mare, comis mare și cliucer mare, al 
şaselea scaun al divanului și te-am miluit și te-am 
ținut credincios. Ai luat județul Dimboviţii, l-ai 
prădat de n-au rămas ca un sat; l-am luat acela si 
ţi-am dat Teleormanul si mai rău l-ai făcut, Cite am 
găsit pe urma-ti sume de lei jăfuite, pentru care 
te-am suduit într-o vreme și te-am urgisit să nu te 
“văz în ochi! lar te-am iertat, pentru rugăciunea 
altora. Acum iar ai făcut jafuri și nedreptate. Ştii 
tu bine că Matei vodă cel Bătrîn si Grigore vodă 
și Duca vodă și Șărban vodă văzînd faptele voastre 
cele rele si jafurile care le făcea neamul vostru cel 
Tău, au blăstămat pe cine vă va milui și pe cine vă 
va primi pe slujbe. Și eu am intrat în blestemul ace- 
lor domni, de ţi-am dat atitea boierii și slujbe, iară 
tu tot rău și jăcaș. La Antonie vodă cînd umblasi 
dijmariu, pentru jafurile tale ai pățit mare rușine. 
La Duca vodă, fiind logofăt de vistierie, ai făcut is- 
călitura vistierului celui mare, de vreai să furi 17 
pungi de bani și aflindu-te au voit să-ți taie mîna si 
să te dea cu catastihul legat prin tîrg. Şărban vodă, 
pentru furtișagurile ce ai făcut din banii cailor, au 
vrut sà te spînzure, cum toată boirimea si tara știe 
de acestea. Si acum ai îmbătriînit si tot nu te lași. 
Voi să te fac să înveți. a-l, căpitane de dorobanţi, 
şi-l du la vistierie, și să cauti un car, să-l pui și- să-l 
duci la 'Mehedinţi pîn satele carele le-au jăfuit, 
să le dea banii care le-au luat, si apoi să-l aduci, 
însă să-l bagi si în fiare! 

Această scenă, pe care am transcris-o aproape 
întocmai din paginile cronicii 45, este semnificativă 

nu numai pentru biografia unui mare boier, dar gi 
pentru solidaritatea întregii clase exploatatoare cu 
jafurile făptuite pe spinarea maselor țărănești. Tre- 
buie adăugat că, si de rindul acesta, mînia domni- 
torului a fost un foc de paie : intervenind ,,jupîneasa 
cliucerului, rudă cu domnul“ 4%, Brincoveanu „s-a 
milostivit“ încă o dată și, obligîndu-l pe Ştirbei. nu- 
mai la restituirea — e drept, îndoită — a banilor 
jefuiti, l-a iertat de temniţă și de infamanta plimbare 
prin sate, în fiare si cătuşi. De altfel, conflictul 
acesta n-avea să-l împiedice pe Știrbei să urce, în 
anii ce urmează, cele mai înalte trepte ale ierarhiei 
boierești. i 

---Sezînd măria sa în scaun — scrie cronica ofi- 
cialà — fäcut-au socoteală si s-au sfătuit cu toată 
boierimea pentru dăjdiile si nevoile țării, cum si în 
ce fel s-ar putea afla mijloc ca acela cît si biata 
tară să mai răsufle si de reale sà se mai usureze. 
Si asa... au aflat ca să facă un asezàmînt sà știe 
fiestecine ce să dea într-un an, mai ușurind pre cei 
„ce se vedea si se părea cà sînt Îîngreuiati si mai 
slabi, și mai adàugînd pre cei ce se vedea că sint 
mai ușori și mai cu putere... care bună socoteală 
si chivernisealà a ţării cunoscîndu-o pămiîntenii, 
multă mulțămită au dat măriii sale, cunoscîndu-si 
însuși usurarea și folosul lor“ 50, 

E vorba aici de reforma fiscală încercată de Cos- 
tandin Brincoveanu îr: anul 1701. Scopul acestei mă- 

suri era sà pună oarecare rînduialà si sà asigure o 
anume periodicitate în perceperea dărilor.. Pe de 
altă parte, transformările sociale, din care nu cea 
mai puţin însemnată e extinderea procesului de ru- 
mînire a ţăranilor, au silit pe autorii reformei ca 
într-adevăr „să mai usureze pre cei ce se vedea... 
că sînt mai îngreuiati (mai greu impusi) si mai slabi 
(mai putin avuti)” și să „adaoge (să crească impu- 
nerea) pe cei ce se vedea că sint mai ușori (mai 
ușor impusi) şi cu putere (mai avuti)“, adică să in- 
stituie, cum am spune noi astăzi, un impozit pro- 
portional ; altminteri exista primejdia să se „spargă 
satele”, țăranii părăsindu-și în masă pămînturile. În 
urma reformei, veniturile vistieriei sînt stabilite la 
sume mai mici, așa cum se poate constata din ,,Con- 
dica vistieriei“ (,,Catastih de toate rînduialele cîte 
se vor pune pe ţară si de cheltuialele cîte se vor 
cheltui den banii ce se vor stringe den ţară, după 
ce s-au pus Șărban vistier mare, anume cum vor 
scrie înainte, ghenar 1 anul 7202 [1694]"), pe care 
gospodăreasca ocirmuire a lui Brîncoveanu a ți- 
nut-o apoi fără întrerupere pînă la sfîrșitul domniei 
lui. Pentru ca cititorul să-și poată face o imagine 
ceva mai concretă despre ce însemnau sumele de 
care. vom vorbi mai încolo, să notăm întii cîteva 
monede și cîteva prețuri practicate în epoca de care 
ne ocupăm. Moneda de argint cu cea mai mare cir- 
culatie internaţională era talerul, în special talerul 
olandez, care pe la jumătatea secolului al XVII-lea 
cucerise toate pieţele comerțului levantin. Pe re- 
versul talerului era gravată stema Olandei : un leu 
ridicat în două labe, ceea ce a făcut ca aceste mo- 
nède să devină, în ţările germane, „Lo&wenthaler”, 

Taler olandez (leonin) 


„thaleri leones” sau „leonini“ în limba latină, „do- 
lari” în engleză, iar în romîneste lei. „Ughi“-ul, sau 
galbenul unguresc — florint sau zlot — este moneda 
de aur preferată, alături de ducatul venețian — 
zecchino, techin — și de ducatul olandez, toate de 
aceeași valoare. „Banul“ e o monedă măruntă : 1 ta- 
ler face cît 133 bani, iar 1 ughi 200 de bani; 1 ughi 
face cît 11/2 taler. În tranzacțiile mari se foloseau 
pungi de cîte 500 de piese de argint 5!. Preţul gene- 
ral al unei oi era 1 taler, o vacă se vindea cu 5—6. 
taleri, iar un bou cu 7—10 t15, Media anuală a ìn- 
casărilor vistieriei în cei zece ani dintii pentru care 
„Condica” ni s-a păstrat este, deci, 493.200 taleri 5. 
În afară de vistierie, mai exista și „cămara“ dom- 
nească : biruri ca sărăritul, vinăriciul, văcăritul, oie- 
ritul etc. etc. sînt ale cămării și ca atare nu apar în 
condica vistieriei 5. Socotindu-se insà si acestea la 
cel mult 3—400 000 taleri, rezultă că totalul încasà- 
rilor — vistieria + cămara — ating cca 1 000 000 
taleri, ceea ce înseamnă mai puţin de. jumătate din 

încasările de la sfirsitul veacului al XVi-lea 55. 
Aceastà scadere a încasàrilor nu trebuie prività ca 
o atenuare a exploatării, ci ca o rezultantă a pau- 
perizării maselor de țărani contribuabili; cît des- 
pre „„mulțămirea“ efectivă a acestor mase despre 
care vorbește cronica oficială, nu trebuie să ne fa- 
cem prea mari iluzii. Cu „dijmari“ și, în general, cu 
o administraţie alcătuită din boieri „lungi la un- 
ghii“, de felul Știrbeștilor, atit stabilirea, cît si per- 
ceperea birurilor continuă să rămînă același nesecat 
izvor de îmbogăţire ilicită a slujbașilor domnești. 
„Satara“, ,mîncaturà“ si atitea alte denumiri ale bi- 
rurilor stau pină astăzi mărturie pentru felul în 
care ,,pàmîntenii... și-au cunoscut însuși ușurarea și 
folosul lor“. Pe de altă parte, în condiţiile de înăs- 
prire a exploatării otomane, nici reformatorul, cu 
toată bunăvoința lui, nu se poate mentine la inten- 
tile sale iniţiale ; asa, de pildă, în ciclul fiscal al 
anului 7211 (august 1702—martie 1703), se instituie 
iarăşi vechea obligaţie cunoscută sub numele de 
„dajdia pentru poclonul vizirului si al hanului aces- 
tui nou și pentru calga-sultan și alte cheltuieli... cu 
seraschierul si cu oștile“ 5, care nu mai figura însă 
în prevederile inițiale ale reformei ; această singură 
„dajdie“ însumează cel putin patru biruri dinainte. 
Nici „dajdia pentru poclonul împărătesc“, instituită 
în anul următor, nici alte numeroase, obligaţii insti- 
tuite sau reinstituite mai apoi nu figurau în preve- 
derile din 1701. Cercetări recente au stabilit, pe baza 
unei analize minutioase a datelor din „Condica vis- 
tieriei“, precum si din alte izvoare, cît de împovără- 
toare era exploatarea Țării Rominești de către 
Poartă în epoca de care ne ocupăm. Din încasările 
vistieriei, bunăoară, abia 1/4 se întrebuințează pen- 

tru cheltuielile ţării ; restul de 5/4 se duc pe plăţi fä- 
cute la turci. Astfel, din circa 1/2 milion cît spuneam 
că e media anuală a încasărilor vistieriei, se plătesc 
turcilor, în 1695 : 224 955 tl plăţi oficiale în bani si 
în furnituri; 103 7821/2 tl daruri; 26 190 tl datorii 
plătite ; 5 500 tl „la socotelile haraciului” ; 7 528 tl 
mierea și ceara; 7 7361/2 tl lefurile gărzii turcești ; 
8786 tl capuchehaiele și cheltuielile de transport ; 
total 384 478 tl plătiţi la turci. În 1696 se plătesc tur- 
cilor, din aceeași jumătate de milion, 400 574 tl, în 
1697, 324 484 tl, în 1699, 269 447 tl, în 1700, 385 134 tl 
si asa mai departe. În afarà de aceste plăţi, făcute 
din încasările vistieriei și pentru care avem cifre 
precise, mai trebuie puse la socoteală și altele, fă- 
cute din încasările cămării, ca de pildă un oierit de 
57 000 tl în 1700, un dijmărit și o parte din venitul 
ocnelor, total 82 707 tl în 1701 etc., etc. Mucareru- 
rile („cel mic“, anual, costa 25 000 tl, iar la „cel 
mare“, trienal, se plăteau aceleași sume ca la în- 
scăunare : 54 000 t1) priveau de asemenea cămara. 
Cheltuielile excepționale constituie si ele un capitol 
impresionant : în 1695, trecerea sultanului prin țară 
costă 150 000 tl; în 1700, Brîncoveanu cheltuie la 
Poartă, din veniturile vistieriei (67 500 tl), si ale. că- 
mării (82 500 tl), 300 de pungi pentru a zădărnici 
complotul boierului Dumitrașcu Corbeanu, după ce, 
în 1692, extrădarea lui Staico paharnicul si a tova- 
Tășilor săi pe care i-am cunoscut la începutul aces- 
tei povestiri îl costase pe generosul „Altîn-beg“ nu 
mai putin de 1 000 de pungi 5. Dacă ţinem seama 
că după 1703, cînd Brincoveanu, chemat. la Poartă, 
cheltuise 740 000 tl (ceea ce echivalează cu înca- 
sările vistieriei pe un an și jumătate !) ca să-și con- 
‘solideze domnia, dacă ținem seama deci că înce- 

pind din acest an haraciul este mult sporit si cà, 
în lipsa „condicii“ care se oprește aici, numeroase 
izvoare indică o creștere și mai violentă a presiunii 
„sublimei Porţi“, ne putem face o imagine de ceea 
ce însemna, pentru țară, exploatarea otomană. Pe 
drept cuvint avea să exclame Antim Ivireanul, în 
1712 : „Cine nu este dator din cîti ne fierbem într-a- 
ceastă ticăloasă (nenòrocità) de ţară ?...5 Că toți 
pătimesc, toţi sînt în scîrbe, tori suspinà sub jugul 
cel greu al nevoiei” 58 bis, 

Spuneam mai sus cà între 1701—1705 Antim va 
fi fost adesea oaspetele. domniei, si mutarea, în 
acești ani, a activităţii tipografice de la Snagov la 
București ni se pare un argument vrednic de luat 
în seamă. Vom nota că printre cele 10 cărți apărute 
în acest răstimp la București se numără 5 lucrări 
personale ale fiilor domnitorului : 3 ale lui Ștefan 
(două la 1701 și una la 1703), una a lui Radu (1704) 
și una ‘a fiului celui mare, Costandin, care în ace- 
lași an 1704 împlinise douăzeci și una de primăveri 
si se străduise să facă „o traducere foarte exactă“ 
din limba elină în limba greacă „obișnuită ”: a cele- 
brelor vieți paralele ale lui Plutarh, traducere pre- 
cedată chiar de o amplă prefaţă, în care Antim stă- 
ruie îndelung asupra fidelității noii versiuni. Dacă 
n-ar exista afirmaţia lui Antim că „mici în visul meu 
nu mi-am închipuit sà mă fac arhiereu“ 5 — afir- 
matie pe care n-avem de ce să o punem la îndoială 
— am putea să presupunem că acesta e momentul 

cînd. „smeritul dintre ieromonahi“ care fugise la 
Snagov „de zgomotul orașului“ a început, cunos- 
cînd-o, să prindă gust de viaţa publică si, ca unul 
ce le vedea și le dezaproba, și dorinţa de a juca un 
rol în stîrpirea racilelor vremii sale. 

Dar să dăm cuvintul faptelor. În martie 1705, 
episcopul de Rîmnic, Ilarion, este eroul unei straș- 
nice furtuni, pilduitoare pentru moravurile care 
domneau în rîndurile înaltului cler. Învinuit, printre 
altele, că n-a dat ascultare mai-marilor săi, că „a 
bătut pe un monah și i-a dat lui pînă la 800 de bețe“ 
și că „întrebuințind arbitrariul si mai ales patima si 
interesul“ ‘a despărţit pe o femeie de bărbatul ei, a 
cununat-o cu un alt bărbat și „a încurajat la arătare 
adulteriul”, Ilarion este caterisit, fiind osîndit să-și 
piardă titlul de arhiereu și să rămînă simplu. călu- 
găr. (Nu e lipsit de interes ca acestor culpe menţio- 
nate în actul de caterisire să le alăturăm o suspectă 
disculpare, stipulată într-o altă hotàrîre, nedatatà, a 
Sinodului din București, prin care se recunoaşte că 
Ilarion nu a siluit pe calugarita Stefana si nu i-a fă- 
cut un copil èis) Consiliul, întrunit din porunca: 
domnească, si care cuprindea, pe lîngă alti înalţi 
arhierei străini, și pe vlădica Teodosie, mitropoli- 
tul ţării, își încheie „gramata“ cu hotărîrea ca mi- 
tropolitul și Sinodul să aleagă alt episcop %. Cîteva 
zile mai tirziu, consiliul se întrunește din nou. „De 
vreme ce preasfînta episcopie de la Rîmnic — glă- 
suieste actul din 16 martie 1705 — au ràmas fàrà 
de adevărat episcop, pentru cà episcopul Ilarion 
care au fost la acea episcopie s-au caterisit după 
pravilà”... s-au adunat sfatul si vlădica la biserica 
mitropoliei, după îndemnul măriei sale vodă „ca să 
facă socoteală ori pe care ar alege și ar afla obraz. 

vrednic ca să fie chivernisitoriu acestei sfinte epis- 
copii“ si au găsit întîi pe egumenul chir Antim de 
Sineagovu, „care s-au arătat a fi mai de folos la 
aceasta... episcopie”. Urmează semnăturile mitro- 
politului Climent al Adrianopolei și ale altor arhie- 
rei străini întîlniti si în actul precedent, dar nici o 
iscălitură a vreunui arhiereu romin, nici măcar cea 
a mitropolitului ţării, prezent, cum am văzut, în lu- 
crările consiliului ®t. Cît despre Ilarion, sancţiunea 
nu i se aplică pe deplin, căci din același an 1705, 
cînd Antim e înscăunat episcop de Rîmnic, el îi ia 
locul la staretia Snagovului &. Mai mult decît atita, 
la episcopie, Antim nu are nici un pomelnic deose- 
bit, în vreme ce Damaschin, urmașul lui la Rîmnic, 
care alcătuiește un al doilea pomelnic al episcopiei, 
nu se sfiește să-l treacă acolo pe Ilarion cel cateri- 
sit, păstrîndu-i chiar titlul de episcop si de arhie- 
reu 6. După socotinta noastră, această simpatie a 
prelatilor romîni pentru Ilarion, ca și rezerva lor 
faţă de Antim nu-și află temeiul numai într-un sen- 
timent naţionalist. Peste cîțiva ani, cînd spre marea 
supărare a boierimii filoturce, intervenţia lui în 
treburile statului avea să ia o formă fatisà, cronica 
oficială caracterizează astfel activitatea aprigului 
nostru arhiereu : „O ! cît iaste fără de cale și fără de 
cuviință părții cei bisericești a se amesteca în lu- 
crurile cele politicești și, în politia și eparhia ce se 
află, a se arăta zavistnic și turburător... ; vrăjmaș și 
împotrivnic lucru, foarte neplăcut si lui Dumnezeu 
si oamenilor“ 6, Nu este cu neputinţă ca „zavistni- 
cul“ amestec să fi început încă de pe acum, lăsînd 
să se dezvăluie hotărita lui înclinare către o politică 
de apropiere cu Rusia. E de menţionat că în 1703, 
anul chemării lui Brîncoveanu la Adrianopol, Antim 

scoate, din cartea ,,invàtàturà dogmatică?... un tiraj 
aparte în care pe ultima filă dedicatia către Dosof- 
tei, patriarhul Ierusalimului, este înlocuită cu alta, 
către „cel de Dumnezeu încununatul... si prea-ma- 
relui rege Petre Alexievici și împărat a toată Rusia 
mare, mică si albă si altor multor părţi de la răsărit 
și apus“ etc. etc. Căci puternica personalitate a lui 
Petru cel Mare începuse să polarizeze către marea 
vecină de la răsărit toate nădejdile de mai bine ale 
celor care, și în țările romînesti, gemeau sub sălba- 
tica asuprire turcească. 

Din Rîmnicul unde a trăit si a lucrat Antim nu 
mai dăinuie pînă astăzi nimic. În curgerea lui, doar 
neastîmpăratul rîu al Rîmnicului, căruia unii îi zic 
„Olăneşti“, e același, aceleași sînt doar stràvechile 
dealuri Bourul, Luta și Priba, care și pe atunci strà- 
juiau colina episcopiei Ivireanului. Prădat și nimicit 
de turci în 1739, după pacea de la Belgrad, orașul, 
reclădit de harnicii lui locuitori, a fost din nou pră- 
pădit de un incendiu uriaș în 1847, an în care și 
Bucureștii se mistuie în flăcările „focului celui 
mare”. ` 

Dacă în Rimnicul Vîlcii urmele trecerii lui Antim 
au fost cu desăvirșire șterse de vitregia împrejură- 
rilor, călătorul care, cu pas domol, ar urca pe firul 
Oltului preț .de un ceas de drum, ar afla în schimb, 
la Cozia, trainice mărturii despre destoinicia vre- 
melnicului episcop. Într-adevăr, străvechea ctitorie 

a lui Mircea cel Batrîn, asa cum o admiràm astăzi si 
cum a nemurit-o Grigore Alexandrescu în neuita- 
tele sale versuri : 


Ale turnurilor umbre peste unde stau culcate, 

Către țărmul dimpotrivà se întind, se prelungesc, 
aflindu-se, în 1707, „lipsită de podoaba ei: dintii, 
pentru mulțimea anilor“, a fost restaurată, „osteni- 
toriu fiind — cum atestează pisania — chir Antim 
episcop de Rîmnic“. Cuvîntul acesta, „ostenitoriu“, 
arată că, la lucrările de refacere, contribuţia lui 
Antim a fost mult mai însemnată decît ia obisnuitu- 
lui „ispravnic“ sau chiar a vreunui „oblăduitor“ 
oarecare — si lucrul pare firesc cînd ne gindim că 
„Oostenitoriul“ era el însuși cel mai întelegàtor de 
artă dintre dregătorii ţării. 

Antim și meșterii lui îi adaugă vechii biserici un 
pridvor care dăinuie pînă astăzi: pardosità cu les- 
pezi de piatră și înconjurată de o bancă tot de pia- 
trà, avînd, în dreapta ușii, un scaun din același ma- 
terial, în care e cioplit vulturul bicefal, construcţia e 
sprijinită de 4 frumoși stilpi de piatră, de asemenea 
cioplită, care susțin arcadele. Pe pereţii pridvorului 
sînt zugrăvite, potrivit tradiţiei, scene închipuind 
raiul şi iadul. Tot în anii aceștia se face fîntîna din 
fata bisericii, se înnoiește cetatea, împodobită cu 
cerdacuri de cea mai autentică factură brincove- 
nească si se isprăvește de zugrăvit a doua oară bi- 
serica : portretele ctitorilor — Mircea cel Bătrin și 
Cantacuzinestii, dintre care se remarcă impozanta 
figură a spătarului Drăghici, îmbrăcat într-o mantie 
roşie blănită pusă peste o haină albastră — de 
atunci datează ôt bis, 

În afarà de un Andrei, Costandin si Gheorghe, 
zugravi, iscàliti pe grecește în tinda bisericii în ace- 
lasi an 1707, mai iau parte, sub îndrumarea lui An- 
tim Ivireanul, la lucràrile de refacere, si vestitul 
zugrav Preda, împreună cu fiii lui, Ianachi, Sima si 
Mihail. Acest Preda, care va lucra și la biserica An- 
tim și care, împreună cu Teodosie și Gheorghe, va 
împodobi la 1718 și biserica mănăstirii Sărăcinești, 
nu era nici la data aceea un începător. Mărturie 
pentru măiestria lui stătea, încă din 1696—1697, 
minunatul paraclis al mănăstirii Hurezul, precum si, 
din 1699, bolnita aceleiași mănăstiri, pe care, după 
cum arată inscripția din pronaos, o zugrăvise îm- 
preună cu tovarășul lui de breaslă, meșterul Ni- 
cola 65, Iesiti din rîndurile poporului, toţi acești meş- 
teri ale căror — puţine — nume ni s-au păstrat 
sînt, alături de atiţia și atîtia alții pe care curgerea 
anilor i-a scufundat în anonimat, făuritorii splendo- 
rilor de arhitectură și sculptură cunoscute sub de- 
numirea de „artă brîncoveneascà". 

Potrivit nevoilor complicatei politici internatio- 
nale a lui Brîncoveanu, cancelaria domnească mi- 
șuna de secretari străini: Andrei Wolf, Del Chiaro, 
Nicola da Porta, Dindar, Grienner, se îndeletnicesc 
cu traducerea și redactarea în limbile latină, ita- 
liană, germană, polonă, maghiară, grecească a bo- 
gatei corespondențe a domnului cu statele apusului 
si răsăritului. Curtea din Bucuresti e un du-te-vino 
„neîntrerupt de călători si diplomati străini: pa- 
triahii Alexandriei, Ierusalimului, ba chiar patriar- 
hul ecumenic al Constantinopolei sînt oaspeţi obis- 
nuiti ai curții bucureștene, unde găsesc sprijin 
bănesc pentru nevoile lor și de unde duc, nu o sin- 
gură dată, tainice mesaje antiotomane spre pravos- 

lavnica împărăție a Rusiei. Hylteen, trimisul regelui 
Suediei, poartă misiuni speciale de la puternicul 
Carol al XII-lea, iar lordul Paget, ambasadorul en- 
glez, însoţit de epigrafistul Cisthull, după ce are 
cu. Brîncoveanu o îndelungată convorbire. între 
patru ochi, este ospătat la o masă mare unde „închi- 
nînd cu domnul si cu boierii țării pentru sănătăți 
şi iar închinînd iproci..., de veselie mare s-au îmbă- 
tat atît el, cît și boierii lui (măcar că de nimeni 
n .: fost siliți)“. Apoi, continuă cronica oficială a 
lui Crescent „l-au îmbrăcat maria sa vodà cu ‘un 

contes de samur al măriei sale cu. spinare de samur 
si pur°ndu-] în carîtà... la gazdă ca să se odihnească 
l-au trimis” 66, i 

Asemenea oaspeți de vază trebuiau primiți si 
ospătați într-un palat care să corespundă noilor ce- 
rințe „mondene“ : Sîntem departe de curtea severă 
şi sobră a unui Matei Basarab. Astfel, vechea curte 
domnească din Bucuresti se măreşte, se înfrumuse- 
teazà, ajungind pînà la strălucirea pe care, după 
mărturiile lui însuși Anton Maria Del Chiaro, am 
încercat să. o arătăm la începutul povestirii. Pe lingă 
reședința din Bucuresti, Brincoveanu își clădește si 
la ţară palate asemănătoare: Mogoșoaia, Potlogii 
nu mai au nimic din înfățișarea vechilor conace, cu 
camere mici și întunecate, străjuite de umbra întu- 
necatà a turnurilor de pază. La 'rîndul lor, și după 
„pilda. domnului, boierii își ridică si ei, la moșiile lor, 
adevărate reședințe princiare, menite odihnei și re- 
ceptiilor. Paralel cu îmbogățirea tot mai nemăsurată 
a domnului si a boierilor, comanda de arhitectură 
si de artă crește simţitor. Încredintate în cea mai 
mare măsură meșterilor autohtoni — și este un merit 
al ultimelor țercetări spulberarea mitului creat de 

vechea istorie a arhitecturii, potrivit căruia „școala 
brîncoveneascà“ ar fi o adaptare a stilului Renaste- 
rii italiene pe meleagurile noastre — noile clădiri, 
fie ele civile sau bisericești, poartă, toate, pecetea 
geniului popular rominesc. Atît palatul de la Mogo- 
soaia cît si altele, care ni s-au pàstrat într-o stare 
mai putin bunà, demonstreazà cà planul acestui tip 
de clădire nu este decît dezvoltarea monumentală 
a planului tipic de casă boierească, pornit, la rîn- 
du-i, din casa țărănească. Preluind, în mod creator, 
influenţele exercitate de unii meșteri străini, ca 
Pesena Levin sau ca sirbul Vucasin Caragea care 
a făcut la Venetia studii pe socoteala domniei, mes- 
terii romîni au dat naștere, în această perioadă, unei 
arte profund originale. Nici arhitectura și decorația 
bisericească n-au rămas neschimbate. Severele si 
inaccesibilele mànàstiri-cetàti ale veacurilor trecute 
sint de mult depășite. Pridvorul cu coloane, nelipsit 
în construcţiile civile, este prezent în construcția 
tuturor bisericilor acestei epoci, ,,deschizînd" clă- 
direa și dindu-i acea înfățișare veselă și primitoare 
care nu e alta decit a caselor țărănești cu tindă și 
cu cerdac, casele părintești ale înșiși meșterilor tă- 
rani care le-au făurit. 

‘Decoratia bisericească .se descătușează si ea, la 
rindul ei, din tiparele medievale. Pereţii exteriori 
sînt din ce în ce mai des zugrăviți (Cozia, Stavropo- 
leos, biserica - Sfinţilor”: din Bucuresti etc.). Nume- 
roase elemente decorative de la clădirile laice:se 
regăsesc în cele bisericești. Înlocuind încetul cu 
încetul motivele geometrice, motivele fiorale, de 
inspirație populară — vrejuri cu frunze și flori care 
-suie, răsucindu-se, de-a lungul coloanelor pridvoru- 
lui (Hurezu, Stavropoleos) sau chenăruiesc usa de 

intrare (Cozia, Doicesti etc. etc.) — înveselesc și 
ele clădirea, contribuind la procesul de laicizare a 
artei 9. 

Înconjurat de ucenicii lui tipografi (zece cărți, 
dintre care șapte în 'limba romînă, sînt rodul stră- 
daniilor acestor ani) și de meșterii zugravi pe care 
îi îndrumă cu gust și înțelepciune, Antim continuă 
să stea cu cinste în scaunul Rîmnicului. Talentul 
si vrednicia lui îl fac să urce mereu mai sus si în 
prețuirea domnului: atunci cînd, la 29 iunie 1707, 
Brincoveanu oficiază, cu mare pompă, tîrnosirea bi- 
sericii sf. Gheorghe Nou, poftind la ceremonie pe 
patriarhul Ierusalimului si atîtia alti prelati străini, 
Antim este (alături de.acelasi Ilarion, episcopul ca- 
terisit !) singurul arhiereu romîn pe care cronica 
oficială îl pomenește printre înalții oaspeţi ` de la 
Bucuresti 68. 

Arta de caligraf și-o arătase Antim Ivireanul încă 
mai de mult, din vremea cînd, în 1695—1696, simplu 
călugăr la Snagov; alcătuise, de bună seamă după 
datele primite de la Teodosie, lucrarea cunoscută 
sub numele de „Condica mitropoliei Ungrovlahiei 
din timpul ` lui Costandin Brîncoveanu, zisă si con: 
dica lui Antim, în care sînt trecute odoarăle, căr- 
tile și documentele moșiilor mitropoliei din Tîrgo- 
viste, cît si din București“ 9, 

Acum, însă, înainte de a părăsi pentru totdeauna 
meleagurile Coziei si ale Hurezului, cerem citito- 
rului îngiduinta să. mai stăruim cîteva clipe asupra 
unei alte lucrări a lui Antim, si anume asupra ma- 

nuserisului intitulat „Istoria Țării Rominesti de cînd 
ai descălecat pravoslavnicii creștini” 70, care ridică, 
după cîte ni se pare, unele interesante întrebări. 
Atunci cînd, în 1899, punea pentru prima oară 
în discuţie paternitatea și identificarea cronicilor 
muntene, N. Iorga a cercetat în treacăt și acest 
volum (fost în biblioteca lui M. Kogălniceanu), ară- 
tind că într-însul se „cuprinde corpul brîncovenesc 
neoficial de cronici muntene”. Cu acest prilej, el a 
afirmat că manuscrisul este copiat în întregime de 
mîna mitropolitului Antim Ivireanul?!. Alcătuind, 
în.1907, „Catalogul manuscriptelor romînești“, aflate 
în Biblioteca Acad. R.P.R., I. Bianu pare a nu se 
alătura acestei opinii, căci la descrierea numărului 
respectiv nu se face nici o menţiune ‘a copistului. 
Părerea că manuscrisul este autograf a mai fost 
susținută, în 1951, în revista „Studii“ 72, precum si, 
în 1956, de Nic. Șerbănescu, care considera că ,,Scri- 
sul se aseamănă cu cel din «Izvodul odoarelor...» "75. 
În introducerea la recenta ediție a Letopisetului 
Cantacuzinesc, apărută în 1960, editorii revin însă 
la poziţia lui I. Bianu, nefàcînd nici o menţiune 
despre copistul lucrării 74. Pînă la cercetarea deplină 
si amănunţită a. problemei, cîteva cuvinte asupra 
istoriografiei muntene nu vor fi de prisos. În epoca 
de care.ne ocupăm, literatura cronicărească cu: 
noaște, în Tara Romîneascà, o remarcabilă înflorire. 
Numai lipsa unor ediţii științifice și extrema rari- 
tate a celor existente — lipsă împlinită abia în anii 
noștri — a făcut să se înrădăcineze în vechea opi- 
nie publică prejudecata cine știe cărei inferioritàti 
a cronicilor. muntene faţă de cele moldovene. E 
drept că, în ce privește arta literară a cronicarilor, 
unele glasuri (N. Iorga”, N. Cartojan 76) au subli- 

niat — adesea cu tărie — valoarea lui Radu Po- 
pescu sau si (Const. C. Giurescu 7?) a Anonimului 
Brîncovenesc.. Dar în recentul său studiu introduc- 
tiv la „Cronicarii munteni”, Eugen Stănescu relevă 
importanța politică a acestor lucrări, caracterul lor 
programatic : scriindu-le, boierii nu făceau decit sà 
satisfacă necesitatea ce o simțeau diversele facţiuni 
politice de a justifica, de a teoretiza atitudinea și 
poziţia lor față de evenimente. În felul acesta, toate 
cronicile muntene, scrise de pe poziții adesea opuse 
si reflectînd în chip contradictoriu evenimente, ca- 
ractere etc., nu sînt altoeva decit niște pledoarii 
pentru una sau alta din ideile politice ale vremii 78. 
Pornite, deci, pentru cei ce le scriau, dintr-o pre- 
cisă necesitate politică, aceste lucrări au interesat 
în mare. măsură și publicul cititor; la argumentele 
de fond vom adăuga încă unul, statistic, și anume: 
impresionântul număr de copii manuscrise (58 pen- 
tru Letopiseţul Cantacuzinesc !), număr! care, în 
lipsa tiparului, a „tirajului“, cum am spune astăzi, 
ne dă, pentru vremea respectivă, o destul de cre- 
dincioasă măsură a popularității unei anume lucrări. 
O asemenea copie a unui grup. de cronici mun- 
tene este şi manuscrisul în discuţie. Transcriind 
pagini din „Letopiseţul Cantacuzinesc”, din Radu 
Popescu si din Radu Greceanu, autorul lucrării își 
intrerupe brusc narațiunea în 1697, anul cînd mitro- 
politul nostru nu era, deci, nici stareţ la Snagov. 
Două sînt, așadar, întrebările : dacă Antim a scris, 
într-adevăr, Cu mîna lui, această compilaţie și, admi- 
find cà da, cind a făcut-o. Desigur că la amindouă 
întrebările cuvîntul hotàrîtor îl va avea analiză gra- 
fică. La amîndouă, si mai ales la cea de-a doua. 
Căci dacă o va fi făcut în anii Snagovului, îndelet- 


69 


nicirea lui Antim nu se încadrează decît în preocu- 
pările curente ale călugărilor, asidui copisti de ma- 
nuscrise. Dacă, însă, s-ar putea demonstra cà scrie-. 
rea datează .din vremea cînd era mitropolit, adică 
unul din cei dintii dregători ai țării, faptul ar căpăta 
o cu totul altă amploare. Cit ne privește, socotim că, 
dacă. e autograf, data alcătuirii manuscrisului aici 
trebuie căutată, în anii de la Rîmnic, si anume cînd, 
după data la care se oprește povestirea, Antim înce- 
puse a se pregăti să devină o prezenţă activă în 
viaţa politică a vremii sale. Este, într-adevăr, ispi- 
titoare ipoteza că, la fel ca si alţii, va fi simţit si el 
nevoia unei „pledoarii“, nutrind, poate, gîndul să 
continue cronica (e un caz frecvent si la alti cro- 
nicari) printr-o povestire proprie a evenimentelor 
trăite de el. Pentru o asemenea înfăptuire ar fi avut 
din belșug toate însușirile ; poate că singurul lucru 
care i-a lipsit a fost doar răgazul trebuincios. 

Căci nici maiestuoasele peisaje ale malurilor Ol- 
tului, nici brazii seculari ai dealului „Capelei“ sau 
ai Pribei, care străjuie și astăzi episcopia, n-aveau 
să mai adăpostească vreme îndelungată în lumina 
si umbra lor pe Antim din Iviria. Un drum mult 
mai măreț, mai glorios si mai tragic îl aștepta pe 
acela care, sosit din îndepărtatele meleaguri geor- 
giene ale căutătorilor linii de aur, a venit să-și jert- 
fească viaţa în slujba celor mai scumpe nàzuinte ale 
poporului romin. 

„De aceea dar nu este 
minune... de m-au pus, 
om mic fiind și smerit, 
păstor... la turmă... mare 
si înaltă.” 


Într-o frumoasă duminică de iarnă, în ziua ge 
22 februarie 1708, marele postelnic Ștefan Cantacu- 
zino, feciorul stolnicului Costandin, călărea pe un 
falnic armăsar, însotind, în fruntea unui poleit alai, 
carita domnească, trasă de trei perechi de cai înain- 
tași. Drumul pe care-l aveau de străbătut nu era 
lung: n-aveau decit să iasă pe poarta grădinilor 
domnești și, urcînd Dealul Mitropoliei, să „prosca- 
lisească“ la curte pe noul vlădică, a cărui numire 
tocmai se confirmase de mai-marii patriarhiei de la 
Constantinopole. Acel care, potrivit si dorinţei răpo- 
satului său înaintaș, Teodosie, mort la vîrsta” de 
peste 87 de ani!, îi urmase în scaunul metropolitan 
nu era altul decit fostul episcop de Rimnic, Antim 
“Ivireanul, modestul călugăraș pe care, la începutul 
acestei povestiri, ni l-am închipuit strecurindu-se 
anevoie pe același drum, spre aceeași strălucită 
curte domnească. De rîndul acesta, alaiul. fu însă 
primit cu toată cinstea „pă scara cea mare pen di- 
van”, unde „s-au împreunat cu măria sa vodă, săru- 
tîndu-i mària sa mîna și făcîndu-i frumoasă oratie 
de păstoria ce i s-a dat“. La fel ca atunci, după le- 

giuitele firitiseli, velitii boieri şi-au dezbrăcat din 
nou conteșele si servanele si, fluturîndu-si mînecile 
pe spinare, au pornit-o spre cămările ospàtului, 
unde, „bînd vutcă“ si înfàtisindu-i voioase urări 
noului vlădică, s-au veselit ce s-au veselit, pînă cînd 
marele postelnic a făcut cale-ntoarsă cu același alai, 
petrecîndu-l pe Antim înapoi în încăperile lui de la 
mitropolie 2. 

După cum rezultă din gramata patriarhală de întă- 
rire datată din februarie 1708, noul mitropolit, „băr- 
bat de cinste si evlavios, și împodobit cu virtuțile 
ce se potrivesc cu vrednicia arhierească“, fusese 
ales în urma votului canonic săvîrșit în noua ctito- 
rie a sfîntului Gheorghe, ca unul pe care, în afara 
recomandàrii predecesorului său, îl sprijinise cu ho- 
tărire si voievodul ţării, Costandin Brîncoveanu*. 

La suirea în scaunul metropolitan, Antim ţine o 
cuvîntare ce ni s-a păstrat, scrisă chiar de mîna lui 
și intitulată „Aceasta o am zis cînd m-am făcut mi- 
tropolit“ +. Multumind celor ce „necăutind la micșo- 
rarea, netrebnicia... și streinetatea lui“, l-au pus în 
această înaltă dregătorie, el își îndreaptă dintru 
început admiraţia către cei care trăiesc „înconjurați 
şi îngrădiţi... si impresuraji de atitea nevoi și scirbe 
ce vin totdeauna neîncetat de la cei ce stàpînesc 
pămîntul acesta”. Cît îl privește pe el, își afirmă 
hotărîrea ca prin faptele lui „să vă fiu de mîngiiere 
la scîrbele robiei cei vavilonesti a lumii aceșteia... 
Si dimpreună cu dumneavoastră să pătimesc la toate 
cîte vor aduce ceasul și vremea ; pentru care lucru 
am datorie. să priveghez cu osirdie si fàr' de lene 
ziua și noaptea și în tot ceasul, pentru folosul... tu- 
turor de obște, învàtindu-và și îndreptîndu-và... spre 
calea cea dreaptă“. Deslusim, în aceste puţine cu- 

vinte, crezul unui patriot însufletit de o năprasnică 
ură împotriva jugului otoman, al unui om hotărit 
să facă tot ce-i stà în putință pentru a lupta cot la 
cot cu masele populare împotiiva nesuferitei asu- 
priri: acestui crez, enunțat la înscăunare, Antim 
Ivireanul i-a rămas credincios pină la moarte. 

„Și iarăși îți dăm de știre — îi scria, în februarie 
1709, Costandin Brîncoveanu învățatului patriarh 
Hrisant Notara al Ierusalimului — că avem de gînd 
să ridicăm o casă de piatră pentru tipografie şi o 
bibliotecă în cuprinsul Sfîntului Sava. Arhiereul nos- 
tru e gata să cheltuie pentru această lucrare 1 000 
de taleri“ 5. l 

„Cuprinsul“ acesta pentru care Antim Ivireanul 
se arăta gata să cheltuie importanta sumă de 1 000 
de taleri nu e altul decît „Academia de la Sfîntul 
Sava“, cea dintii școală superioară din Tara Romi- 
nească, întemeiată ‘pe la 1695 de Costandin Brînco- 
veanu între zidurile mănăstirii ce se înălța, pe 
atunci, în fața actualei Universităţi din București 
acolo unde, ieșind în grupuri voioase de la cursuri, 
studenții de astăzi se amestecă în forfota trecăto- 
rilor din jurul statuii lui Mihai Viteazul. 

‘ Reorganizînd în 1707 vechiul așezămînt cultural, 
Brîncoveanu înalță un nou local, mai încăpător, si 
statornicește, sfătuindu-se desigur si cu numeroșii 
cărturari aflători la curtea domnească, un nou și 
«amanuntit program analitic. Din actul din august 
1707 privitor la ,Rînduiala dascălilor de la Sfîntul 
Sava din București“, care ni s-a păstrat, aflăm 

prețioase ştiri despre imaieriile ce se studiau în 
această școală. Cu cei trei „dascăli“, „deosebiți prin 
cucernicie si bune năravuri“, pe care îi aveau, ele- 
vii, interni, învățau, printre altele, logica, retorica 
și filozofia fizică, făceau lecturi din Sofocle, Euri- 
pide, Pindar, Xenofon si Esop si deprindeau grama- 
tica grecească, după clasicul manual al lui Laskaris, 
„dar fără significatiile si abstractiile' de acolo... Si 
toată gramatica — precizează actul — să li se pre- 
dea ucenicilor așa încît să se înţeleagă bine de 
copii și nu numai să se citească”. Dascălii aveau 
„să' dea două 'zile pe săptămînă vacanţă și odihnă 
elevilor, adică joia si duminica”. Un hrisov din sep- 
tembrie 1707, adresat „către vameșii de la Greaca“ 7, 
ne informeazà si despre veniturile pe .care domnul 
le hărăzise școlii, pentru întreţinerea acelor.,,uce- 
nici“ care n-aveau posibilitate să-și plătească taxa i 
„ne-am hotàrît a întemeia o școală înaltă de obște, 
.pentru scolarii localnici si străini... Si ca să aibă 
‘vreun mijloc de trai ucenicii străini si cei lipsiți 
de ajutor, am socotit că trebuie să-i miluim de la 
‘vama de aici, a Greacăi, cu 50 de lei pe an. Pentru 
care trebuie a se da acei cincizeci de lei neapărat 
si nelipsit cît va dăinui școala, în fiecare an, pentru 
È hrana ucenicilor... căci leafa dascălilor am rînduit-o 
din amîndouà părţile“, adică, socotim noi, atît din 
taxele plătite de scolarii avuti, cît.și din cămara 
domnească. De asemenea îți poruncește domnia 
noastră — se întoarce domnul, care știa el ce știa, 
către starețul mănăstirii — ca pe fiecare an să cei 
si să iei în vremea rînduită cei 50 de lei dăruiţi tot 
‘de noi de la vameșii Greacăi, și să te gîndesti cum 
se cuvine si sà te îngrijesti sfinfia ta de acea școală 

și sà nu cheltuiesti fără socoteală ace bani, ci să-i 
împarţi cu bună rînduială ucenicilor... 

În afară de.,, Academia” si în afară de „Școala 
domnească“ de slovenie de la Sf. Gheorghe vechi, 
care ființa încă din veacul al XVI-lea, se mai înte- 
meiază, în vremea lui Brîncoveanu, încă o școală 
oficială. Pe locul unde. se află. astăzi spitalul cu 
același nume se întindeau, în sec. al XVII-lea, pro- 
prietàtile clucerului Colțea Doicescu, iar bucures- 
tenii începuse încă de atunci a numi aceste locuri 
„mahalaua Colţei”. După cum rezultă dintr-un act 
al mitropolitului Antim Ivireanul, spătarul Mihai 
Cantacuzino — a cărei statuie se află și astăzi. în 
curtea spitalului — plătește, la 29 martie 1709, în- 
semnata sumă de 8 000 de taleri mitropoliei pentru a 
ridica, pe locul unei vechi biserici de lemn (închi- 
nate mitropoliei) biserica de piatră existentă pînă 
în zilele noastre, precum si o ,,bolnità... spre odihna: 
și mîngiierea fraților noștri carii pătimesc ‘de 
boale“ 8. Din testamentul ctitorului?’ aflăm că spi- 
talul avea 24 de paturi (l) si o „spițărie“ care e înda- 
torată să aibă „la: îndemînă gata felurite leacuri și 
tămăduitoare feluri de buruieni”. Pe lingă spital, 
spătarul Mihai Cantacuzino întemeiase însă aici și o' 
școală, „unde — cum se spune într-un hrisov al lui 
Mihai Racoviţă — cei ce poftesc a nu-și pierde în 
zadar vremea tinereţelor, în dar vistierul învățăturii 
pot să cîştige". Actul, datat 17 aprilie 1708, e. 
deci mai vechi cu un an decît actul de la Antim și 
ne arată că încă la vremea aceea școala funcţiona. 
Elevii, de asemenea interni, învățau aci carte .sla- 
vonească, precum și muzică bisericească 11. 

Trebuie- precizat că, desigur, toate aceste școli 
le erau. deschise numai boierilor și fiilor de boieri, 

chiar dacă, scăpătaţi, se numărau printre cei cărora 
hrisovul brîncovenesc le rînduieste bursă, numindu-i 
„lipsiți de ajutor“. Privilegiu al clasei stàpînitoare, 
fie cà e vorba de boierii mai mari si mai mici sau 
de înaltii prelati, cultura ràmîne un bun stràin nu 
numai maselor de poporeni cu .desàvîrsire analfa- 
beti, dar pînă si mulţimii de preoţi: mărunți de pe 
la sate, chemaţi, chipurile, să „lumineze“ norodul 
și cărora, în 1710, mitropolitul Antim li se adre- 
sează cu aceste semnificative cuvinte: „Dar ce 
oare aș putea nădăjdui! de la voi, sau ce fel de ajutor 
aș putea să astept din iscusirea voastră ? Că între 
celelalte scîrbe ce am, de mà rănesc la inimă, iaste 
aceasta cea mai grea, de mă întristez si mă' mîhnesc 
mai mult, că văz între preoţii mei atîta prostie, atita 
neînvățătură și atîta nedumiteală, cît cunosc cà ‘nu 
puteţi face vreun ajutor sau folos...“ 11 bis, 
Adresîndu-se, dar, unei pături destul de restrînse, 
învățămîntul face totuși în Tara Romîneascà, o dată 
cu întemeierea „Academiei“ de la Sf. Sava, unde 
limba de predare era greaca veche, un însemnat pas 
înainte, pe un drum pe care Moldova pășise încă 
mai de mult, din 1641, cînd Vasile Lupu întemeiase 
la Trei Ierarhi colegiul de studii. clasice, aflat sub 
conducerea  clericului ucrainean Sofronie Pociatki, 
Încă din secolul al XVI-lea, grecii încep să pună 
tot mai mult stăpinire pe economia imperiului oto- 
man. Această ascensiune se datorează nu numai 
culturii lor, cum arăta vechea istoriografie, ci mai 
ales faptului că, alcătuind grosul orășenilor din por- 
turile turcești, grecii intră în legături comerciale cu 
țările Apusului, monopolizind comerțul exterior 
otoman și întreaga economie a imperiului. Ei cir- 
culă în tot Orientul turcesc, ba chiar și în Apus, 

unde, pe lingà îndeletnicirile lor comerciale, poartă 
adesea și misiuni politice. Un interesant reprezen- 
tant 'al acestui tip de oràsean-negutàtor-diplomat 
grec este Gheorghe Castriotul, originar din Castoria 
Macedoniei, care, așa cum arată piatra lui funerară 
de la Radu Vodă din București, „a cercetat tot Apu- 
sul, mai ales foarte multe orașe și a îndeplinit deose- 
bite solii la stăpiînitorii de acolo, iar apoi, trăind 
după cuviinţă în acest oraş, s-a strămutat din viaţă, 
la bătrineţe înaintate, în acest oraș, anul fiind 
1716" 12. Într-adevăr, postelnic și apoi mare comis 
al lui Brîncoveanu, bogatul negustor Gheorghe Cas- 
triotul îndeplinește misiuni diplomatice din partea 
domnului romîn la curtea lui Petru I — îl vom în- 
tîlni și la Iași, în ajunul bătăliei de la Stănilești — 
şi, posesor al unei frumoase averi, întemeiază (după 
ce pusese să se tipărească, în 1703, pe cheltuiala 
lui, o carte pe care o trimite în dar concetàtenilor 
săi 13) cea dintii școală din orașul lui natal. După 
cum rezultă din testamentul său, întărit și cu sem- 
nătura de martor a mitropolitului Antim Ivireanul, 
școala avea să se întreţină în chip destul de îmbel- 
șugat numai cu dobînda ce-o produceau banii ctito- 
rului depuși la Zecca Veneţiei ‘4. La fel ca si dînsul, 
pătrund în țările romînesti si alti negustori bogaţi 
care, mai putin înzestrați cu talente diplomatice, se 
stabilesc aici încuscrindu-se cu familiile boieresti 
și devenind, prin acte dotale sau cumpărări, proprie- 
tari de întinse pămînturi. Negotul ţărilor romînesti 
se află și el în mina grecilor, așa- zisii „gelepi”, 

agenţi oficiali ai comerțului imperial, care mijlocesc 
exploatarea economică a produselor noastre de 
către Imperiul otoman. În urma acestui proces eco- 
nomic de „pătrundere a unui patriciat orășenesc în 

rîndurile boierilor romini" 15 începe sà se exeicite 
şi o mereu mai puternică influenţă culturală gre- 
cească, influenţă ce va ajunge la apogeu în a doua 
jumătate a secolului al XVIII-lea, cînd adevăratul 
centru mondial al culturii grecești se situează în 
țările romîne. a 

De pe acum, cultura grecească se află în mare 
cinste în rîndurile clasei dominante. În afară de 
școala oficială în care predau, firește, profesori greci 
(cel dintii „mare maestru al învățămîntului”, adică 
director al „Academiei“ este Sevastos Kymenitos), 
aceștia nu lipsesc nici din 'casele domnului. si ale 
boierilor: dornici să le asigure fiilor lor o învăţătură 
cît mai aleasă : Brincoveanu își dă copiii pe seama 
lui Gheorghe Maiota care studiase la Roma si Vene-. 
tia, Costandin stolnicul Cantacuzino încredințează 
creșterea fiilor săi lui Anastasie din Ianina. La curtea 
domnească întilnim pe învățatul medic și poet Ioan 
Comnenul, pe spiritualul autor al unui elogiu al 
tutunului, acel Mitrofan Grigorăs care, înainte de a 
muri în vîrstă de peste 100 de ani, ne-a lăsat și o 
scurtă, dar plină de interes „Cronică a Țării Romi-: 
nești între anii 1714—1716" 16, și pe atîtia alti cărtu- 
rari care aflau aici o atmosferă vrednică de cea de 
la curtea „Regelui Soare”. 

Numeroasele cărți (30) tipărite de Antim în limba 
greacă, precum și cele traduse de el în romîrieste 
de-a dreptul din această limbă nu conferă acestor 
texte numai un spor de exactitate — căci versiunile 
slavone folosite pînă atunci nu erau, la rîndul lor, 
decit tot traduceri după prototipuri grecești — dar 
constituie totodată o însemnată contribuţie la întă- 
rirea bazelor elenismului, la ridicarea spre clasici- 
tàti a vechii noastre culturi. Căci! departe de a con- 

stitui, cum iarăşi credea vechea istoriografie 17, ,,0 
primejdie pentru viitoarea dezvoltare a rominilor 
din punctul de vedere al unei culturi proprii în 
limba lor si, în genere, o primejdie pentru ființa 
neamului“, influenţa culturii grecești trebuie soco- 
tită ca un însemnat factor de progres. Reprezentind, 
cum. spuneam, din punctul de vedete social o pătură 
orășenească cu elemente capitaliste:!8, elemente 
înaintate în epoca feudală, influența grecească 
aduce, pe plan cultural, orientarea către studierea 
antichităţii greco-latine, către cultura care, cunos- 
cutà sub numele de umanistă, este expresia luptei 
împotriva feudalismului si a învăţăturii scolastice, 
expresia luptei. pentru libertatea personalităţii 
umane si pentru progresul științei. 


—.-De bună seamă că n-ai de unde cunoaște nici. 
slovele, nici graiul nostru din Iviria. Uite, să-ţi tăl- 
măcesc mai departe, zise Antim către Gheorghe Ra- 
dovici, fostul lui ucenic, astăzi el însuși meșter tipo- 
graf la Tîrgoviste. 

‘Si amindoi se aplecară din nou asupra monumen- 
talei Evanghelii în limba georgiană : era unul din 
cele două exemplare pe care, de îndată ce le pri-- 
mise de la Tbilisi, Antim le legase în piele cu gind 
să le înfățișeze în dar lui Brîncoveanu. 

— Ascult cu toată luarea-aminte. i 

„— „Iată o nouă şi cea dintii tipăritură în graiul 
georgian... Cu grija și hărnicia lui Vahtang s-a scos 
această lucrare... Tipograf: Mihai, fiul lui Ștefan, 
ungrovlah. În orașul Tbilisi, la anul 1709”. Si, întor 

cînd fila, Antim continuà sà spicuiască : ,,..Am adus 
tipograf din Țara Rominească și am așezat aici ti- 
parnità... pentru învăţătura feciorilor și fetelor noas- 
tre...“ i | 

— Rău îmi pare cà am pierdut un prieten ca mes- 
terul Mihai, dar mi se umple și inima de mîndrie că 
un om de-al nostru, omul cu care împreună am în- 
văţat la Snagov meșteșugul tiparului, s-a învrednicit 
să ducă vestea iscuseniei romînesti peste țări si 
mări, pînă tocmai, hăt, în Iviria... 

— Da, da, în Iviria. Tara asta, fătul meu, pe care 
blestematii de turci o numesc Gurgistan, adicà tara 
robilor 18, este unul din cele mai minunate pàmînturi 
de pe lume: E tara unde însumi am văzut lumina 
zilei si unde însumi am gustat ticăloșia robiei tur- 
cesti... Aș vrea să știi — si aprigul mitropolit rămase 
o clipă, visător, pe ginduri — aș vrea să știi o po- 
veste din bătrini despre tara mea de baștină. Cică 
odată, de mult de tot, atunci cînd Dumnezeu a rîn- 
duit oamenilor pămînturile pe oare aveau a se așeza, 
georgienii mei se aflau la o petrecere. Veniti prea 
tirziu la împărţeală, n-au mai putut apuca nimic și 
atunci Dumnezeu, văzînd că n-are încotro, le-a dat 
cuprinsul pe care și-l oprise sălaș pentru sine. 
Acesta e „Sakartvelo“, patria mea, raiul pe pä- 
mint. Oamenii ei gem astăzi, ca si noi, sub robia 
turcească. În veacul trecut, hoarde de tătari persani 
au năvălit în Iviria si au răpit femei pentru haremul 
șahului Abas, afurisit fie numele lui. Își pusese în 
gînd sà ucidă tot norodul si să umple apoi tara cu 
“persani. Alei, crincene lupte au dat pe atunci ,,kart- 
velii“ noștri împotriva cotropitorilor. Iar în fruntea 
norodului se afla viteazul Ghiorghi Saakadze, care-i 
insufletea pe toţi 2. 

— Bag de seamă că nu ţi-ai uitat nici sfintia ta 
de locurile de bastinà, zise Gheorghe Radovici, putin 
tulburat de mînia ce răsuna în glasul vlădicăi atunci 
cînd îşi amintea, cutremurat, de suferinţele ţării ase- 
zate între munții Caucazului. s 

— Vezi bine că nu. De aceea am si stăruit pe 
lîngă măria sa vodă să treacă peste toate.piedicile 
si să facă astfel încît, pe măsura- puterilor noastre, 
să le întindem ivirenilor o mînă de ajutor. 

— Numeroase au fost piedicile ? 

— Una de seamă era că nici meșterul Mihai, nici 
„oamenii lui cu care a plecat de aici nu cunoșteau de 
fel graiul locului. Uite, să-ți tălmăcesc ce zice el 
însuși în predoslovia lui către ivireni, în fruntea 
căreia scrie: ,,Ca sà se bucure toţi cetitorii” : „Cu 
umilință vă rog pe toţi, mari si mici, să nu-mi luaţi 
în deridere dacă veţi găsi greșeli, căci eu eram 
străin în această farà și nu cunosteam limba voastră. 
Si cei care sînt ucenicii mei sînt deopotrivă de ne- 
deprinși în acest lucru. Si eu nu văzusem Georgia, 
la fel ca si lucrătorii mei”. 

— Şi totuși, a făcut bună treabă meșterul Mihai al 
nostru. i 
. — E harnic si priceput. Flăcăul ăsta o să ajungă 
departe. ù 

Si ardeleanul Mihai Istvanovici avea sà ajungà 

într-adevăr departe. Precum ivireanul Antim în Tara 
Romineascà, pe lingă Brincoveanu, tot astfel își cu- 
cerește și Mihai în Iviriă prețuirea regelui Vahtang 
al VI-lea, el însuși cărturar luminat, critic, editor 
şi poet, autor al unor gingașe versuri de evocare a 
paradisiacului peisaj georgian : 
Plin de roze-n mai Tbilisi ca si cerul plin de stele, 
Stînci în. rouă, munți în verde... 2 


Tipăritura din 1709 e urmată, în 1710, de o alta, 
un liturghier, în al cărui epilog se poate citi că „S-a 
tipărit la Tbilisi de mîna tipografului ungrovlah Mi- 
hai Stefaneșvili, în anul... 1710“. După cum vedem, 
începînd cu această dată, tipograful romîn adoptă 
modalitatea onomastică georgiană, zicîndu-și în loc 
de „Stefaănovici“ sau „Iştvanovici“, . Stefaneșvili, 
adică, în limba georgiană, „fiul lui Ștefan“. În 
aceeași carte — și anume tot în epilog — se cuprind 
si următoarele ginduri de .dor de ţară ale lui Mihai, 
pe care acesta și le aşterne acolo în versuri romi- 
nești, invesmîntîndu-le în neobişnuita haină a lite- 
relor georgiene : 


Precum cei străini voiesc moșia să-şi vază 
Cînd sîn! într-alte” țări de nu pol să sazà, 
Și. ca cei ce-s pe mare. bătuți de furtună 

Şi roagă pe Dumnezeu de liniște bună, 
Asa si tipografii, de-a cărței sfîrsire 

Laudà neîncetatà dau si mulfumire. 


Versurile rominesti cu. caractere georgiene. 
Din epilogul Liturghierului din Tbilisi 


Emotionantà simetrie i Acesie versuri sint iden- 
tice cu acelea pe care, în cei dintîi ani de viatà pe 
pămîntul romînesc, Antim" le insera în epilogul 
Evangheliei din 1697, de la Snagov. 

‘ De bună seamă că, după ce a instruit, la rîndul 
lui, numeroși ucenici în arta imprimeriei ??, tot Mi- 
hai e meșterul care a tipărit, în 1712, vestitele în- 
tîmplări ale frumoasei Nestana-Daredjan si cuteză- 
toarele isprăvi ale lui Tariel, „Viteazul în piele de: 
tigru“, cîntate de poetul Şota Rustaveli 2 ; ediţia se 
datorește lui Vahtang al VI-lea, care stabilește tex- 
tul poemului și îngrijește personal editarea 24. Lun- 
gul șir de retipăriri ale celebrului poem s-a îmbo- 
găţit, în 1937, cu o ediţie festivă, îngrijită de A. Sa- 
midze și tipărită cu o literă turnată anume spre a 
reproduce întocmai ediția princeps de la începutul 
secolului al XVIII-lea. Din același an 1712 datează 
și o altă lucrare a lui Vahtang: traducerea, înso- 
tità de comentarii, a poemului persan „Despre 
creaţii“, pe care tot meșterul Mihai o va fi tipărit %. 

‘Dupà ce l-a trimis „în lumea largă“, Antim n-a 
'încetat să se intereseze de soarta fostului său uce- 
nic; așa se face că tot prin mijlocirea mitropolitului 
Țării Rominești detinem și alte știri despre iscusitul 
Mihai Stefanesvili. Dintr-o scrisoare pe care Ivirea- 
nul i-o adresează la. 21 ianuarie 1713 patriarhului 
Hrisant Notara aflăm că o anumită făgăduială în 
legătură cu un ajutor pentru întemeierea unei tipor 
grafii la lerusălim încă nu și-o poate ţine, căci „e 
cu totul stricat (materialul) ce mi-a rămas“. Dar, 
adaugă el, „dacă va călători într-acolo (subl. ns.) 
ucenicul nostru Mihai, cele negutate prin buzele 
mele le voi îndeplini: el însuși cu cheltuiala noas- 
trà se va grăbi să capete fericirea voastră cîte i 

le-am fàgàduit; si în această privinţă sä nu ai nici 
‘o îndoială...” 2* O altă scrisoare, din 6 aprilie a ace- ` 
luiasi an, lămurește unde e acel „acolo“ spre care 
călătorea ciracul lui Antim : „Ucenicul nostru Mihai 
e acum un an de cînd a ieșit de la Iviria si, cum am 
aflat, a făcut drum foarte încet pînă la Stolita (ca- 
pitală, în speţă Moscova)... din dorinţa de mai bună 
pregătire a plecat în Olanda, dar nu știm cît va 
ràmînea în acele părţi” 27. 

După cite se pare, Mihai n-a zăbovit prea mult 
pe țărmurile mării de miazănoapte, căci în 1713, 
după ce-trece prin Ardealul lui de baștină (pentru 
meritele lui de tipograf, Carol al Austriei avea să-i 
acorde mai tirziu rangul de nobil?8), Mihai se în- 
toarce în patria lui de adoptiune, și tipărește o nouă 
carte, „cu tipar grecesc de Olanda" 29, 

— Si acum, Gheorghe, fătul meu, îngăduie-mă să 
scriu, pe această cea dintii carte georgiană, cîteva 
rînduri de mulțumire către voievodul nostru. Și, 
muindu-și pana în tuș, Antim începu să aștearnă, 
cu impecabila lui caligrafie, următoarele rînduri pe 
cea de-a patra pagină a Evangheliarului din 1709 : 
„laste roada cea noao, care pămîntul iverilor, adă- 
pîndu-se din riul împărăteștilor tale daruri, întru 
acest an au odrăslit, luindu-si și acest pămînt noro- 
„cire să se îmbogăţească cu tiparele limbii sale, pre- 
cum cu tiparele arăpești s-au îmbogăţit Araviia, cu 
cele elinesti Elada si cu cele romînesti Ungrovla- 
lia..." | 

— Venit din Iviria — mai adăogă el, încheind în- 
chipuita convorbire cu meșterul Gheorghe Radovici 
— am găsit în Tara Rominească înțelegere, dragoste 
și căldură. La rindul meu, am prins drag de norodul 
acesta, si trag nădejde că nu în lungă vreme vom 

scutura de pe umeri nesuferita împilare turceascà. 
M-ar bucura, m-ar bucura mult, dacà ucenicul meu 
Mihai se va ardta tot atît de vrednic în Iviria si se 
va înfràti si el cu nàzuintele norodului din care în- 
sumi am ieșit. 

Neprecupeţindu-și, cum am văzut, nici munca, nici 
priceperea, cînd era vorba de a ajuta, după măsura 
puterilor lui, pe cei care ca si locuitorii țărilor romî- 
nesti sufereau împilarea turcească, Antim. nu-și 
poate totuşi stăpîni un sentiment. de revoltă, atunci 
cînd își dă seama că această mărinimie se preface, 
la unele înalte fețe bisericești, într-un prilej de abu- 
zuri. Incidentul care are loc în 1710:între el și Hri- 
sant Notara, patriarhul Ierusalimului, este semnifi- 
cativ în această privință. Pentru înţelegerea celor 
intimplate, trebuie sà lămurim cititorului că, din 
punctul de vedere al ierarhiei canonice, mitropolia 
Ţării Romînesti (sau a Ungrovlahiei) depindea de 
patriarhia zisă ecumenică, de la Constantinopol, care 
avea întîietatea și asupra altor patriarhii, ca de 
pildă a Alexandriei, a Antiohiei, sau a Ierusalimului. 
În 1709, în scaunul patriarhiei lerusalimului se insta- 
lează Hrisant Notara. Om de mare cultură și emi- 
nent elenist, Hrisant joacă un rol de seamă în viața 
politică a vremii: bogata lui corespondenţă, atit cu. 
domnul si cu curtenii ţărilor romînești, cît și: cu 
însuși țarul Petru I și cu sfetnicii săi, atestă presti- 
giul de care se bucura. Este suficient să mai amin- 
tim că, în 1711, Hrisant va fi acela pe care însăși 
Poarta îl va delega să ducă tratative de împăcare 

cu trupele rusești pornite să elibereze Moldova 2. 
Desigur că trecerea lui nu se datora numai faptului 
că reprezenta o proeminentă figură a culturii gre- 
cești aflată în ascensiune. Puterea lui Hrisant avea 
si o precisă, solidă bază economică. Vechiul obicei 
al ctitorilor de a-și închina, de a-și „afierosi” cum 
se zicea, ctitoriile unor așezăminte ecleziastice din 
străinătate, cărora li se dăruiau veniturile — adesea 
sate și moșii întregi — si li se încredința si cîrmui: 
rea vietuitorilor din mănăstirile de pe teritoriul țări- 
lor noastre, dusese la consecinţe cît se poate de 
dăunătoare. Din punctul de vedere istoric, această 
ocrotire a unor biserici! ortodoxe — situate mai ales 
în cuprinsul otoman — a avut, ca şi trimiterea de. 
tipografii si de cărţi în limba naţională a popoarelor 
subjugate : greci, bulgari, sîrbi sau chiar ruși și ro- 
mîni din Transilvania — un rol progresist, consti- 
tuind un sprijin în lupta acestora pentru libertatea 
culturală și pentru independenţă. În schimb, însă, 
‘ sàlbatica exploatare a satelor de către egumenii 
străini. nu face decit să înăsprească asuprirea tàra- 
nilor șerbi 51. o 
Or, în vremea aceasta, Hrisant Notara, patriarhul 
Ierusalimului, eparhie căreia îi erau afierosite nu- 
meroase mănăstiri romînesti, își împinge pretențiile 
“încă mai departe decît atita. Aceste pretenții se pot 
reconstitui dintr-o scrisoare a lui Antim către Ata- 
nasie, patriarhul ecumenic, datată 26 decembrie 
„1710 32, precum si dintr-o altà scrisoare mai veche, 
a lui Atanasie către Hrisant, din 3 iulie 1709, aceasta 
din urmă inedită * și necunoscută cercetătorilor care 
au studiat pînă acum problema 84. Revendicările lui 
Hrisant, pe care egumenii lui greci le și puseseră în 
practică, erau de două feluri. 

Cele dintii aveau o ţintă numai in aparenţă mi- 
noră; de protocol,.și. anume ca în bisericile închinate 
să se pomenească, la slujbe, nu chiriarhul locului, 
nici, poate, superiorul ierarhic al acestuia, ci pa- 
triarhul Ierusalimului, adică chiriarhul eparhiei că- 
reia îi era „afierosită“ mănăstirea. Întemeindu-se 
atit pe dreptul canonic, cît si pe logică, Antim com- 
bate argumentele pe care le invocă Hrisant, și care 
se sprijină nu atît pe legea scrisă, cît pe obiceiul ce 
de ani îndelungati s-ar fi statornicit: chiar dacă 
unii! domni mai-vechi, zice Antim, necunoscători ai 
canoanelor, ar fi dat cuiva asemenea privilegii, ele 
nu sînt valabile și, chiar dacă s-ar fi creat un ase- 
menea obicei, el nu poate sta în picioare, căci „lu- 
crurile rău aşezate si întocmite, nici legea, nici 
timpul, nici obiceiul nu le întărește, si iarăși cele 
dintru început hotărite, orice ar veni asupra lor, 
nu-și pierd puterea“. Și apoi, adaugă el, mergînd tot 
așa, nu se teme Atanasie că încetul cu încetul Hri- 
sant se va folosi și de mănăstirile închinate „scau- 
nului ecumenic si va stàpîni pe mitropoliți ?“ Iată 
dar că această măruntă chestiune de protocol ar fi 
putut duce la urmări mai largi, și anume la extin- 
derea unei influente, sau poate chiar a unei juris- 
dictii ilegale a patriarhului de Ierusalim asupra mi- 
tropolitilor, ceea ce desigur nu putea să convinà 
“nici mîndrului mitropolit al Țării, Romînești, si nici 
autonomiei nationale a bisericii pe care o cîrmuia. 
Căci să nu uităm că, așa cum ne spune si Dimitrie 
Cantemir în Descrierea Moldovei, dependenţa mi- 
tropolitilor ţărilor romînesti față de patriarhia ecu- 
menică era mai mult formală : patriarhul nu putea 
nici așeza, nici scoate din proprie iniţiativă vreun 

: mitropolit, iar domnul nu-i plătea nici o -dajdie; 

„ăsemeni nici o lege nu-i poruncește să întrebe 
pe patriarh despre lucruri care s-au săvirșit sau se 
vor sàvîrsi în biserica moldovenească" 35, Cît îl pri- 
veste, își încheie Antim dîrza lui scrisoare către 
Atanasie, el a interzis formal această practică rîn- 
duită de Hrisant si este hotărît „chiar înger dum- 
nezeiesc din cer dacă ne-ar porunci“, să nu îngă- 
duie nimic din ceea ce, după socotinta noastră, i 
se părea o știrbire a autonomiei și un amestec în 
treburile interne ale țării. è 

Nu stim ce ràspuns va fi primit Antim de la Ata- 
nasie ; ceea ce însă știm, și Antim nu stia, e că în 
amintita scrisoare din iulie 1709 Hrisant primise de 
la Atanasie, patriarhul ecumenic, aprobare formală 
ca, pe temeiul unor argumente identice cu cele pe 
care le combătea Antim, în „toate mănăstirile, bise- 
ricile etc. aflate în Ungrovlahia și Moldovlahia... să 
se pomenească la toate slujbele etc. numele lui, iar 
pe viitor al tuturor urmașilor săi... fără a adăuga 
vreun alt nume, sau al vreunui arhiereu localnic. 
Nimeni să nu îndrăznească a se împotrivi acestei 
hotàrîri” etc., etc. 

Un al doilea sir de pretentii ale lui Hrisant nu 
se mai găsesc aprobate în gramata ecumenică si 
apar mai putin limpezi. În aceeași scrisoare către 
Atanasie, Antim respinge însă cerințele lui Hrisant 
de a i se trimite „din mănăstirile... ce se află în 
eparhia noastră încă si după obicei” ca. „ridicule”, 
căci „noi dăm numai de voia noastră milă Sf. Mor- 
mînt de la mănăstirile noastre“. Rezultă deci că 
ambițiosul patriarh de. Ierusalim, și împreună cu el 
lacomii egumeni greci din Tara Romîneascà, înce- 
puse să considere mănăstirile închinate nu ca pe 
un izvor de venituri limitate de dorinţa ctitorului, 

ci ca pe niste proprietàti personale ce li se cuve- 
neau de drept si pe care le puteau exploata nemij- 
locit și fără nici o limită. 

Doi ani mai tirziu, la 1 septembrie 1712, Antim 
se striduieste să se împace cu influentul Hrisant %, 
care, însă, nu-și mistuise încă pe deplin ranchiuna. 
Deși, el, Antim; îl rugase „să nu aibă împotriva 
noastră nici o supărare pentru ce s-a întîmplat mai 
înainte, căci noi nici n-am vrut, nici n-am pricinuit 
pâguba Sfîntului Mormînt, căci de loc nu mi-am pus 
înaintea ochilor un astfel de lucru fără cale“, totuși, 
scrisoarea lui Hrisant i-a adus, „o dată cu bucuria, 
si tristetà nu puţină, văzînd că unele parapone si 
vechi bănuieli, despre care fericirea voastră spunea 
că le-a aruncat în abisul uitării, iarăși se ridică din 
abis si reînnoiesc amintirea cu sunet“ 37, În 1713, bi- 
zuindu-se cum am văzut și pe aportul lui Mihai, 
Antim îi făgăduieşte sprijin pentru întemeierea unei 
tipografii la Constantinopol, ba chiar îl îndeamnă 
să-i trimită totuși spre perfecționare un meșter, pri- 
ceput si cu mintea si cu mîinile, pe care Hrisant se 
bucura că-l găsise: „Nu vom lipsi... să-i tălmăcim 
ce nu a cîştigat încă pentru ușurința mestesugului. 
Și, cu toate că e, după părerea lui, priceput, dar 
văzînd în fapt adevărul învăţăturii, va mai lăsa din 
părerea sa despre sine...“ 38, La rîndul lui, Hrisant 
îi trimite în dar plumb pentru litere si pentru niște 
clopote %, iar într-o scrisoare din 1716 Antim îi face 
confidente și își exprimă bucuria aflind că patriar- 
„hul Ierusalimului se gîndeşte să vină în Tara Romi- 
nească 4%. Intimitatea lor ajunsese notorie : „Uite, 
acesta e acel bun prieten al tău“ % is, îi scrie capu- 
chehaia Iuliano lui Hrisant, patriarhul Ierusalimului, 
comentînd învinuirile ce i s-au adus lui Antim în 

septembrie 1716. lată dar că, într-un fel sau într-al- 
tul, relaţiile dintre cei doi prelati au devenit pînă la 
urmă cît se poate de cordiale. Într-un fel sau într-al- 
tul — şi înclinăm să credem că nu fără concesii din 
partea lui Antim, poate chiar în problema contro- 
versată în 1710.. 


5 


În același ani 1709, cînd îi închina cea dintii carte 
ieșită din noua tiparnità georgiană, Antim îi mai dă- 
ruiește lui Brîncoveanu si un splendid manusefis, 
caligrafilat în întregime de mîna lui și împodobit cu 
trei schițe lucrate în culori si cu nu mai putin de 
515 chipuri în medalion. 

Este vorba de ,,Chipurile Vechiului și Noului doi 
tament adică obrazele oamenilor celor vestiți... s 
adunare pre scurt a istoriilor celor ce s-au făcut sa 
vremea lor, adeverind a fieștecăruia viață și faptele, 
atît a celor ce au vietuit cu viaţă bună, cit si a 
celora ce au vietuit cu viață :necuvioasă... Acum 
întîi într-acest chip alcătuită și așezată prin multa 
nevointà și osteneala... mitropolitului Ungrovlahiei, 
chir Antim Ivireanul și închinat... prea luminatului 
si înălțatului domn si oblăduitoriu a toată Tara Ro- 
-miînească Io Costandin Brincoveanul Basarab voie- 
vod. Dat în vestitul oraș al Tîrgovistei, la anul... 
7217, ms. iuli 1° 4 | _ 

După cum se vede, e o genealogie, o nrodoslo- 
vie“ cum se spunea, a personajelor ce figurează în 
vechile legende biblice. O asemenea îndeletnicire, 
cerînd desigur o bogată cheltuială de timp si de 
muncă, și încă la un cărturar luminat ca Antim, ni 

se pare astăzi de-a dreptul copilărească. Trebuie să 
ținem însă seama că, dacă în urma proceselor isto- 
rice obiective, lărgirea orizontului omului medieval, 
evoluţia conștiinței sale către o fază superioară re- 
prezintă, în vremea de care ne ocupăm, noul, lupta 
sa cu vechiul e încă destul de inegală : elementul 
nou nu este și elementul predominant. Predominantă 
rămîne încă mentalitatea feudală, cu tot alaiui ei 
de obscurantism şi superstiții, 

Pentru întunericul în care se aflau scufundate 
masele populare, este elocventă lunga listă de între- 
bări duhovnicești indicată de Antim pentru folo- 
sinta preoţilor la spovedanie : „au doară ești cin- 
stitoriu de stele ? au faci farmece ?... au doară ai 
adus în casă fărmecătoare, de te-au izbăvit de. far- 
mece ? au doară le faci tu însuţi... spre stricăciunea 
cuiva ? au doară legi dobitoacele ca să nu le mă- 
nînce lupii ? sau ai pus pe alţii de au făcut aceste 
lucrări ? au doară ai legat pre bărbat cu femeia ? au 
altă legătură pentru vreo boală ? au porţi niscai ba- 
iere, ierburi ?” etc., etc. 4! bis, Nu numai mulțimea de 
oameni simpli, ţinuţi în cea mai crasă ignoranță, 
dar pînă si un umanist de talia stolnicului Costan- 
din Cantacuzino își dă în vileag rămășițe de-a 
dreptul surprinzătoare ale unei asemenea: mentali- 
tàti, în câteva scrisori în care, cu toată seriozitatea, 
examinează, discută si ia în consideraţie niște. ridi- 
cule prorociri aflate în calendarele italiene ?. Desi- 
gur că nu-i putem pretinde, cu atit mai puţin lui 
Antim, preot la urma urmei si cap al bisericii, să se 
ridice cu desàvîrsire deasupra mentalităţii vremii 
sale. Dimpotrivă, unele instrucţiuni trimise de el 
preoţilor tintesc chiar concret la susținerea rîndu- 
ielilor feudale. Astfel, în ale sale „Capete de po- 

runcà” din 1714, Antim interzice cununia țăranilor 
fugiți de pe moşiile boierești, condiţionînd-o de 
„globirea“ prealabilă a celor fugiţi, după cum in- 
terzice și preofirea rumînilor ,,neiertati" de .stàpînul 
lor 43. Dar chiar si într-o lucrare ca ,,Rodoslovia” 
din 1709 se pot desluși elemente ale fazei supe- 
rioare către care se îndrepta, fie și fără voia sau 
știința lor, mentalitatea cărturarilor feudali: pe 
lingă numeroasele referiri la textele biblice, își fac 
loc la fel de numeroase citate din autori laici, ca 
geograful grec Strabo sau ca filozoful, tot grec si 
acesta, Philo din Iudeea. Asemenea citate dovedesc 
că aria lecturilor se lărgea mult, chiar și la unele 
fețe bisericeşti care nici ei nu mai citeau, ca în 
vremea mai veche, exclusiv psalmii și textele „sfin- 
tilor părinţi“. În afară de acestea, „Rodoslovia“ 
rămîne un monument grăitor pentru talentul de 
desenator si miniaturist al lui Antim care, avînd 
în vedere că manuscrisul îi. era destinat dom- 
nului, și-a dat osteneala să izbutească o reală 
operă de artă. Prima filă, aceea care cuprinde 
dedicatia către Costandin Brincoveanu, este, cum 
ni se spune în studiul amintit, „un model de 
punere în pagină: un chenar marginal împodobit 
cu un ornament floral, care se repetă și în jurul me- 
dalionului central aflat în partea de sus a filei, limi- 
tează această filă și determină cadrul în care se 
fixează atributele domnești, (sabia și buzduganul — 
n.n.) ale voievodului. Toate aceste elemente sînt 
distribuite judicios pe. faţa filei într-o armonie desă- 
vîrșită, așa fel încît să nu apară nimic prea încărcat 
si de prisos. Fila următoare, cuprinzând titlul lucrà- 
fii, este împodobită cu un chenar la care, pe lingă 
elementul floral, apar si unele elemente zoomorfice, 

pentru a da variaţie”. Spre „a nu concura însă fila 
principalà, adicà aceea cu dedicatie, iscusinta artis- 
tului a găsit mijlocul cel mai potrivit, si anume a 
lăsat-o numai cu chenarul marginal, fără nici o altă 
împodobire în cîmpul paginii“. Cît privește meda- 
lioanele, chipurile sînt. „desenate cu fineţea celui 
mai iscusit meșter în condei“, iar costumele, căzind 
în falduri naturale, prezintă aceleași culori de o rară 
vioiciune și prospeţime. Asemănarea pe care o au 
aceste chipuri cu unele din picturile bisericilor. zu- 
grăvite în vremea lui sînt încă un indiciu că, chiar 
dacă nu s-a îndeletnicit personal cu pictura murală, 
asa cum se credea pînă nu de mult, Antim i-a îndru- 
mat totuși îndeaproape pe meșteri, făcîndu-le schiţe 
si modele pentru lucrul lor. l 

Aceeaşi: preocupare pentru: eleganță. — prezentă 
de altminteri si în toate' tipăriturile „ivirene“ —- 
aceeaşi armonioasă Îmbinare de forme si culori le 
vom întîlni si în manuscrisul „Așezămiîntului“ din 
1713.4, cea din urmă lucrare autografa a lui 
Antim 4%. 


Toate aceste hiperbolice dedicatii ale lui Antim 
către Brincoveanu nu credem că trebuie interpre-. 
tate chiar întocmai cum sună din cuvinte. Într-însele 
se reflectă cu siguranţă în: bună parte și spiritul 
baroc al epocii, care, în latineasca Apusului,. nu 
putea să nu agate cîte un „issimus“ la orice formulă - 
de adresare, fie că era vorba de un „ilustrissime“ 
sau „serenissime princeps“ sau de un „doctissime 
magister“, si care în protocolul cancelariilor răsă- 

ritene dădea, în siavoneste, in grecește si în romi- 
neste, acele nesfirșite „preamilostiv“, ,,preacredin- 
cios“, „preafericit” si atîtea altele, încît ne dàm 
seama cà pe bună dreptate îl poftea un sfetnic de 
taină al lui Brîncoveanu pe Petru I ca, în scrisorile 
cifrate, sà „suprime titlurile,. căci adesea oamenii 
dibaci ghicesc, după aceste titluri, si celelalte rîn- 
duri scrise cifrat“ *, Departe de roi gîndul de a 
socoti că devotamentul de care, cel putin la această 
dată, îl asigura Antim pe Brîncoveanu, nu era sin- 
cer. Dar nu'profundul respect si nici deplina admi- 
ratie nu erau sentimentele pe care le.nutrea Antim 
în sufletul lui faţă de boierimea Țării Romînesti. 

'Să încercăm sà cercetàm putin mai de aproape 
cum arătau trăsăturile morale ale evlavioşilor 
„boieri și domni“ pe care poftindu-i — așa cum îi 
plicea lui Nichifor Lipan să povestească — Domnul 
Dumnezeu la ciubuc si cafea, le-a spus, atunci cînd 
a alcătuit lumea : „măriilor voastre vi-i dat să trăiţi 
în desmierdare, răutate si ticăloșie, pentru care să 
faceți bine să puneţi a mi se zidi biserici si. mănăs- 
tiri“ 4, Cutremurătoare și odioase, ele se înfățișează 
în toată amploarea lor din „predicile“ sau „dida- 
hiile“ pe care, începînd din 1708 cînd s-a înscăunat 
mitropolit, Antim le rostește din amvonul bisericii 
mitropoliei din București și Tirgoviște. 

În legătură cu aceste „predici“ a dăinuit vreme 
îndelungată prejudecata că modelul 'lor ar fi fost 
lucrările similare ale .lui Ilie Miniat, vestitul pre- 
dicator al Veneţiei. Rar afirmaţie ca aceasta care, 
neîntemeiridu-se pe nimic, să fi făcut — cum spune 
Al. I. Ciurea, căruia îi revine meritul de a fi semna- 
lat cel dintii falsitatea eï — o atît de strălucită 
carieră de-a lungul anilor. „Acești predicatori, ca si 

Antim... aveau ca model înaintea ochilor pe acel 
Demostene cu anteriu al grecităţii de cadelnità... 
„care a fost Ilie Miniat“ (Iorga, în 1901 49) ; „predicile 
sale sînt în cea mai mare parte traduse sau compi- 
late din operele marilor predicatori ortodocşi : mai 
des îi servește de model vestitul predicator al comu- 
nitàtii grecești din Venetia, lie Miniat“ (Pușcariu, 
în 19305); „vor mai fi, desigur, și altele, poate 
(subl. ns) chiar de la contemporanul său Ilie Miniat” 
(Cartojan, în 1945 5!) si citatele s-ar putea încă în- 
mulţi cu altele, din autori de mai mică însemnătate, 
ca de pildă acel Iliescu Palanca, a cărui categorică 
afirmație.: „Antim a folosit mult (subl. ns.) predicile 
lui Ilie Miniat, tipărite în limba greacă. A împrumu- 
tat crîmpeie întregi (sic !) de la el“ 52, apare cu atit 
mai ridiculă cu cît autorul ei, chiar dacă nu ‘adîn- 
cise opera mitropolitului nostru, putea cel puţin 
să-și aducă aminte că cea dintii ediție din opera lui 
Miniat, pe care însuși îl traduce, apare, la Leipzig, 
în 1718, adică doi ani după moartea lui Antim! 
Dacă, deci, „modelul“ n-avea cum să fie unul efec- 
‘tiv, tipărit, poate că influenţa s-a exercitat: totuși 
altcum, pe alte căi. Dar, după știința noastră, nici 
manuscrise de la Miniat care, ca romanele popu- 
lare, să fi avut o. întinsă răspîndire în Apus și în 
Răsărit, nu există. Pe de altă parte, chiar dacă va fi 
auzit — şi desigur” numai cuvinte de admiraţie — 
despre Miniat de la. Ioan Abramios, predicatorul 
grec de la curtea din București și fost, în 1699, paroh 
al comunităţii din Veneţia 5 — unde putea să-l fi 
cunoscut, nu credem că mitropolitul lui Brincoveanu 
sà fi nutrit o deosebită simpatie fatà de prelatul grec 

care, ca în 1703 de pildă, cînd împlinește la Viena o 
solie diplomatică pe lingă împăratul Leopold 5%, .re- 
prezintă, la Țarigrad și aiurea, interesele lui Dimitrie 
Cantemir, potrivnicul domnului Ţării Romînesti. 

Pe deasupra tuturor acestor conjecturi, sigur ră- 
mîne un fapt: comparînd textele lui Antim cu tex- 
tele lui Miniat (operaţie pe care ar fi fost datori să 
o facă cej care afirmau asemănarea și filiatia celui 
dintii din cel de al doilea, dar pe care nimeni n-a 
făcut-o) constatăm că, în afară de inevitabila sizi- 
litudine a subiectelor, nimic nu-i apropie pe cei doi 
oratori. 

Cea dintii deosebire care ne izbeste este dimen- 
siunea .cuvîntărilor : influențate, poate, de. cele ale 
preotilor catolici din Venetia, care vorbeau în fata 
unor ascultàtori asezafi pe bànci, predicile lui Mi- 
niat sînt foarte întinse, depășind adesea 15 sau 
chiar 20 de pagini tipărite ; predicile lui Antim sînt 
mult mai scurte, ajungind abia la 7—8 pagini (cea 
mai scurtă are 3 pagini). Predicile lui Miniat ur- 
mează, apoi, cu stricteţe regulile omileticii : textul, 
adresa, introducerea sau exordiul etc. sînt tratate cu 
întinderea și locul cuvenit fiecăreia, potrivit tuturor 
rînduielilor tradiționale, pildele si comparatiile sînt 
căutate cel mai adesea tot în textele consacrate, 
ceea ce face ca, desi cîteodată cu un spor de poezie, 
aceste cuvîntàri să apară mai scolastice si mai ab- 
stracte decit ‘cele ale lui Antim, care își alcătuiește, 
dimpotrivă, cu mai multă libertate ‘cuvintàrile și 
care, mai ales prin stăruitoarele și curajoasele sale 
referiri la împrejurările concrete ale vremii, se de- 
osebește fundamental de contemporanul lui, izbutind 
să realizeze o operă vie și profund originală. 

Bagină din manuscrisul autograf al ,,Didahiilor" (ms. 524) 


7 


Genul ,,predicilor" este de timpuriu reprezentat 
în literatura noastră veche: cea dintii tipariturà, 
„Cazaniile“ sau „Evanghelia cu învăţătură” a lui 
Coresi datează din 1564. În Apus, un Bossuet, Bour- 
daloue, Flechier sau Massillon (autorul „cuvîntării 
funebre“ de la moartea lui Ludovic al XIV-lea), ca 
să nu cităm decît pe contemporanii povestirii noas- 
tre, au lăsat şi ei, în acest gen, pagini rămase celebre 
în istoria literaturii. Deosebirea dintre vechile ,,ca- 
zanii“, conținînd texte ce se repetau întocmai ani și 
ani de-a rindul, și „didahii” constă în primul rînd în 
aceea că noul orator, încercînd să facă o aplicaţie 
practică a abstractiunilor morale pe care își axează 
cuvîntarea, își caută pildele și referirile în viața de 
toate zilele. Folosind din plin, cu o energie și o viru- 
lentà încă nemaiîntîlnità pînă la el, această metodă, 
îmbinînd cu succes un talent impetuos cu o bună 
observaţie a vieţii, Antim ne-a lăsat un tablou viu 
şi pasionant al epocii sale, un tablou care desfășoară 
în fața ochilor noștri întreaga ticăloșie ce se ascun- 
dea sub fastul brîncovenesc. 

Profilul moral al clasei stàpînitoare se poate des- 
luși cu destulă limpezime și din faptele relatate de 
documente si din scrierile cronicarilor : hràpareti, 
necinstiti, lacomi de bani și de pămînt ca Știrbei 
clucerul cu care am făcut deja cunoștință, boierii 
vădesc o deosebită dibăcie spre a-și mări averea. 
Astfel, la 20 iunie 1708, Albu și Vilcu, feciorii lui 
Vîlcu, meșter căldărar, își zălogesc un loc de casă 
marelui sluger Radu Dudescu, pentru o datorie de 
90 de taleri, cu o dobîndà de 10 taleri pe an. În 

martie 1713 datoria (capete si dobinzi) ajunsese ia 
174 de taleri, astfel încît debitorii sînt nevoiţi să-şi 
vîndă casa, cu loc cu tot, pentru 155 de taleri. Vă- 
zîndu-i la ananghie, Radu Dudescu, acum mare pa- 
harnic, le mai împrumută 40 de taieri, silindu-i să-și 
zălogească și patru prăvălii aflate lingă curtea lui, 
iar bietii oameni, rămași pe drumuri, se văd nevoiţi 
să închirieze de la hràpàretul boier propria lor 
casă, pe care i-o vinduse%. Iar atunci cînd ma- 
şinaţiile bănești și jocul dobînzilor nu sînt, ca 
în acest caz tipic pentru relaţiile boierilor cu 
oamenii de rînd, suficiente, se lucrează cu lo- 
vituri în stil mare: orice perfidie, orice trădare 
e binevenită, cînd e vorba să-și sporească sta- 
rea materială sau cea socială; nu sînt crutate 
nici rudele de sînge, așa cum vom vedea că 
se va întimpla chiar în familia aparent atit de unită 
a Cantacuzineștilor. Cînd nici perfidia nu ajută, me- 
todele violente sînt la fel de binevenite, atît pentru 
atingerea {elurilor de parvenire, cît și pentru repri- 
marea tentativelor neizbutite : tăierea nasurilor, 
spinzurătoarea şi decapitarea, întemnițarea cu pe- 
cetluirea hainelor pe trupul osînditului sînt practici 
frecvente nu numai în înăbușirea răscoalelor popu- 
lare, ca aceea a seimenilor din vremea lui Costandin 
Șerban, cînd domnul îi „cerca pă «hoţi»... de-i În- 
tepa, spînzura, îi tăia cezvirti" 56, dar si în distruge- 
rea unor dușmani politici din rîndul boierimii, ca 
acel Staicu paharnicul, sau ca aga Costandin Bălă- 
ceanu, căzut în bătălia de la Zărnești, al cărui cap 
este trimis la Bucuresti si așezat din porunca „milos- 
tivului“ Brîncoveanu „într-o suliță în curtea lui, în 

ziua de Sintămărie Mare” 57, unde a stat pînă a pü- 
trezit. 

Dar dacà din scrierile cronicarilor aceste elemente 
se pot numai reconstitui, si anume din ceea ce cro- 
nicarii ne dezvăluie fără voia lor, „din ceea ce ei 
consideră da fapte normale, în firea lucrurilor si a 
timpului” 5, altfel stau lucrurile cu Antim. Plecînd 
desigur de la observaţia numeroaselor cazuri par- 
ticulare, portretul pe care el îl face are o forţă su- 
perioară, generalizatoare, iar critica, departe de a 
fi implicită, e făcută de unul care nu consideră de 
loc „normale“ faptele semnalate, ci înfierează ti- 
căloșia cu toată energia de care e în stare: „Plini 
de toată nedreptatea, cu curvie, cu vicleșug, cu lă- 
comie, cu răutate, plini de zavistie, de ucidere, de 
price, de înșălăciune, de nărav rău, soptitori, cle- 
vetnici... ocarnici, mindri, semeti, aflători de rele si 
de părinţi neascultători...“ 59, iată caracterizarea ge- 
nerală pe care impetuosul vlădică nu se sfiește s-o 
facă, de pe înălțimea amvonului, auditoriului său. 
Căci să nu uităm că vorbele sale Antim nu le scrie 
în taina vreunei chilii sau cancelarii mai mult sau 
puțin domnești, ci le rostește răspicat, în public, 
chiar din amvonul mitropoliei, unde, pe lîngă „po- 
poreni", sînt obișnuit de faţă cei mai mari boieri ai 
ţării, în frunte cu însuși domnul. „Nimeni să nu 
socotească — precizează el, ținînd să sublinieze că, 
din critica pe care o face, nu înţelege să excepteze 
pe nimeni, din nici o pătură socială — nimeni să 
nu socotească și să zică în inima lui: «dar ce treabă 
are vlădica 'cu noi, nu-și caută vlădicia lui, ci să 
amestecă într-ale noastre ?» De n-aţi știut pînă acum 
și de n-au fost nimeni să vă înveţe, iată că acum 

veti sti că am treabă cu toți oamenii cîti sînt în 
Tara Romîneascà, de la mic pînă la mare, și pînă 
la copil de {îta” 90, 

Desigur cà, în calitatea lui de preot, Antim vedea 
idealul etic în preceptele religiei: nu lipsesc din 
cuvîntàrile lui mustrările adresate celor care nu vin 
la bisericà, sau celor care, adunati acolo, în loc sà 
se roage lui Dumnezeu să le ierte păcatele, vorbesc 
și rîd si își fac cu ochiul altuia, „mai rău decît pe 
la cârciumi“ 51, Pentru el, stàpînul e stàpîn, robul e 
rob, sluga e slugă, iar plata muncii e privită mai 
mult ca un fei de semn de dărnicie din partea stă- 
pînului decît ca un drept al angajatului. „Nu nu- 
mära zilele... precum așteaptă argatul cel rău (subl. 
ns.) plata simbriei” ©, Adresîndu-se, evident, celor 
ce nu sînt boierii și care, în această epocă de asu- 
prire socială, se ridică împotriva cîrmuirii și a cla- 
sei stăpinitoare, el socotește drept un păcat faptul 
că „pre boieri și pre domn îi blestemăm” 6. O bună 
parte — și nu cele mai puţin aspre — din dojenile 
lui se îndreaptă împotriva celor care nu tin postu- 
rile și ñu se spovedesc. Într-un cuvînt, mentalitatea 
lui este, în mod firesc, cea a unui preot și a unui 
feudal. 

În ce constă, dar, critica din ,,Predicile" lui An- 
tim? Avînd, initial, un caracter moral si adresîn- 
du-se deopotrivă tuturor, ea vizează, aparent, aba- 
terile generale de la normele etice. Sînt înfierate, 
astfel, egoismul si trufia : „noi pohtim să ne cin- 
stească toţi, sà ne dea toţi plocoane şi daruri, să ne 

laude, să ne fericească, să ne gràiascà de bine... 
iarà noi pohtim sà osîndim pre toți, sà nu dăm ni- 
mănui nimica, să nu facem nimănui nici un bine... 
pre toţi îi hulim... pre toți îi luăm în ris si în bat- 
jocură, tuturora le zicem că sint nebuni și fără nici 
o socoteală, numai noi înșine, voi cuteza a zice, ne 
facem mai înţelepţi si decit Dumnezeu...*64. 

Desfriul, pe potriva descompunerii morale, nu 
scapă nici el incisivului verb al predicatorului : „po- 
runca zice : să nu pohtim muierea vecinului nostru, 
iar noi mijlociin ca să știe si el de acel lucru, iar 
să nu zică nimic, că apoi nu e bine de el... porunca 
zice să nu preacurvim, iar noi facem altele mai rele 
si mai spurcate, care nu le pociu grăi“... 99 

Părinţii, apoi, ne vădește Antim, sînt ocàriti si 
bătuți de copiii lor 6, bunacuviintà e inexistentă : 
„Că ce neam înjură ca noi de lege, de cruce, de cu- 
minecătură, de morţi, de comîndare, de lumînare, 
de suflet, de mormînt (lista e mai lungă)... Dar noi, 
dacă auzim pre cineva că înjură înjuràminte de ce- 
lea ce am zis, în loc de a-l certa și a-l înfrunta, ca 
pe un om fără de socoteală, nouă ne pare bine și 
rîdem” 97. | 

Deosebit de merituoasă. apare acuitatea cu care 
Antim își dă seama că, chiar într-un veac de adînc 
bigotism, manifestările practicilor religioase rămîn 
total neeficiente pentru ridicarea nivelului moral. 
Postul, bunăoară, în concepţia religiei, trebuie so- 
cotit ca o renunțare senină și de bună voie la anume 
plăceri gastronomice ; iată însă cum îl practică oa- 
menii : „Nu te face trist ca copiii ce-i duc la școală 
— îi probozeste mitropolitul — nu cerca sfirșitul 
săptămînii (de post n.n.) cu sfîrșitul iernii, cu ve- 
nirea verii.. nu număra zilele postului... nu te în- 

trista căci nu fumegă cuhnia ta, sau bucătariul căci 
n-au stătut lîngă foc. Mă rusinez a spune de poso- 
morirea celor mîncăcioşi, în ce chip se tînguiesc în 
zilele cele de post, cască adesea, se culcă puțin și 
iar se scoală, dorm în silă și silesc să treacă zilele 
si sà nu le priceapà, se îngreueazà asupra soarelui, 
căci zăbovește a înnopta, numesc zilele postului mai 
mari decît celelalte ; să fac cum că au durere de 
stomah si amețeli de cap și stricăciune obiceiului, 
carele nu sînt semne ale postului, ci ale nesatiului ; 
cu nepohtă să duc la masă, răpștesc asupra verze- 
lor, înjură legumile, zicînd în zadar s-au: adus în 
lume ; ...beau apă făr' de răsuflare, ca cînd ar fi 
luat de la doftori vreo băutură, mîngiindu-și pohta 
lor, unii cu bragà, alţii ‘cu bere, alţii cu serbet, alţii 
cu liverji, alţii cu mied...” 68 

Dacă toate acestea privesc, cum spuneam, pe toţi 
cei care alcătuiau publicul predicatorului, vom ve- 
dea însă că numeroase alte săgeți se îndreaptă ne- 
mijlocit şi exclusiv împotriva unei anume părți a 
auditoriului, împotriva păturii boierești, singura în 
măsură să se învrednicească de asemenea păcate. 
Înfierînd, bunăoară, cu alt prilej, modalitatea neco- 
respunzătoare în care se practică preceptele religiei, 
mitropolitul dă în vileag că evlavia slujește adese- 
ori de paravan pentru cele mai cumplite fărădelegi, 
ca la „unii ce fac jafuri (subl. ns.) si fac cîte sînt 
mai rele pe pămint, apoi se duce cu gind ca acela 
de dă vreunui popă să-i facă sărindar, ca să i se 
ierte păcatul și el cu totul stà în tina ràutatii. Nu 
așa, ticăloşii de noi — exclamă el — fu așa |!” 9 

E evident că tot boierilor li se adresează Antim 
cînd arată că milostenia, mult trimbițata lor gene- 
rozitate îşi are si ea izvoare tot atit de ilicite: „şi 

cînd dăm si câte un sărindar, iar din jafuri, iar din 
nedreaptă agoniseală“ 7° si se face din aceleași im- 
pulsuri ipocrite : „de facem vreodată vreun bine sau 
vreo îndemînă cît de putin, o facem mai mult cu 
fatàrie, pentru ca sà ne laude oamenii si de nu să 
va supune întru toate după pohta noastră, vom să-i 
scoatem binele acela pre nas...“ 7t, 

La rîndul ei, spovedania, în loc să fie un instru- 
ment de cenzură etică, a devenit si ea o ipocrită 
formalitate de suprafaţă : „aci în pripă ne spovedim 
si ne cuminecăm, și aci în pripă iarăși ne apucăm 
de păcatele cele obicinuite 72... iată ne întoarcem, 
sa mă iertati, ca cîinele la borîturà sau ca scroafa 
la tăvăliturile de împuţiciune“ ?. Iar unii boieri, si 
mai dibaci, au născocit chiar o stratagemă destul de 
ingenioasă pentru ca, văzîndu-și în continuare de 
ale lor, să se pună totuși cumva în regulă și cu dum- 
nezeirea : „alţii, iarăși, au cîte doi duhovnici, unul 
la țară și altul la oraș: la cel de la ţară, ca la un 
om prost, spune păcatele cele ce socotește el că sînt 
mai mari, iar la cel de la oraș spune păcatele ce 
sînt mai mici..." 7 Cît despre cele ce se mărturisesc 
la spovedanie, Antim înțelege foarte bine că aces- 
tea nu sînt decît niște bagatele ; el înțelege că, în 
fond, abaterile de la prevederile formale ale religiei 
sînt o nimica toată faţă de nelegiuirile grave si reale 
ale boierimii : „La acea mincinoasă ispovedanie ce 
facem... nu spunem duhovnicului că mîncàm carnea 
si munca fratelui nostru... si bem sîngele și ‘sudoa- 
rea fetii lui, cu lăcomiile și cu nesatiul ce avem ; ci 
spunem cum că am mincat la masa domnească 
miercurea și vinerea peste, si în post raci si untde- 
lemn și am băut vin. Nu spunem că ţinem balaurul 
cel cu șase capete, zavistia, încuibată în inimile 

noastre, de ne roade totdeauna ficaţii, ca rugina pre 
fier si ca cariul pre lemn, ci zicem că n-am făcut 
nimănui nici un rău; nu spunem strîmbătăţile ce 
facem totdeauna, clevetirea, voile veghiete, fàtà- 
riile, mozaviriile si pîrile ce facem unul altuia, ca 
să-l surpăm din cinstea lui... Nu spunem că pre ca- 
re-l vedem că. jefuiește și pradă și căznește pre să- 
raci îl lăudăm, și-i zicem că este om înțelept, îl 
ajunge mintea la toate si este vrednic si face drep- 
tăți. 1 75 

Desigur că nu toate învinuirile morale pe care am 
încercat să le spicuim privesc în mod exclusiv clasa 
stàpînitoare. „„Jaful“ însă, care revine cu insistență 
si de cîteva ori în cuvîntàrile mitropolitului, ipocri- 
zia celui cu doi duhovnici — unul la ţară și unul la 
oraş — sau a celui care mărturisește la spovedanie 
culpe minore ca aceea de a fi mincat de dulce în 
‘post „la masa domnească“, si altele sînt păcate nu- 
mai la îndemîna celor puternici, după cum tot un 
apanaj al acestora era și blestemata practică a intri- 
gii si delatiunii, pomenită și mai sus și atit de plas- 
tic exprimată în aceste cuvinte : „iar noi de nu pu- 
tem ucide cu bàjul sau cu sabia, ucidem cu 
limba” 76. Dacă deci anume abateri morale sînt spe- 
cifice și exclusiv boierești, celelalte (desfriul, lipsa 
de bunacuviintà etc.), în schimb, nu sînt de loc nici 
specifice, nici exclusiv ale exploatatilor, ci privesc, 
cum spune însuși vlădica : „pe toţi cîti sînt în Tara 
Romîneascà..." Iată dar că, chiar dacă din textele 
lui Antim nu se poate desluși o atitudine clară îm- 
potriva asupririi exercitate de boieri asuprà tàra- 
nilor muncitori, ele reflectă o profundă indignare 
faţă de descompunerea morală a celor ce conduceau 
destinele ţării. „Sintem — tună mitropolitul de la 

înălțimea amvonului — sintem porniţi cu toţii spre 
ràutàti, ca o roată cînd dă de vale si nu să poate 
opri, și sintem toţi cu totul ca niște dobitoace ne- 
curate, tăvălindu-ne în răsfățăciunile cele spurcate 
si de nimica... si umblàm ca niște cai sirepi, fără de 
zăbală și fără de rușine, pînă cînd vom cădea într-o 
prăpastie si vom pieri“ 7. 

Acest sumbru tablou cuprinde mai mult decît mî- 
nia unui preot ai cărui enoriași umblă pe alături de 
căile bisericii : el reflectă elementele unui moment 
de acută criză a sistemului boieresc feudal. Iar ul- 
timele cuvinte exprimă — ca și la alţii, care o sim- 
feau mai mult sau mai putin limpede — conștiința 
acestei crize, dimpreună cu o cumplită angoasă, cu 
ceea ce s-a numit „frica de istorie“. K 

Solutii pentru ieşirea din impas ? Antim cunoaşte 
foarte bine cauza majoră a tuturor relelor: „sînt 
lupii cei văzuți si nevdzufi”, turcii care ne-au în- 
cărcat... cu dările cît este preste putinţa săracilor, 
şi nu mai contenesc cu cerutul”. Pentru a-i doborî, 
Antim cunoaște si încotro trebuie să-și întoarcă pri- 
virile. De aceea îi îndeamnă si pe ceilalți „să scui- 
păm pizma, sà stîngem pohta izbîndirii (a parveni- 
rii), sà gonim de la noi gura cea vicleanà, si buzele 
hulitoare sà le lepădăm de la noi... că de nu vom 
face aceasta acum cînd avem atitea pilde înaintea 
ochilor noștri... și nu ne vom întoarce... apoi cînd 
ne vom mai întoarce ?” 78 bis, Uniti. așadar în vederea 
aceluiași scop, domnul trebuie să dea însuși pilda, 
ca şi Alexandru Macedon după care, cînd „au luat 
el întîi pre umerile sale un braţ de lemne, s-a în- 
demnat toată oastea lui de au luat pietre și lemne 
cu mîinile lui, de au umplut girla și au făcut trecă- 
toare...“ 7% Şi dacă domnul n-a făcut-o, Antim s-a 

încumefat singur si, atunci cînd a bàtut ceasul, a 
duat el, ca eroul Alixăndriei, cel dintii iniţiativa 
pentru a cîrmi carul statului peste girla de neca- 
zuri și umilinte ce-l înecau, 

Dar înainte de a trece la povestirea învolbură- 
rilor din 1711, dramaticul an care, o dată cu nu- 
meroase clarificări de poziții în rîndurile facţiunilor 
boierești, a prilejuit și o categorică afirmare a nă- 
.zuințelor norodului, sà mai adăstăm putin asupra 
mijloacelor literare ale lui Antim Ivireanul. 

„Desigur — remarcă Iorga cu privire la predicile: 
lui Antim — că avem destulă eruditiune migăloasă 
de teolog, care nu se cetește şi nu se poate ceti” 8%, 
Sint, într-adevăr, numeroase paginile de intermi- 
nabilă exegeză, de sarbede referiri la texte, de doc- 
trină religioasă, de exaltare în fata eresurilor mis- 
tice. Numeroase sînt și pasajele: în care, conform 
tipicului traditional, predicatorul se pierde în auto- 
minimalizări retorice, ca „A povesti lucruri minu- 
nate este dat oamenilor celor învăţaţi, a îndulci cu 
vorba auzurile ascultătorilor este dat ritorilor, a 
descoperi taine mari și preste fire este dat celor 
desavîrsiti întru bunătăţi ; iar în mine, neaflîndu-se 
nici unele de acestea, nu va putea nimeni să auză 
nimic de folos. Drept aceea cu multă jelanie îmi ti- 
căloșesc nevrednicia” 8! etc., etc. E drept că uneori 
se.redreseazà brusc, încheind asemenea profesiuni 
de „smerenie” cu cite o frază ca aceasta, care ni se 
pare plină de duh: „ci và pohtesc să ascultați... 

celea ce voi să zic și socotesc că de nu veti lua 
vreun folos din zisele mele, iară pagubă știu bine 
că nu veti avea” 8, Cu atît mai suprinzătoare apar, 
din partea unui cărturar ca Antim, cu un orizont 
larg şi luminos, orientat spre umanism, recomandări 
de felul: „şi de glume să te feresti, să nu faci pe 
oameni sà rizà, că acestea nu sînt creştinești, ci 
cu dreptate si cu curàtie si cu smerenia să-ţi petreci 
viața, pentru ca să-ţi ajute Dumnezeu“ 83, chiar dacă 
se adresează preoților. . 

În cele mai bune pagini ale sale — care nu sînt 
şi cele mai multe ! — într-acelea care, cum am vă- 
zut, își trag seva din observaţia vieţii, Antim atinge 
însă înălțimea unei arte literare, pe care, pentru 
vremea lui, o putem numi desàvîrsità. 


Menindu-] spre amvonul înălțării, 
Cuvîntului ce fremăta-n mulțime 
I-ai dăruit balsam și prospețime 
Și-ai întretut pe cronicarii țării, 


scria, în 1954, acad. Victor Eftimiu 8, remarcînd ca- 
racterul popular al artei literare a lui Antim. Este 
într-adevăr emoționant cum, în patria lui de adop- 
fiune, Antim a ajuns „cu “anii, iar mai ales cu o 
stàruintà neînduplecatà... să vorbească si să scrie 
o limbă, poate cea mai frumoasă dintre a tuturor 
cărturarilor ţării” — şi observaţia îi aparține ma- 
relui admirator al lui Neculce, maestrului Mihail 
Sadoveanu 55, 


Vorbind de pe amvon, Antim nu disprețuiește le- 
gile specifice ale artei sale. Antiteza (cel mai ade- 
sea exaltind ceea ce i se părea lui viriuos în ve- 


108 


chiul misticelor legende biblice, în opozitie cu des- 
compunerea vremii sale), repetitia, simetria, ca si 
alte procedee stilistice consacrate, sînt folosite cu 
gust și cu socoteală. Fraza lui e cînd scurtă și saca- 
dată, cînd amplă, bogată și maiestuoasă. Oratorul 
cunoaște eleganta arhitectonică a perioadei; con- 
struirea incidentelor, menite să dea rotunjime fra- 
zei și să cuprindă toate implicaţiile unei idei nu-i 
ridică nici o dificultate. Familiar însă cu textele 
clasice, acestea nu-l mai tiranizează, ca pe atiţia alții 
din vremea lui, începînd cu școlarii care „demo- 
stenizau“ pe cele mai ciudate teme si sfîrsind cu 
oratorii consacrati, sau chiar cu unii scriitori — 
străini sau romîni: oricît de ample, perioadele lui 
n-au nimic din stufosul aspect de erudiție „ele- 
nisticà”, degenerată, în acest secol de imitație a 
clasicismului, în cel mai supărător manierism. În 
ciuda faptului că practică genul oratoriei solemne 
în fața unui public cultivat si pretentios, stilul lui 
rămîne, cel mai adesea, simplu, spontan si direct. 
Locuţiunile populare („tari de cap“; „vom să-i 
scoatem binele pre nas“ ; „nu cerca sfîrșitul săptă- 
mînii (de post) cu sfîrșitul iernii cu venirea verii” ; 
„ce treabă are vlădica... nu-și caută vladicia lui”; 
„se întoarce ca cîinele la borîtura lui“ etc. etc.) 
abundă. Nu întîmplător, din toate figurile retoricei, 
Antim pare a îndrăgi interpelatia. Cuvîntarea începe 
prin a curge domol, cu serbede interpretàri ale peri- 
copei: zilei („cu dragostea să ne încredintàm"” 8 etc. 
.etc.), urmează un citat din Evanghelie („după cum 
zice Ioan...") si apoi, deodată, oratorul se înflăcă- 
rează și, adresîndu-se de-a dreptul ascultătorilor săi, 
îi stringe cu întrebările, ca în această înșiruire de 
antiteze (desert — a-l umplea; galben si ofilit 

— aprins; a nu mînca Carne — a rupe carnea), 
desfăşurată .într-un crescendo impresionant: „Că 
ce folos este trupul sà fie desert de bucate, iar 
sufletul a-l umplea de păcate? Ce folos este a fi’ 
galben si ofilit de post, iar de pizmă si urîciune 
a fi aprins? Ce folos este a nu mincă carne, si 
cu hule a rumpe carnea fraţilor noștri ?“ 5 Asa cum 
am văzut pînă acum, în pasajele de critică, Antim 
foloseşte cel mai adesea persoana I plurală („noi 
pohtim să ne cinstească toti...", „pre toți îi hulim...“, 
„facem altele si mai rele”, „sîntem ca o roată cînd 
dă de vale“ etc. etc.). Nu credem, împreună cu 
interpretările teologilor, că aceasta ar fi o dovadă 
a „smereniei“ lui; e vorba aici de un procedeu 
artistic: incluzîndu-se pe el însuși printre vinovaţii 
pe care-i înfierează, vorbitorul caută să atenueze 
cumva aspectul de jignire personală pe care l-ar 
putea îmbrăca vorbele lui. Și totuși, cînd nevoia 
o cere, persoana I plurală este treptat abandonată, 
fie în folosul infinitivului, ca în citatul de mai sus, 
fie chiar de-a dreptul în folosul persoanei a Il-a 
plurale, ca în această demascare a ipocriziei ce se 
ascundea îndărătul unui vechi obicei, practicat la 
începutul postului mare: „Am înțeles cum că este 
obiceiul de vă adunaţi de seară în divan si faceţi 
puţină orajie înaintea domnului și după aceea ce- 
reji iertàciune ; si măcar că nu mi s-au întîmplat 
pînă acum să văz cu ochii, iar foarte mi-a plăcut 
si am fericit obiceiul acesta... Iar apoi luînd seama 
cu tot dinadinsul sfîrsitul acestui lucru, foarte mă 
întristez, că obiceiul este frumos la vedere și rău 
la pricepere; că nici iertăciunea ce cereti de la 
stàpîn nu este curată, nici aceea ce luaţi unul de 
la altul, că este plină de pizmă și de zavistie și 

plină de ràutate, că nu este cu gind curat“ 8, Alte- 
ori, pe măsură ce patosul „smeritului“ vorbitor 
crește, interpelarea directă se preface într-o ade- 
vărată imprecatie : „Dar acum tu, ticăloase om... 
zi că eşti un pagîn si un om fără de lege si fără 
de obraz...“ 8°, sau, adresîndu-se în continuare boie- 
rilor care se denunjau unul pe altul si nu mai știau 
ce să uneltească spre a-și spori huzurul : „Auzit-ai 
ce zice? Dar tu, căci uràsti pre fratele tău atita, 
cît nici în ochi nu vrei să-l vezi, ci-i porţi pizmà 
şi-l zavistuiești pre la unii si pre la alţii, ca să-i 
faci pagubă și să-l supui și să-l sărăcești ? Tu ade- 
vărat nu ești... nici om pre pămînt, ci ești singur 
satana, carele a pîrît pre Dumnezeu la Adam“, 

Comparatia, metafora, figuri traditionale si chiar 
recomandate de omiletică sînt si ele adesea folo- 
site cu înlesnire de Antim. Asa de pildà cleveti- 
torii: „între celelalte idiomate, adică alcătuiri, ce 
are luna, are și aceasta :. cînd este plină, să scoată 
asupră-i cîinii, ca niște vrăjmași cu luptă, și nu 
încetează a o lătra, neputînd suferi lumina ei, si, 
cu toate acestea, ea, fiind curată si nevinovată, lu- 
minează și călătorește călătoria ei făr' de zătic- 
neală” ?!, Este evident că si această comparaţie își 
are obirșia în tezaurul înţelepciunii populare, pre- 
cum tot de acolo, și anume din „Fiziologul“, roman 
popular cu largă ràspîndire în evul mediu, se trage 
si imaginea ariciului care, mergînd la vie, dupà 
ce se saturà pe sine, „scutură vita de cad broboa- 
nele jos si să tăvălește pre dinsele de se înfig 
(broboanele) în ghimpii lui și duce puilor” %, asa 
cum e bine să ducă și oamenii semenilor lor învă- 
taturile de care aceștia n-au avut parte. Alte com- 
parații îşi au izvorul în „Atlixăndria“, vestitul roman 

popular pe care, dupà spusele lui Del Chiaro, Antim 
l-ar fi si editat, Cărturar a cărui cultură depă- 
șeşte cu mult aria .lecturilor bisericeşti, înaintînd 
pînă departe în literatura profană, Antim pretuieste 
deopotrivă, precum se vede, pe lingă filozofii laici 
ca Anaxagoras, Aristotel, Democrit: si alţii pe care 
adesea îi citează, și creaţia geniului popular. 

Dar oratorul nostru mai are o strună la arcul său. 
Pe cît de violentă îi este diatriba socială cînd adre- 
sîndu-le boierilor le spune: „ci ţinem în piepturile 
noastre mînia hiarelor celor sălbatice și pofta izbîn- 
dirii, limba aspidei, gura șerpilor cu care toată ziua 
clevetim, batjocorim, ocàrîm, înjuràm si ne pohtim 
unul altuia răul si paguba“ %, pe atîta ştie să fie 
de gingaş în cîte o imagine ca: „cei bătrîni, al 
căror le este singele rece și albiciunea zăpezii o 
tin în barbă“ %, pe atita se pricepe să fie de liric 
în evocarea unor fenomene ale naturii, și mai cu 
seamă în evocarea grandioaselor fenomene cerești, 
care îl emoționează, pare-se, cu deosebire. Iată, bu- 
năoară, imaginea unui răsărit de soare: ,,Soarele.... 
cînd răsare şi să înalță de pre pămînt, se face pri- 
cină și mijlocitor a multor bunătăţi, că întinzîndu-și 
razele luminează pămîntul și marea, goneste și risi- 
pește toată ceața și negura, încălzeşte și hrănește 
toate neamurile dobitoacelor, și, în scurt zic, toate 
le însufleteste si le înviază %...' Sau, dincoace, 
această aproape eminesciană imagine a unei nopţi 
negre si liniștite : „După ce a ascuns soarele toate 
razele lui și s-a stins de tot lumina zilei întru întu- 
nericul nopții, si cînd cerul, de osteneală, a fost 
închis spre somn toți ochii lui, atîta cît nici luna 
nu privighea, și nici una din stelele cele mai mici 
avea deschise tîmplele lor cele de argint...“ % 

„Alteori, fantezia poetică a mitropelitului nostru 
merge mai departe, ca în această grandioasă, hiper- 
bolică viziune cosmică a unor alte galaxii, în care 
să fie „stele mai luminoase decît acestea ce stră- 
lucesc pre cer, și lună mai iscusită decît aceasta ce 
ne povàtuieste noaptea, și soare mai strălucitor si 
mai luminat decît acesta care stinge cu lumina lui 
toate celelalte lumini, și ceriuri mai mari si mai 
largi în rotocolime, și pasări cu mai dulci glasuri, 
şi flori cu mai multe mirosuri, și copaci mai înalți 
si mai roditori, si vînturi mai sănătoase și văzduhuri 
mai de folos, și hiare mai multe la număr și mai 
de multe feliuri, și mai multe lumi decît aceasta ce 
locuim, în mărime și în meșteșug mai minunate“ %, 

Dacă arta literară a lui Antim Ivireanul se ridică 
într-adevăr mai presus decît cea a cronicarilor, este 
si pentru că în riguroasele ziduri ridicate de mora- 
list și de luptătorul politic există numeroase ferestre 
dindărătul cărora zîmbește, tainic, poetul. 


JI 


„Că ne-au încărcat tur- 
cii cu dările cît este 
preste putinţa săracilor 
si nu mai contenesc cu 
cerutul.” 


Într-o seară de început de iunie a anului 1711, 
într-o tabără militară de la Albești, o mînă de 
boieri ţineau sfat de taină !. Capul sfatului era vărul 
domnului și nepotul stolnicului, marele spătar Toma 
Cantacuzino. Bărbat acum în floarea vîrstei, Toma, 
care era si el un om de o aleasă cultură?, își pe- 
trecuse numeroși ani de tinereţe la Țarigrad, unde, 
însărcinat de Brîncoveanu să „pună bețe în roate” 3 
“treburilor lui Dimitrie Cantemir, legase, dimpotrivă, 
o strînsà prietenie cu viitorul domn al Moldovei. 
Poate că tocmai această prietenie cu Dimitrie Can- 
temir, despre care în numeroase cercuri se spunea 
că „este ca si un turc“ 4 îl îndemnase pe cancelarul 
de stat Golovkin si pe însuși ţarul Petru I ca atunci 
cînd, în iunie 1703, Toma Cantacuzino e numit în 
locul unchiului său Mihai mare spătar al Țării Ro- 
miînesti, să intervină în scris pe lingă Brîncoveanu, 
cerînd stăruitor repunerea în funcţie a vechiului 
dregător, care, la fel ca si fratele lui (Costandin 
Stolnicul) „i-au adus ţarului excelente servicii“ 5. 
Brîncoveanu îl încredințează însă că Toma e un 
„tînăr desăvirșit si capabil“, care, dacă împrejură- 

rile o vor îngădui, „vă servi pe marele suverai cü 
mai multă credinţă si mai bine decît multi alţii” 6, 
iar ţarul, care de altfel îl felicitase pe Toma pen- 
tru noua lui dregătorie, îndemnîndu-l să fie „ca și 
vechiul spătar la fel de credincios statului rus“ 7, 
se declară mulţumit 8, 

Nu stia în 1703 Brincoveanu că, atunci cînd îm- 
prejurările au ,„ingăduit-o“, tînărul său nepot avea 
să „servească“ într-adevăr pe „marele suveran“, cu 
mai multă credinţă decît însuși domnul Țării Romi- 
nesti ! : 

Mai lua parte la sfat si Teodor Corbea, fratele 
mai mic al vestitului David Corbea, ceaușul, care 
între 1702—1708 fusese ‘un fel de rezident perma- 
nent al domnului muntean în Rusia si, dupà ce stà- 
tuse o vreme în slujba ,,Posolski Prikaz“-ului, ca 
ajutor al batrînului Nicolae Milescu, murise în mi- 
siune diplomatică pe drumul Varșoviei și fusese în- 
mormiîntat la Pecerska din Kiev, „condus cu mare 
cinste de măria sa, de toată curtea și de principalii 
generali“. Teodor cunoștea si el Rusia, unde pur- 
tase, în 1703, o solie din partea lui Bricoveanu?, 

Pe lingă aceștia, se mai aflau acolo Ghinea, ceauș 
spătăresc și locţiitor al lui Toma, căpitanul Miha- 
lache, comandantul regimentului de slujitori, stol- 
nicul Mihalcea Cîndescu și vărul lui Toma, boierul 
Gavrilă ot Drugănești. | 

„Ce împrejurări erau acelea care adunase laolaltă 
pe acești bărbaţi și ce puneau ei la cale, într-ascuns 
de domnul aflat și el în aceeași tabără ? 

Faţă de înăsprirea crescîndă a dominaţiei oto- 
mane, două erau soluţiile care se înfățișau cîrmui- 
torilor : soluţia de compromis și soluția radicală 1°. 
Acceptîndu-l, în măsura în care nu depășea anumite 

limite „suportabile” — pentru eà, clasa dominantă 
vedea în jugul turcesc un mijloc eficace de {inere 
în frîu a maselor; la rîndul lor, acestea sufereau 
o crîncenă, dublă exploatare, atit din partea boie- 
rimii autohtone cît si din partea stăpiînitorilor turci. 
Pentru adepţii soluţiei „de compromis“, era deci su- 
ficient ca pe plan extern raporturile cu Poarta să fie 
astfel reglementate încît să nu depăşească aceste 
„limite suportabile“. Mergînd mînă în mînă cu in- 
staurarea, pe plan intern, a unei domnii autoritare, 
soluţia radicală consta, dimpotrivă, din scuturarea, 
cu hotàrîre, a jugului otoman. Desigur însă că, ce- 
dînd unei stări de spirit profund antiotomane a în- 
tregii societăți romînesti, o parte din marea boie- 
rime, chiar si din aceea care îmbrăţișa soluţia „de 
compromis“, nu putea să nu-și exprime, atit prin 
mijlocirea scrierilor cronicarilor, cît și prin anume 
„acte . politice, o aversiune asemănătoare față de 
jugul turcesc si, implicit, simpatia față de .Rusia. 
„Ca cerbul la izvorul cu apă“, așa se închina Ser- 
ban Cantacuzino ţarului Petru 1!!. lar mitropolitul 
Teodosie îi scria în 1700 patriarhului Adrian că 
«miîntuire si ajutor împotriva turcilor... numai de 
la Moscova poate veni“ 12. 

În afară de schimburile comerciale — aflate și 
ele în plină înflorire — și de misiunile diploma- 
tice oficiale, un bogat schimb de corespondenţă 
particulară, între Brincoveanu si Cantacuzini pe de 
o parte si Petru I si cancelaria imperialà pe de alta, 
vine să ateste că si în această vreme relaţiile Ţării 
Romînesti cu Rusia se întăresc. 

Continuînd, în 1698, relaţiile diplomatice cu Rusia, 
solul Munteniei Gheorghe Castriotul propune taru- 
lui un plan comun de actiune militarà împotriva tur- 

cilor, asigurîndu-l cà, o dată pornită ofensiva, se vor 
ridica alături de trupele rusești „toate popoarele 
creștine din Balcani: sîrbi, bulgari, macedoneni, ar- 
năuţi şi celelalte neamuri elinești“. Cît despre ro- 
mîni, „Dumnezeu ne este martor că vom merge 
înaintea trupelor voastre si ne vom bate nu ca oa- 
menii, ci ca leii“ 13. În timpul construirii flotei ru- 
sești, domnul muntean îi trimite lui Petru pe coră- 
bierul Hristofor Constantinov, „un om extrem-de 
iscusit în' ce privește umbletul pe mare“, asa cum 
sînt greu de găsit acum, cînd „toţi au fost luaţi de 
sultan“. După cum rezultă dintr-un ucaz al ţarului, 
Constantinov a fost primit în flota rusă si a luat 
chiar parte la expediţia asupra Voronejului; un 
alt ucaz ne vorbește despre un logofăt trimis în 
Tara Romînească „la domnitorul acelei țări pentru 
a angaja 50 de corăbieri, care să fie conducători și 
cîrmaci în Marea Neagră“ 14, 

În 1701, Brîncoveanu își exprimă dorința de a 
primi, de la „marele suveran... o diplomă care să 
fie în mina sa. lar dacă i se va întîmpla vreo neno- 
rocire, marele suveran să-l ia sub ocrotitea sa" 15, 
Răspunsul nu întîrzie; chiar în luna ianuarie a 
aceluiași an, Petru I îi trimite lui Brîncoveanu si 
celor doi Cantacuzini un „rescript“ în care, atestînd 
credincioasele lor servicii, îi asigură de înalta 
lui protecţie și le garantează azilul în „orașele Ru- 
siei Mici si în Ucraina” !6, După 1707, cînd povara 
fiscală a jugului turcesc creşte, și mai ales după 
biruința rusească de la Poltava, din 1709, domnul 
muntean se îndreaptă cu si mai multă stàruintà pe 
calea întăririi legăturilor cu Rusia; în perioada 
aceasta, scrisorile devin tot mai dese. Astfel, într-o 
lungă scrisoare din 28 iulie 1709 (și nu e singura de 

acest fel |), Brîncoveanu îi comunică lui Golovkin 
știri foarte amănunțite de la Țarigrad, despre pregă- 
tirile militare ale turcilor, despre aprovizionarea cu 
muniții în arsenale, despre construcţia de vase de 
război sau despre garnizoana de ieniceri expediată 
în Crimeea 17. Trebuie arătat că asemenea scrisori nu 
se trimiteau fără primejdie, drumurile fiind nesigure 
si orice scrisoare căzută în mîna cui nu trebuia pu- 
tind avea cele mai dezastruoase consecințe ; asa se 
face că cele mai multe “sînt scrise cifrat. Că ţarul 
preţuia aceste informaţii rezultă și dintr-o scrisoare 
din ianuarie 1709, în care Golovkin confirmă ,,ex- 
trema venerație -(a lui Brincoveanu — n.n.)... către 
monarhul și suveranul nostru... ca și bunele voastre 
sentimente. faţă de noi, care se vădesc si cu scrisul 
si cu fapta“ 18, Victoriile armatelor rusești dobîndite 
asupra suedezilor în războiul nordului îl determină, 
în 1709, pe Brincoveanu să se orienteze definitiv 
spre Rusia și astfel el încheie, în acest an, un tratat 
secret de alianță cu Petru I. Potrivit prevederilor 
tratatului, domnul muntean se obliga ca, așa cum 
arată L. E. Semenova: „în cazul cînd Petru I va 
începe războiul împotriva turcilor, să treacă de par- 
tea Rusiei, să-i ridice pe sîrbi si pe bulgari, să for- 
meze din ei un detașament de 30 000 de oameni și 
să aprovizioneze armata rusă cu alimente. Petru I 
tecunoștea pe Brîncoveanu ca domn al Țării Romi- 
nesti. Tara urma să rămînă independentă, iar Rusia 
se obliga să o apere împotriva tuturor dușmanilor“. 
Cu prilejul acesta, țarul îl decorează pe Brinco- 
veanu cu ordinul Sf. Andrei !9, 

Iată dar că, cel puţin din 1698, anul soliei lui 
Gheorghe Castriotul (și cel de-al zecelea an al dom- 
niei lui Brîncoveanu), si pînă acum, se poate vorbi 

în Tara Rominească de o neîntreruptă continuitate 
a relaţiilor cu Rusia, asa cum nu a cunoscut-o Mol- 
dova. La rîndul său, tratatul lui Brincoveanu pre- 
cede cu doi ani-tratatul asemănător încheiat de 
Dimitrie vodà Cantemir cu Petru I la Lutk abia în 
aprilie 1711, şi anume după ce ţarul declarase, for- 
mal, război turcilor. Numai că, spre deosebire de 
Cantemir, care avea să-și împlinească pînă la capăt 
obligaţiile, Brîncoveanu s-a aflat într-o situație care 
l-a împiedicat să ia o atitudine la fel de categorică. 

Sintem deci în 1711. După înfringerea de la Pol- 
tava, Carol al XII-lea, stabilit la Bender sub pro- 
tectia sultanului, încerca în toate chipurile sà îm- 
pingă Turcia într-un război împotriva Rusiei, ajutat 
fiind în uneltirile sale și de miniștrii puterilor apu- 
sene la Poartă. Totuși contele Tolstoi, trimisul Ru- 
siei la Constantinopol, izbutise să încheie, în 1709, 
un tratat care reînnoia pacea de 30 de ani; una din 
condiţiile tratatului era ca regele Suediei să pără- 
sească de îndată cetatea Bender. Văzind însă cà, în 
loc să plece, Carol al XII-lea își intensifică intrigile, 
Petru I îi scrie de două ori sultanului și-i arată că 
nerespectarea acestei, condiţii afectează tratatul de 
pace și poate duce chiar la ruperea lui. Răspunsul 
sultanului la. aceste două scrisori (17 iulie și 16 oc- 
tombrie 1710) a fost întemnițarea la Edicule a con- 
telui Tolstoi % si o notă oficială (22 decembrie 1710) 
prin care Turcia declara război Rusiei. Străduindu-se 
să mențină pacea, Petru I mai trimite sultanului încă 
o scrisoare (ianuarie 1711), care rămîne de aseme- 
nea fără răspuns. În aceste condiţii, la 25 februarie 
1711 se citește, în-biserica Uspenie din Moscova, 
manifestul tarului despre ruperea tratatului de pace. 
cu Turcia si începutul războiului ?!, 

În ziua de 30 mai, cele dintîi polcuri rusesti, sub 
comanda brigadirului Kropotov, intră în lași 2, fă- 
cînd astfel ca în fata ochilor tuturor să mijească. 
nădejdea împlinirii străvechiului vis : dezrobirea 
din jugul turcesc, cu mult așteptatul ajutor al po- 
porului rus. 

Brîncoveanu, care nu de mult îi trimisese ţarului 
încă o solie, prin care îi amintea făgăduielile tra- 
tatului și-l îndemna să-și grăbească sosirea, îi scrie 
acum că nu se poate da pe faţă de partea Rusiei 
decît după ce trupele rusești vor intra pe teritoriul 
Țării Romînești 23. Într-altă scrisoare, îl asigură pe 
Golovkin că „ne îngrijim pe cît ne stă în putere 
pentru tot ce e de nevoie... în războiul acesta sfint. 
Ne grăbim pe toate căile ca totul să fie făcut cînd 
trebuie. Ne vom sili cu toată rivna în această îm- 
prejurare pe care de atita vreme o așteptăm. Înăl- 
fimea voastră să fie pe deplin liniștită“ 2. Pe de 
altă parte, îi scrie si vizirului, dindu-i informaţii 
despre poziţia și numărul trupelor rusești ?5. În aş- 
teptarea desfășurării evenimentelor, el își așază ta- 
băra „în. gura Urlaţilor, la Albești“, „îngrijat aflîn- 
du-se în ce chip ar face ca, într-o vreme cumplită 
ca aceea, întreagă să păzească tara și fără de pri- 
mejdie de către amîndouă părţile, adică si de către 
turci, si de către moscali“ 2. Domnul muntean se 
situase într-adevăr într-un punct strategic, prielnic 
oricăreia dintre cele “două orientări, ca sà vada de 
partea cui avea să încline cumpăna războiului. Așa 
cum precizează într-un articol recent tot istorica so- 
vietică Semenova, politica nehotàrîtà a domnului 
muntean era : „dictată de situaţia micului său prin- 
cipat, aflat între două mari imperii.“ 27. Silit, așadar, 
să-și păstreze relaţiile cu turcii — subliniază d-sa, 

revenind asupra aprecierilor făcute într-un articol 
trecut despre politica lui Brîncoveanu — domnul 
muntean nu poate fi în mici un caz învinuit de tră- 
dare. 

Cei cîțiva boieri patrioti adunaţi aici, la Albești, 
înțelegeau să rezolve însă altfel acest moment no- 
dal al istoriei. Putin mai încolo, așezată pe o înăl- 
fime ce domina colinele Albestilor si ale Urlaţilor, 
se afla o frumoasă vie. Printre băștinașii care n-au 
uitat așa lesne îndrăzneţele isprăvi ale stàpînului ei 
de atunci, via a purtat ani de-a rindul numele 
„Spătaru Toma". l 

Dar să încercăm să străbatem vălul de taină al 
sfatului si sà ne închipuim ce s-a întîmplat acolo, 
în acea seară de vară a anului 1711. 


2 


— Nu mai putem sta cu mîinile în sîn, zise spă- 
tarul Toma, plimbîndu-se, fràmiîntat, de colo pînă 
colo în iatac si trigînd într-una cu coada ochiului 
la ușă. Si cel mai rău e cà nu mai sosește o dată... 

— Cine, jupîne spătar? întrebă loctiitorul lui, 
Ghinea ceausul. Mai stie cineva .de taina noastrà ? 

— Ci vorbește, omule, mai încet, că nu răcnești 
la ostași, îl domoli Toma. Numele lui nu vi-l pot 
încă da în vileag. Fiindcă dacă și-a schimbat cumva 
planul, e vai de noi. Dacă, dimpotrivă, izbîndeste 
în ce și-a pus în gînd... 

— Nici eu nu știu de ce mai zăbovim, zise Miha- 
lache, căpitanul de slujitori. Știrile care ne sosesc 
din Moldova sînt cît se poate de limpezi. Întîmpi- 
nate de căpitanul Pricopie 2%, ostile rusești au fost 

călăuzite pînă la lași. Chemarea lui Dimitrie vodă 
Cantemir... 

— Se ne fie cu iertăciune, îl întrerupse ceaușul 
Ghinea. Am mai auzit de o asemenea chemare, dar 
de cunoscut n-o cunoaștem. 

— Asa, nici eu n-o cunosc, îi întoarse Mihalache. 
Domnia ta, boier Gavrilă, ştii ce cuprinde ? 

— Îmi spunea vărul Toma ceva... 

— Eu zic — grăi stolnicul Mihalcea Cîndescu — 
să-l rugăm pe logofătul Toderașcu să ne-o înfàti- 
şeze și nouă, dacă are cumva un izvod. 

— Se află, încuviintà acesta si, scoţind de sub 
anteriu o foaie de hirtie, începu a citi: „Dimitrie 
Cantemir, cu mila lui Dumnezeu domn pe viaţă al 
țării Moldovei. Către preasfintitul mitropolit al Su- 
cevei, către episcopi, boieri, căpitani, și cei de-al 
doilea și cei de-al treilea, de tot felul. Către toată 
oastea și curtenii de ţară si plăieși, către toți locui- 
torii ţării Moldovei”. 

— Asa, așa, către toată tara se îndreaptă chema: 
rea, întări Ghinea ceaușul. 

— Ci îngăduie-l să citească mai departe. Ce mai 
zice acolo, logofete ? 

— Zice de asupririle cele singeroase ale păginilor 
pe care cu toţii le răbdăm de atita amar de vreme. 
Zice de turcul care „a luat în aspră robie pe locui- 
torii ţării, pe . fruntașii noștri boieri, sfetnici si 
curteni, a tirit pentru poftele sale pe atîtea din cins- 
titele noastre fete şi soţii, căutînd să ne nimicească 
prin biruri tainice si de faţă și adăuga zilnic fel de 
fel de dăjdii, pe care le știți...“ Astăzi, glăsuiește mai 
departe chemarea, cînd mària sa Petru Alexievici s-a 
ridicat împotriva turcilor, „sîntem deci datori să ne 
unim în grabă cu dînsul, ca tovarăși de arme, din 

toatà inima si sufletul, cu toatà averea noastrà, mer- 
gind spre Dunăre si stînd împotriva tiraniei si năvă- 
lirilor turcești“ 29, 

— Întocmai, întocmai, încuviințară si ceilalţi, 

— Ehei, de-ar face și domnul nostru o asemenea 
chemare, zise Ghinea. Toti ca unul s-ar ridica. 

— Lasă, ceaușule — îi întoarse Toma privind 
iarăși către ușă — că se află cineva a cărui stepenă * 
e aproape cît cea domnească, și care întocmai ca 
noi crede. ‘ 

— Faţă boierească ? Ostas ? Curtean ? Dregător ? 

— Nici una din toate. 

— Doamne, păcatele mele — zise, putin speriat, 
Gavrilă Drugănescu. N-o fi cumva... 

— Pune-ti, vere, strajă gurii, că ce facem noi aici 
e treabă cu primejdie si cere ferealà. 

— Am auzit — reluă cu glasul scăzut căpitanul 
Mihalache, după citeva clipe de tăcere — am auzit 
că în Moldova s-au ridicat sute de oameni la che- 
marea asta a lui Dumitrașcu vodă. Nu numai sluji- 
torii, dar pînă și cizmarii, si croitorii, si blănarii au 
alergat să se scrie la steaguri %. 

— Așa este. Bine este, întări Toma spătarul. Slu- 
gile părăsesc pe boierii cărora li se rupe inima de 
turci, argatii lasă pe stăpiîni, tot norodul merge să 
se scrie la oştire. Asemenea năvală au dat în du- 
ghenele arcarilor,. cît au sfîrșit arcarii si arcele si 
săgețile si săhăidacele, toate, de-și fac oamenii su- 
lite din crăngi ascuţite si pîrlite la virf. Cine cum 
poate, asa se încălărează #1, 

— La Birlad si la Roman mulțimea s-a ridicat si 
i-a măcelărit pe turci °°, șopti Teodor Corbea. $i nu 


* ştepenă — treaptă, rang. 

numai pe tîrgoveti, dar nici pe tàranii din Moldova 
nu-i mai poate opri nimeni. Se minuneazà si rusii 
de cîti moldoveni vin fără încetare la dinșii, însu- 
fletiti de dorința de a le sta într-ajutor, de citi 
țărani — mujici, cum le zic ei — vor să intre în 
slujba de oaste, 

— La ceasul ăsta — zise Toma — usebit de oastea 
domnească, luptă în oastea rușilor zeci de cete de 
moldoveni veniți de bunăvoia lor. Căpitanul Nicula, 
căpitanul Cirje, căpitanul Abàza acolo sînt. Serda- 
rul Donici acolo este 3. 

— Iar țarul Petru, mai adăugă Teodor, a dat un 
ucaz anume prin care rînduieste strașnică pedeapsă, 
cu moartea, pentru oricine va .lua ceva de la oa- 
meni fără bani și fără poruncă, fie piine, fie dobi- 
toace %.. 

— Dar cum, cu anasîna, ca blestemaţii de turci, 
pufni Toma. Eu am stat la Țarigrad și cite n-am 
văzut pe acolo! Într-o zi vizirul — și încă nu era 
turbatul ăsta de Baltagi Mehmet pe care numai urze- 
lile regelui Suediei l-au cocoţat acolo unde l-au 
cocotat 36 — într-o zi vizirul se plimbă, cum vă zic, 
pe ulițele orașului. În drum, îl întîlneste pe doftorul 
de la solia francezilor. Ce i s-o fi cășunat nu știu, 
dar a pus de l-a prins, l-a adus legat la divan și i-a 
dat, oameni buni, patruzeci de bețe. Într-altă zi, au 
pus mina pe tălmaciul de la solia Olandei, stati 
să-mi aduc aminte, da, Filiponi, lanachi Filiponi îl 
chema, și i-au slujit aceeași papară %. 

— Cum, jupîn spătare, se minună Teodor Cor- 
bea. Bat solii ? 

— Fac ce poftesc ei. Plutește o dată un vas, tot 
de-al francezilor, plin de grîne, spre insula Sakki. Îi 
scoate dracul, că altfel nu pot să zic, înainte pe 

câpitan-bașa : puhe mina turcul pe vàs, pradà gri- 
nele, si pe oameni îi bagă în lanţuri şi-i trimite la 
catargà 58, 

— Si nu se pling domnii apuseni de asemenea 
mîrsavii ? 

— Ba se pling, cum nu. Dar pînă vine plîngerea, 
dregătorul s-a schimbat — cà acum se schimbă la 
ei dregătorii cum schimbi domnia ta gloanţele, ceau- 
şule. E putredă, boieri dumneavoastră, împărăţia 
turcului, de aici le vine și turbarea.. 

— Li s-o isprăvi si lor o dată, zise stolnicul Mi- 
halcea. Și, aplecîndu-se puţin înainte, șopti: Am 
auzit că acum cînd au ieșit din Țarigrad să bată 
războiul ăsta cu ţarul, s-a stîrnit o furtună grozavă, 
care a sfișiat steagul cel mare al lui Mahomed pur- 
tat de ieniceri. Steagul l-a sfîsiat si bàtul l-a frînt... 
uite-așa, bucăţi l-a făcut... 8° 

— D-apăi nu știi domnia ta, zise Teodor Corbea, 
dar acum vreo zece ani, a pus domnul de i-a tăl- 
măcit prognosticul, adică prorocirile, învățatului 
acela neamt, Axtelmeier. Scria acolo, în cartea 
aceea, tipărită încă pe la începutul veacului trecut 
în ţara nemţească, negru pe alb scria, cà lui Petru 
Alexievici îi este menit să biruie și să spulbere în 
vînt împărăţia turcului #0, 

În clipa aceasta, ușa se crăpă încetișor şi înăuntru 
se strecură, sub privirile uluite ale celorlalți, un 
tînăr ostaş- de numai 16 ani. 

— Ptiu, Predo, drace împelitat, sări Gavrilă Dru- 
gănescu. Cum de razbisi tu aici? 

— Să nu mà certi, taică, dar am tras cu: urechea 
la ce vorbeai la amiază cu unchiul Toma și... și am 
chitit să vin și eu lîngă domnia ta. Să nu mă go- 

hesti, taică. Măcar că sînt tînăr, dar bratui mi-e 
tare și inima întreagă. 

— Ce facem, Tomo, cu viteazul ăsta ? 

— De-acuma ce să mai facem? Șezi, prisleo, 
acolo, si tine-ti gura. 

— Toate bune și frumoase, reluă Teodor Corbea. 
Dar eu nu mai înţeleg de loc'căile pe care umblă 
voievodul nostru. Răposatul frate-meu David, eu în- 
sumi după aceea, am fost cu nenumărate solii la 
țarul Petru. Cei doi domni păreau că se tin în cea 
mai mare dragoste și cinste. Darurile nu mai con- 
teneau din amîndouă părţile 41. Nu sînt nici doi ani 
de cînd și-au făgăduit și în scris să se ajute unul 
pe altul. Și acum... 

— Uite, vezi, asta mă scoate și pe mine din sărite, 
izbucni Toma spătarul. Voievodul nostru e un domn 
mindru, mi-a spus-o încă de mult Dumitrașcu, la 
Țarigrad, și m-am încredințat și singur că aşa e. 
Priviţi numai la îmbelșugarea sculelor și a veșmin- 
telor lui — pot să vă spun cà pentru nestemata de 
la surguci a plătit 40 000 de taleri — priviţi la mîn- 
dretea zidirilor cu care-și împodobește satele, pri- 
viti la huzurul curţii domnești, de care se minu- 
nează si străinii, toţi cîti trec pe la noi. Cum de 
poate răbda un asemenea om înjosirile la care-l în- 
datorează turcii? Cînd se află în fata sultanului, 
trebuie să îngenunche și să-și plece capul la pă- 
mînt; orice mai-mărime turcească trebuie întîm- 
pinată cu alai la marginea orașului; hanului tăta- 
rilor si pasalelor cu trei tuiuri — el are numai două, 
de — trebuie să le sărute piciorul *. Mai anii tre- 
cuti, cînd a fost să clădească la loc curtea din 
Tîrgovişte, a trebuit să împartă zeci de pungi de 


126 


„bâni ca să dobîndească învoire anume 4. Cum poate, 
Doamne, să rabde toate astea ? 

— Bună seara, boieri dumneavoastră. 

În loc de răspuns, un murmur de uimire generală : 
pe aceeași ușă pe unde se strecurase cu cîteva clipe 
înainte tînărul Preda Drugănescu, intrase cel pe care 
cu atita înfrigurare îl aștepta, încă de la începutul 
sfatului, spătarul. Nu era faţă boierească, nu era 
nici ostaș, nici curtean, nici dregător. Nu era nimic 
din toate acestea, și totuși le întrunea, în persona: 
litatea lui, pe toate. Acel care pășise acum pragul 
încăperii nu era altul decît vlădica Antim Ivirea- 
nul, mitropolitul Țării Romînesti. 

— Ai fost la măria sa ? 

— De-acolo vin. 

— Si? 

— Nimic. A trimis la Iasi pe comisul Gheorghe 
Castriotul ca sà mijlocească pace între turci si ruși. 
Către acest sfîrşit se îndreaptă si fericitul Hrisant, 
patriarhul Ierusalimului 44, 

— Si sfintia ta nu i-a vorbit? N-ai încercat să-l 
tragi de partea cea bună ? 

— E cu neputinţă. 

— De ce? Ce zice? 

— Zice că oricum oastea noastră se alcătuiește 
dintr-o nimica toatà, care nu le-ar fi rușilor de nici 
un ajutor... 

— N-a auzit măria sa de iureșul norodului mol- 
dovean, sări căpitanul Mihalache. 

— Taci, căpitane, îi curmă vorba spătarul Toma. 
Lasă. pe vlădica să vorbească. 

— Mai zice că, dîndu-se de partea rușilor, ràz- 
boiul s-ar muta pe meleagurile noastre, pustiind 
fara. Că el încă din 1709 i-a spus ţarului că numai 

atunci i s-ar putea închina, cînd ţarul, urmîndu-si 
biruintele, s-ar fi împăcat si cu Carol al XII-lea si 
abia atunci ar da năvală, cu puterile trebuitoare, în 
părțile noastre 45. A te prinde cu turcii, zice, e o 
nebunie, căci sabia împăratului e lungă și tătarii 
încă sosesc. În scurt, cu toate înfringerile turcilor, 
domnul încă socoate că puterea lor n-a apus. De 
lăudat este, mi-a spus măria sa cu nu știu ale cui 
vorbe 45Pis, de Măudat este fiecare domn să fie de 
partea creștinească... însă cu înţelepciune, nu fă: 
socoteală și fără temei, ca în loc de folosul ţării 
să-i aducă pieire. La turci credință — zice — și la 
creștini laudă. 

— Și nu i-ai vorbit de Cantemir vodă ? 

— N-am cutezat să-i amintesc de astă pildă. În 
schimb mi-a amintit el de Costandin vodă Șerban, 
de Gheorghe Ștefan, de Mihnea și de Petriceicu, 
care tot astfel s-au pripit, cum zice măria sa, să se 
scoale împotriva turcilor și apoi au fost nevoiţi să 
fugă, lăsînd tara în pradă și în robie. Si ar fi fost 
și zadarnic să mai stărui. Este așa cum am mai 
spus-o însumi cîndva și de pe amvon: „că de grăim 
vreodată cîte vreuh cuvînt ca să folosim pre cineva, 
si mai vîrtos pre noi înșine, pentru datoria ce avem, 
cei mai multi răpștesc zicînd: «acum acesta s-au 
aflat mai de treabă si mai învățat decît alţii, să ne 
puie pre noi la cale; de la părinţi așa ne-am pome- 
nit, și ne-am ţinut si făr' de aceste învățături, si tot 
acest fel de obicei am avut, și nimenea n-a zis că 
sînt rele, nici au silit să ne strice obiceiurile». Ci 
de aceasta — și aici glasul vlădicăi se ridică, puter- 
nic, atît de puternic cît îi îngăduia taina sfatului 
— voi zice și eu că este așa precum ziceti voi, că 
viermele ce zace la rădăcina Breanului; de-i va zice 

cineva să iasă de acolo să meargă la alte rădăcini 
mai bune, și el zice că mai dulce decît hreanul nu 
este, căci acolo s-a născut și într-acolo s-a pome- 
nit” 46, 

— Așadar încotro, jupîn spătare ? ` întrebă nerăb- 

dător Mihalache, căpitanul de slujitori. 
- — Bine ar fi fost să avem încuviințarea domnului, 
clătină din cap Gavrilă Drugănescu. Of, dacă nu-mi 
vine si mie să zic cum zicea odată unul din boierii 
de Aivan, că nu-mi mai trebuiește alt nimic fără cît 
o tarîmà de viață fără groază. Că zău, sînt bucuros 
mai bine să mă aflu în statul celor mai de jos și 
să fiu odihnit, decît să-mi fie numele acesta si să 
fiu pururea cu gheaţă în inimă... 4 

— Lăsaţi acestea acum — imterveni Antim — că 
nu este vremea de a înmulti vorba, vremea purtării 
de grijă este. N-aveti învoirea domnului, aveţi în- 
voirea si blagoslovenia mea, mitropolitul Țării Ro- 
mînești. Aveţi de partea voastră cea mai fierbinte 
dorință a țării însăși. Ati auzit ce se întîmplă în 
Moldova ? 

— Auzit, auzit, murmurarà cu tojii. 

— Atuncea darà încălecaţi, luaţi în coburii sele- 
lor tot ce puteţi lua si ràzbiti spre Iaşi, spre oastea 
mintuitoare a rușilor. Jupîn spătare, ai veche prie- 
tenie cu Cantemir. Stii ce-ţi rămîne să faci, ştii ce-ţi 
rămîne să-i spui. | 

— Ştiu. Jupîn stolnice! Domnia ta ești din păr- 
tile Buzăului. Poţi sà ne duci pe drumuri de taină 
prin munţii Vrancei în Moldova ? 

— Tată ! sări Preda de la locul lui. Potecile din 
Vrancea le știu ca-n palmă. Vă duc eu de să nu ne 
simtă nici pasărea măiastră. 

— Toate ca toate, dar cum fugim din tabără? 
Pentru noi e mai lesne, dar domnia ta, jupîn spă- 
tare, ai si jupîneasa și toată casa sus în vie. Si-apoi, 
ești cel mai tare în ochii domnului. 
` — Am eu un plan. Voi luaţi-o unul cîte unul 
înainte. Asteptati-mà pe drumul Urlaţilor, pitiți 
binișor în pădurice. În cîteva ceasuri vă ajung. 
Drum bun, și Doamne-ajutà. 

Așa cum li se rînduise, părtașii sfatului se strecu- 
rară pe rînd afară. Înveliră cu cîrpe copitele cai- 
lor, ca să iste cît mai puţină zarvà, si iesirà din 
tabără, îndreptîndu-se spre locul de întîlnire. Cu- 
noscînd pe ceaușul 'spătăresc, loctiitorul marelui 
spătar, și pe căpitanul de slujitori, străjile şi carau- 
lele li se închihară după cuviință şi le dădură cale 
slobodă. PR 

În iatacul sfatului rămase doar Antim cu spătarul 
Toma Cantacuzino, 

— Ce plan ai, Tomo ? 

.— Să mă ierte sfintia ta, dar felurile màrete în- 
găduie orice mijloace. Am eu un rînd de straie per- 
sienesti, aduse cu mine încă de cînd eram la Tari- 
grad. Straie de muiere. Mă. îmbrac în ele și, dacă 
m-o vedea vreunul din oamenii măriei sale și-o 
cădea la bănuială, am să-i spun că am o ibovnică în 
sat si că mă duc în fiecare noapte la ea astfel îm- 
brăcat ca să nu prindă de veste jupineasa ‘8, 

— De, fătul meu... făcu Antim, stàpinindu-si ane- 
voie un zîmbet ce-i înflorea barba lui albă. 

— Dar spune-mi, părinte, unchii mei Costandin si 
Mihai erau și ei la măria sa ? întrebă, repede, Toma. 

— Erau. 

— Şi cum ziceau, ca noi sau ca domnul ? 

— Nicicum. i 


130 


— Apăi ştii preasfintia ta, că nici ei n-au silà 
de planurile noastre. Si poate că... poate cà dacă 
ne-or izbindi, și-o cădea Brincoveanu, oi veni eu 
domn în locul lui. Atunci... 

— Taci, Tomo, îi tăie aspru vorba vlădica. Eu de 
aşa lucru nu știu și nici nu voi să știu. Pe mine alta 
nu mă priveşte decît mîntuirea ţării. 

Descalecînd de pe armăsarul plin de spume, călă- 
retul care se oprise înaintea unei porti dosnice a 
palatului metropolitan din Tîrgoviste ceru cu glas 
soptit si dobîndi intrare neîntîrziatà, chiar acum, în 
faptul nopții, la vlàdica. 

Nu trecuse nici o lună de cînd, părăsind tabăra 
de la Albești, boierii fugari se asternuserà cu hăţu- 
rile slobode la drum, spre deznădejdea domnului 
care, în dimineața cînd băgase de seamă dispariţia 
marelui spătar, „plîngea de durere”, cum ne spune 
Del Chiaro, gindindu-se la răzbunarea turcilor. Că- 
làuziti prin munţii Vrancei de Drugăneștii de fel din 
părțile Buzăului și cunoscători ai locurilor, Toma 
Cantacuzino si oamenii lui trecuseră în Moldova 
si se înfățișaseră, la Iași, lui Dimitrie Cantemir si 
țarului Petru I. 

Omul venea de acolo. Se numea Vlasie, avea 
rang de stegar ‘ și aducea vesti. 

— Lucrurile păreau să se încurce, își urmă el 
povestirea 5. La început, vàzind pe Dimitrie vodă 
că a trecut de partea rușilor și văzind năvala noro- 
dului la oaste, turcii: se speriase rău de tot. Sosirea 
dumnealui marelui spătar făcuse să le sporească şi 

mai tare spaima, căci se gîndeau că si în Tara Ro- 
mîneascà — si pretutindeni la fel, s-o scula mulți- 
mea. Au prins deci a ne da tîrcoale, stăruind să 
‘punem pace. Cu hrana e greu. Tare greu. Tarul bi- 
zuia mult pe carele de zaherea făgăduite de maria 
sa Brincoveanul. Asa că a adunat sfatul de război, 
să hotărască: primi-vom pacea, au ba ? 

— Si? 

— Şi au hotărit să urmeze războiul. Cel mai vir- 
tos au stat să nu facă pace Dimitrie vodă și Toma 
spătarul. 

— Ce zicea Toma ? 

‘— Istorisea de cum umblă treburile în.Tara Ro- 

mîneascà. Cum că zadarnic nădăjduiește împăratul 
la ajutorul Brincoveanului, că acesta nici oaste nu 
face, nici piine nu cumpără. Si că văzînd el Toma 
așa, s-a vorbit cu unchii lui, cu Costandin. stolnicul 
și cu Mihai spătarul si cu alti boieri din ţară si a 
venit înaintea lor. „Şi să știe împărăția ta — întoc- 
mai așa i-a spus — că toată {ara e bucuroasă să 
se închine la împărăţia ta, numai Brîncoveanu nu 
primește și face piedică tuturor“. Și a mai adăugat 
si de 18 000 sîrbi ce-s în capul țării muntenesti care 
şi ei ar vrea să vină la împăratul și pe care de 
aşijderea îi popreste Brincoveanu și nu-i. lasă să 
meargă. 

— Asta cam așa e, încuviință Antim. Numai că 
anevointa piinii... 

— Apăi să vezi sfintia ta, că au născocit leac si 
pentru asta. 

— Si anume ? 

— Magaziile turcești de ta Brăila gem de bucate. 
Asa că au cerut Toma împăratului să-i dea oaste 
si să meargă să lovească Brăila, s-o ia. Si să strice 

și podul de peste Dunăre, să nu mai aibă vizirul pe 
unde fugi îndărăt5!. Si mai zicea că dacă au să 
vadă asemenea treabă muntenii, au să-l lase pe 
Brîncoveanu si, unindu-se cu dînsul, au să-i iasă în 
cale împăratului, la Fălciu, cu mulţime de oaste și 
cu belșug de bucate, din olatul Brăilei. 

— Si ce-a zis împăratul ?: 

— Hatmanul loan Neculce se împotrivea cu multă 
dîrzenie și-i șoptea într-una la ureche lui Dimitrie 
vodă că nu e bine să-și rășchire oastea. De bună 
seamă că o fi ajuns și la urechea împăratului ceva, 
căci hotărîrea sfatului de război suna cam astfel: 
„Pentru aceasta, desi este cu primejdie să se pri- 
mească asemenea rugăminte, totuși pentru ca să nu 
ajungă la deznădejde creştinii care așteaptă ajuto- 
rul nostru, se îngăduie această cale deosebit de pri- 
mejdioasă, fiindcă bucatele lipsesc“ 52. l 

La aceste vorbe, Antim, care ascultase pînă acum 
liniştit' povestirea stegarului, sări în picioare: ` 

— Va să zică e ceva adevărat în zvonurile care 
umblă prin norod. Încă de cîteva zile se aude că 
osti ruseşti şi moldovene se îndreaptă spre Tara 
Romînească. „Treabå asta — a zis vodă — pe mine 
nu mă privește.“ Dar norodul fierbe. Ci spune, 
omule, odatà, ati purces spre Brăila ? 

— Purces, sfintia ta. Sintem 12 000 de călăreți. 
În fruntea noastră se află Renn generalul, brigadirul 
Cirikov si Toma spătarul Cantacuzino 54. În șapte 
zile am fost la Focșani. Acolo am răspîndit în mul- 
time zeci de izvoade din universalul țarului. O, de-ai 
vedea cum îi sorb oamenii cuvintele, cînd le tălmă- 
cim chemarea la luptă împotriva turcilor şi îndem= 
nul de a se uni cu oștile rusești, 

=- Ni l-ai adus și nouă ? 

— Tatà-155, 

_ Proclamaţia țarului, dată la 25 februarie 1711 şi 
redactată inițial în limba latină, tocmai spre a-i sub- 
linia caracterul „universal“, era, asa cum îşi dădea 
seama Antim citind-o, mai mult decît o chemare 
„la un război oarecare. „Greu asupriti sub jugul bar- 
barilor, grecii, romînii, bulgarii, sîrbii...“ 5, încă de 
la cele dintii cuvinte, manifestul se adresa deopo- ` 
trivă tuturor popoarelor aflate sub jugul otoman, 
îndemnîndu-le sà se ridice la un adevărat război de 
independenţă. 

— Du-te, stegarule. Uneste-te cu oastea, luaţi 
Brăila şi ridicaţi tot norodul la luptă împotriva bles- 
temajilor de turci. i 

Si Vlasie pleca. În mars fortat, el ajunse împreunà 
cu tovarășii săi de oaste în noaptea de 13 spre 14 iu- 
lie sub zidurile Brăilei. În drumul lor, li se alăturară 
nu numai multi „din cei proști şi săraci“, nu numai 
multi dintre boierii mărunți, „den boiernagii curţii“, 
ci şi ofițeri ca Manta Căpitanul și dregători mai 
răsăriți ca Iordache Cocorăscu sau Costandin sin 
Cornii banul, pe care cu acelaş năduf îi pomenește, 
laolaltă, cronicarul oficial 5. Alături de trupele ru- 
sesti si de călărimea moldoveană comandată de 
Toma spătarul, băștinașii brăileni s-au ridicat gi ei 
la luptă, măcelărind, la fel ca în Moldova, pe turci, 
și distrugînd depozitele lor de alimente 58, Cît despre 
asaltul propriu-zis, relatarea cronicarului 5 este pe 
cît de concisă, pe atît de elocventă: „Și a doua 
zi, vineri... au tocmit oastea de război si mare nă- 
vală au dat ienicerilor la meterezele lor. Ce turcii 
deodată tare au stătut, iar pe urmă n-au mai putut 
suferi focul grenadirilor și i-au scos muscalii din 
metereze, Iară alţii le-au laut apa despre Dunăre ; şi 

asa, lipindu-se de cetate, au aruncat granadirii cu 
granate preste zid în cetate... Ce văzînd turcii cà 
le-au luat și apa, numai ce le-au căutat a li se în- 
china. Deci sîmbătă, în răsăritul soarelui, iulie 14 
zile, s-au și închinat turcii să iasă din cetate...“ 
După luptă, Toma Cantacuzino începe să strîngă 
degrabă rezerve alimentare, si să organizeze osti- 
rea munteană. O dată cu aceasta, el trimite fără 
zăbavă spre tabăra din Moldova raportul biruintei. 
Ce se întîmpla însă acolo ? După o primă bătălie, 
dată la Bîrseni, în ziua de 7 iulie, în care, luptînd 
cot la cot cu trupele rusești, oștile moldovene co- 
mandate de însuși Dimitrie Cantemir se acoperise 
de glorie %, grosul. oștirilor ruso-moldovene se lo- 
viră cu turcii la Stănilești, la 8—12 iulie. Armata 
rusă, pedestrași si călărași, se alcătuia din 38 426 de 
oameni. Comandaţi de vizirul Baltagi Mehmed, turcii 
erau, afară de tătari, 11960061. Deși chinuite de 
foame — ajutorul muntean continua să se lase aș- 
teptat — trupele aliaţilor izbutesc să respingă atacul 
principal al turcilor (9 iulie) care lasă pe metereze 
7000 de morti și răniţi bis, La 10 iulie, o contra- 
ofensivă ruso-moldoveană produce noi pierderi tur- 
cilor. lenicerii se răscoală împotriva marelui vizir 
si refuză să pornească la un nou atac ®. l 
În ciuda zdrobitoarei lor superioritàti numerice, 
turcii nu izbutise să obțină nici o victorie decisivă. 
În aceste clipe sosește, din Tara Romînească, rapor- 
tul lui Toma Cantacuzino despre cucerirea bogatei 
cetăți Brăila. Scrisoarea lui însă, în loc să ajungă 
în mîinile cui trebuia, este interceptată de boierul 
moldovean trădător Lupu Costachi, care o comu- 
nică vizirului 65. Răscoala ienicerilor, sîngeroasele 
pierderi suferite pînă atunci, precum și pierderea 

Brăiiei si ‘vestile despre adeziunea muntenilor la 
cauza antiotomană, toate acestea îl fac pe vizir să 
înceapă tratative de pace. 

La rîndul lor, armatele ruso-moldovene erau isto- 
vite. Penuria de hrană era mereu mai dureroasă, 
De la corpul de armată trimis în Muntenia nu venea 
nici o veste. Cantemir stăruia să se continue răz- 
boiul. Petru I ar fi vrut el însuşi să se bată pină la 
ultimul om; după unele izvoare, numai viitoarea 
împărăteasă Caterina, unindu-si stàruintele cu cele 
ale lui Seremetiev si cu ale statului-major, l-ar fi 
înduplecat să primească, totuși, pacea“. Tratatul 
se încheie la Prut, la 12 iulie 1711. Azovul se retro- 
ceda turcilor, Taganrogul si cetăţile de pe Nistru 
urmau să fie distruse, Ucraina îi revenea din nou 
Poloniei, iar Crimeea și... Brăila — spre marea stu- 
pefactie a ţarului care abia atunci află că fusese cu- 
cerită — trebuiau să fie evacuate de trupele rusești 5. 

În timpul tratativelor, turcii cerură rușilor să le 
predea pe Dimitrie Cantemir, pe care îl socoteau 
hain. „Aș putea da turcilor — ripostă Petru I — 
toată fara pînă la Kursk, pentru că-mi rămîne nă- 
dejdea de a o recuceri, dar nu pot nicidecum să-mi 
calc credinta si să predau pe un principe care si-a 
pierdut domnia pentru mine, căci este cu neputinţă 
să recîștigi onoarea, o dată ce ai pierdut-o“ %. 

Astfel se încheie campania de la Prut. Pentru ruși, 
pierderile din acest război fură compensate de fap- 
tul că, încheind pace cu turcii, dobîndirà libertatea 
să-și îndrepte toate forțele spre nord, împotriva Sue- 
diei, în vederea cuceririi ieșirii la Baltica %. Ca si 
Dimitrie Cantemir, ceilalți boieri patrioți moldoveni 
care îmbrățișaseră cauza luptei de eliberare, precum 
şi boierii munteni în frunte cu Toma Cantacuzino 


136 


aflarà un generos azil în Rusia, unde cei mai multi 
dintre dînsii se stabilirà pe viaţă, întemeind cămine si 
familii. O dată cu retragerea trupelor plecară în Rusia 
şi numeroși oșteni de rînd, ţărani liberi si mazili %. 

Din partea turcilor, represaliile nu se lăsară astep- 
tate: printr-o fetvà a muftiului, Moldova se de- 
clară țară rebelă, cu voie de a o pràda tătarii %. Lupu 
Costache fu și el curînd răsplătit de marele vizir 
pentru devotamentul său: trimis întîi la Varna si 
închis în obezi și cu lanţuri de grumazi pentru o 
daraveră cu niște iepe, fu liberat după ce „i se în-. 
flase si limba în gură“, pentru ca, după cîțiva ani, 
același vizir Gin Ali să pună să-i taie capul în plin 
cîmp, „iar trupul său au rămas acolo neîngropat, de 
l-au mîncat păsările“ 7, 

Consecințele imediate ale evenimentelor din 1711 
fură o înăsprire si mai sălbatică a asupririi otomane. 
Totuși, campania de la Prut a adus tuturor popoa- 
relor din Balcani o întetire a luptei lor de eliberare. 
Pentru țările romînesti, această campanie a avut 
menirea să scoată încă o dată în evidență ura crîn- 
cenă a maselor populare împotriva jugului otoman 
si să întărească frăția cu poporul rus. Ea este un 
preludiu al colaborării cu marea vecină de la răsărit 
— colaborare care, după aproape două veacuri de 
lupte comune, avea să ducă, în 1877, la biruinţa în. 
războiul pentru independență. În zilele de astăzi, 
după ce, la 23 August 1944, poporul romîn, sub 
conducerea gloriosului nostru partid, a scuturat ju- 
gul fascist și a pornit pe drumul construirii socialis- 
mului, multiseculara prietenie și-a aflat deplina ei 
încununare. | 

“Dacă, în Moldova, năzuinţele maselor și-au găsit 
un vrednic interpret în politica patriotică a lui Di- 

mitrie Cantemir, în Tara Rominească cinstea de a 
fi înţeles şi de a fi sprijinit, împotriva șovăielilor 
domnului și departe de interesele personale ale boie- 
rilor, aceste nàzuinje îi revine mitropolitului Antim 
Ivireanul. 

Din încrîncenarea zilelor de vară ale anului 1711, 
Brincoveanu scăpă, deocamdată cel putin, cu fata 
curată. Nu la fel se întîmplă însă cu Antim; în 
labirintul urzelilor, fàtàriilor si făcăturilor vremii, 
furtunosul mitropolit avu, curind după aceea, de 
trecut printr-o aspră încercare. Adus în țară de 
Brîncoveanu, el îşi începuse activitatea într-o epocă 
în care relaţiile dintre domn și Cantacuzini erau 
dintre cele mai cordiale, chiar dacă aceștia din urmă 
cîrmuiau alături și peste capul voievodului, care, 
asa cum s-a mai arătat, nu era decît un instrument 
al lor. Cu vremea însă intervenise o ruptură, pri- 
cinuită de motive de politică internă și externă. Pe 
plan intern aceste motive se reduceau la concu- 
rența pentru sàpînirea izvoarelor de venituri. ale 
țării ; pe plan extern, contradictia — Cantacuzinii : 
pentru o alianţă fățișă cu Rusia; Brincoveanu: 
pentru neutralitate — atinsese în 1711 un moment 
culminant. Călăuzindu-se, așa cum am văzut, după 
năzuințele maselor populare, Antim se situase, în 
această cumpănă, în tabăra Cantacuzinilor și, im- 
plicit, în cea potrivnică domnului. 

Liniștindu-se apele, Brîncoveanu a căutat firește 
să pedepsească pe cei care, patronind fuga lui Toma 
Cantacuzino, îl puseseră într-o atit de primejdioasă 
situaţie față de Poartă. Cine erau principalii ,,vino- 

vati" ? Desigur Cantacuzinii, în frukée=su-Gostan= 
din stolnicul si cu Mihai spătarul. Pe cit erau însă 
Cantacuzinii de tari — cu întinse bogății în țară și 
cu influente relaţii peste hotare — pe atit era, în 
aceastà epocă de decădere a puterii centrale, de 
slabă. domnia. Așa se face că, desi defectiunea lui 
Toma s-a produs cu sfatul si cu îndemnul celor doi 
unchi ai săi, acestora nu li s-a clintit nici un fir 
de păr: atotputernici, ei au rămas și mai departe 
cu moşiile lor si cu influenta lor politicà nestir- 
bità. În schimb, dușmanii lui. Antim găsesc acum 
vreme cu prilej să-și pornească răzbunarea. Prin 
curajoasele sale demascări din „Didahii”, el își atră- 
sese încă mai-de mult asuprà-si antipatia boierimii, 
ba chiar si a clerului. Or, cine prezidase sfatul de 
la Albești? Antim, mitropolitul. Cine primise, la 
Tîrgovişte, pe stegarul Vlasie cu universalul faru- 
lui? Antim, mitropolitul. Încetul cu încetul, cîte o 
vorbă strecurată cu socoteală și la timp potrivit, 
cîte o calomnie îndeminatic grefată pe un fapt real, 
cite o răstălmăcire a cuvintelor mitropolitului (și nu 
erau puţine) izbutiră să-l surpe în dragostea și pre- 
“țuirea ce i-o purta Brincoveanu. Și astfel, la 13 ‘ia- 
nuarie 1712, într-o „duminică la vreme de chindie, 
prealuminatul domn Ioan Costandin voievod... au 
trimis la noi cu poruncă mare pre duhovnicul lui, 
pre episcopul Nisis chir Mitrofan Thasitul... de ne-au 
zis să fac paretisis de bunăvoia mea și să-mi las 
scaunul și să ies, au sà mà scoată maria sa cu sila 
si să scrie la Țarigrad să mă si caterisească“ 71. 

Cum putea să se apere Antim de o asemenea 
gravă, categorică poruncă domnească ? Vedea că 
dușmanii lui cîstigaserà de partea. lor si pe duhov- 
nicul domnului, persoană cu greutate, și, prin însăși 

funcţia lui, sfetnic de taină, care stiuse desigur să-l 
atite cum se cuvine. Cere .totuși: o audienţă, si 
aceasta i se acordă, pentru marti seara. Întelegînd 
însă că audiența nu va putea fi prea lungă si că 
Brîncoveanu nu va fi dispus să-l asculte cu, prea 
multă bunăvoință, el aşterne si pe hîrtie: ràspunsu- 
rile lui si, după ce vorbește „în taină cu mària sa“, 
„intr-acel ceas i-am dat și scris aceste 12 capete, 
care le însemnăm aici, să se afle la cei de pre urmă 
spre aducerea aminte și să cunoască fiestecine si 
nevinovăția noastră”. i 

Întors în iatacul său, el le transcrie încă o dată, 
fie din memorie, fie după izvodul inițial ; ca și cea- 
laltă, alcătuită 18 zile mai tirziu, amîndouă aceste 
întîmpinări ni s-au păstrat, așa. cum au fost scrise 
chiar de Antim cu mina lui. Citindu-le. astăzi, putem 
reconstitui nu numai anume învinuiri concrete ce 
i se aduceau, ci și întreg esafodajul de urzeli care 
a creat atmosfera prielnică pentru ca domnul să le 
ia în seamă. Cele două întimpinări către Brinco- 
veanu, „apologia“ lui Antim cum au fost ele numite 
de istoria literară, sînt totodată un model de demni- 
tate si curaj, exprimate în pagini care, ca si alte. 
multe ieșite din pana mitropolitului, se ridică la o 
înaltă valoare literară. 

Deslusim, din apologia lui Aritim, două invinuiri/ 
concrete : una este un anume memoriu de 24 de 
puncte, pe care Antim l-ar fi alcătuit împotriva lui 
Brîncoveanu, iar. cealaltă privește 7 pungi de bani 
din cheltuielile mitropoliei, pentru care nu putea 
produce justificare. l 

Să le examinäm, una cîte una, ‘asa cum rezultă din- 
întimpinări. Iată întîi chestiunea memoriului. Ea 

cităm restabilind punctuatia corectă: „Între cele- 
lalte mozavirii (calomnii) și vinzări ce-mi fac... au 
zis către măria ta, cel ce au zis, cum să fiu făcut 24 
de capete asupra măriei tale împotrivă, ce si ce voi 
să fac. Întreabă pe părintele Nisis, să-ți spuie (să-ți 
relateze) acele capete ce zic (despre care vorbesc 
ei), că i le-am citit într-acel ceas ce au pomenit de 
ele, fiind de față și Odrianul ; care capete eu vream 
să le arăt măriei tale tocma de atuncea și să-ți cer 
'voie sà mă lași să-i afurisesc de faţă pre cei ce le 
scornesc, dar n-au vrut: să mă lase unii. lar de vei 
pohti măria ta, să ţi le trimeţ să le citesti, să vezi 
ce cinste îmi fac fiii mei cei sufletești și ce vor- 
besc pentru (despre) mine. Ci zicînd eu aceluia ce 
ți le-au spus (care ti-au vorbit de ele), cum că s-au 
lunecat si el cu firea, ca toţi oămenii, si cum că toate 
le am însemnate capete, si (dar) nevrînd să i le ci- 
tesc, că nici aveam vreme, nici îmi este drag să le 
mai auz, au zis cătră măria ta contrariul”. 

Deci: Antim va fi alcătuit, probabil, un memo- 
riu amănunțit privitor la unele probleme care atin- 
geau si treburile statului. Un vràjmas de-al lui An- 
tim, care nu cunoștea actul, a dus vorba la Brinco- 
veanu cum că memoriul ar fi îndreptat împotriva 
lui. Duhovnicul domnului a venit la Antim și acesta 
i-a demonstrat pe loc netemeinicia pîrii, scotînd si 
citindu-i pe loc (,,într-acel ceas ce au pomenit de 
el“) memoriul, de fatà fiind si mitropolitul Adriano- 
polei. Denuntàtorul vine apoi personal la Antim și-i 
cere să i-l citească si lui. Mîndru și nefiind dispus 
să dea socoteală la orișicine, Antim îi răspunde că 
„s-a lunecat cu firea“, că „toate cele 24 de capete 
le are însemnate”, că fiind, adică, scrise pe hîrtie, 
negru pe alb, nici un zvon nu le mai poate atinge 

{era liniștit, pentru cà acum le cunoștea și Mitrofan), 
dar refuză sà i le arate. „N-avea vreme“ si poate 
că i-o fi fost și lehamite de cîtă vîlvà se stîrnise în 
jurul acestei chestiuni. Mînios, și poate si jignit, 
denuntàtorul se întoarce la domn și-i spune ,,con- 
trariul“ — adică îi relatează în chip fals fie între- 
vederea cu Antim, fie conţinutul actului. Cît despre 
act, pe care încă după ce i-l aràtase lui Mitrofan 
voise să i-l arate si domnului, demascindu-i public 
pe clevetitori, e gata și acum, ca ultimă dovadă, să 
i-l trimită, ca să-l citească cu ochii lui. 

Cea de-a doua învinuire concretă este că a înda- 
torat mitropolia (punctul 11): „Iară de vei zice mã- 
ria ta pentru ce am îndatorit casa... am multe, de 
mi s-ar fine în seamă, carele nu sînt fără de cale...“ 
Suma exactă o aflăm din cea.de a doua întimpinare : 
7 pungi de bani. 

Înainte de a vedea cum se apără Antim de această 
învinuire, să stăruim puţin asupra celorlalte capete 
de acuzație. Dîndu-si seama că numai două culpe, 
cea dintii imposibil de dovedit, iar. cea de-a doua 
minoră în ultimă analiză, nu sînt în stare să-l do- 
boare, vràjmiasii lui Antim le însoțesc cu un întreg 
alai de alte învinuiri, din acelea care, luate în parte, 
nu înseamnă nimic, dar care, cumulîndu-se, pun în 
cea mai grea situaţie pe învinuit. 

Aceste pîri se pot împărţi în două categorii, după 
cum concură la fundamentarea urieia sau alteia din 
cele două învinuiri concrete. 

Desigur că principalul cal de bătaie a fost, în 
cele citeva luni cîte s-au scurs, părtășia lui Antim 
la fuga lui Toma Cantacuzino și a oamenilor săi: 
„avînd (domnul) — zice Antim în preambulul pri- 

mei întimpinări — prepus pentru niște lucruri ce 
le-au adus întimplările vremii de -s-au făcut, cum 
că să fie făcut cu învățătura și îndemînarea noas- 
trà". De aici învinuirea, vagă de altminteri, ce re- 
zultă din punctul 1: „De am vidlenit pe măria ta, 
au casa măriei tale, au am vreun gînd rău...“ În 
continuare, aceeași categorie -de piri privea, evi- 
dent, activitatea lui de predicator, căci iată ce zice 
Antim la punctul 2: „A doua, de am grăit, au în 
biserică (propoveduind cuvîntul lui Dumnezeu) au 
afară... vreun cuvînt carele să nu fi fost pre plăce- 
rea măriei tale, l-am grăit din datorie, ca un păstoriu 
sufletesc, iar nu. cu vicleșug, să te vatăm au tru- 
pește au sufletește“. l 

Tată, așadar, postamentul pe care își aşază vrăj- 
masii lui Antim fragila acuzație a actului îndreptat 
împotriva domnului: „Antim — vor fi zis ei — 
care şi cînd cu Toma a lucrat împotriva măriei tale, 
el care într-una te viclenește, el care şi în biserică 
si în afară de biserică n-are decît vorbe de hulă 
si de dușmănie împotriva măriei tale si împotriva 
noastră a boierilor etc. etc... nu este de mirare că 
si acum a alcătuit 24 de capete“ etc. etc. 

A doua categorie de piri se axează pe insinuări 
și urmărește să-l pună pe Antim în postura unui 
delapidator inveterat, care numai din lipsa unui 
control a rămas pînă acum nesancționat. lată ce 
zice vlădica la punctele 3-5 ale apărării sale: „iară 
ce am lucrat în 7 ani ce am fost acolo (la Snagov) 
(nu atîta din venitul casei, cît din sudorile feţei 
mele), lucrările acelea mărturisesc la toți... iar în- 
cailea am ieșit cu cinste și nimenea nu mi-au luat 
seama (subl. ns.) căci se vedea că am făcut și am 
adaos, iar n-am stricat, iar nici datorie am lăsat”. 


. 

„La episcopia Rimnicului... iar apoi am ieșit cu 
cinste si nici seama mi-au luat nimenea (subl. ns.), 
nici datorie am lăsat...“ 

Reconstituim, deci, acestălalt postament, pe care 
se urcă lipsa celor 7 pungi de bani: „La Snagov 
cine știe cît o fi furat, că de dat socoteală n-a dat 
la nimeni ; de la Rimnic cînd a plecat, tot așa n-a 
dat nimănui vreo socoteală; a făcut pe urmă cea 
făcut și, mai cu sila, mai cu mila, mai cu mite, a 
apucat dregătoria de mitropolit unde -iar așa etc. 
etc.”. l l 

În sfîrşit, o ultimă pîră, care, prin infamia ei, se 
potriveşte la fel de bine fiecăreia din cele două ca- 
tegorii: „Între altele se cuvintează și aceasta, cum 
că sint strein si nu s-au cuvenit să fiu eu mitropolit“ 
(punctul 12). „Apoi — răspunde pe bună dreptate 
Antim — n-am fost: numai eu episcop și mitropolit 
strein în Tara Rominească, ci au fost si alții multi, 
precum sà vàd în condice, si precum sà politiceste 
(cîrmuiește) în toată biserica“. Nimic mai adevărat : 
ca si multi alţii, însuși Mitrofan, duhovnicul domnu- 
lui si cel care avea să-i succeadă pînă la sfîrșit în 
scaun lui Antim, era grec; numai că „streinul“ 
acesta venit din Georgia se identificase mult mai 
deplin cu năzuințele poporului romin decît multi 
arhierei sau boieri autohtoni. | 

Demontind astfel punctele apărării lui Antim, ve- 
dem că acuzaţiile ce i se aduceau erau departe de 
a exprima o vrăjmășie întimplătoare a unui boier 
oarecare ; ele au, dimpotrivă, un caracter de cam- 
panie organizată, pusă la cale de acele virfuri ale 
clasei dominante cu care, prin cuvintele şi faptele lui 
de patriotism, Antim se pusese în conflict. Pe aceste 
„obraze mari bisericești si mirenești“, pe acei care 

„sînt pricina răutăţii îi știu — declară el — cine 
sînt, ca cum mă știu. însumi pre mine..." Ei pot fi 
găsiţi nu numai în hotarele Țării Rominești, ci si 
la Constantinopol: „unii de aicea, și alții dintr-altà 
parte". Mult ar vrea el, Antim, să fie pus de față cu 
dînsii si să-i rusineze pentru clevetirile lor, dar „mie 
‘nu mi să cuvine, ca unui arhiereu, sà gràiesc ‘pre 
nimeni de rău, nici sà pîrăsc..." Regretăm astăzi 
această delicată discreție a mitropolitului si ne în- 
trebàm unde trebuie căutați vrăjmașii lui: de bună 
seamă în rîndurile boierimii filoturce, care nu-i pu- 
tea ierta atitudinea din 1711. 
Dacă numele ne rămîn, deocamdată, ascunse, cu- 
noastem, în schimb, roadele campaniei îndreptate 
împotriva lui Antim. Așa cum se înfățișa în momen- 
“tul acela, situația mitropolitului era cit se poate de 
. gravă. Într-adevăr, porunca domnească nu-i vestea 
numai îndepărtarea din scaun, ci îl obliga și la du- 
reroase despăgubiri materiale pentru cele 7 pungi a 
căror „chiverniseală“ nu se putuse afla: „Judecă 
măria ta — se roagă Antim — de este cu cale și de 
să cuvine să fiu lipsit, acum la batrînetele mele, de 
amindouă : si de turma ce mi s-a încredințat de 
Dumnezeu, ca unui nevrednic, și de: munca și oste- 
neala tinereţelor mele“. Căci, adaugă el, invocind 
un străvechi principiu juridic: „nu vei pedepsi de 
două ori pentru aceeași“. Iar în cea de-a doua întim- 
pinare, alcătuită cu 13 zile mai tîrziu, el pune, în 
culmea amărăciunii, această ultimă condiţie pentru 
a-și da demisia: „Numai mă rog măriei tale să-ţi 
faci milă de batrînetele mele și de neputintele ce 
am și, precum te-au luminat Dumnezeu de ai aflat 
chiverniseala celor trei pungi (precum mi-au zis 

Nisis), să afli și celorlalte 4, si să-mi iai zapisele de 
la datornici, să mi le dai în mina mea, si asa voi 
face si eu scrisoare de la mîna mea a demisiunii...“ 

Ce s-a întimplat după 3 februarie — data celei de 
a doua întimpinări — e lesne de înţeles după desfă- 
șurarea ulterioară a evenimentelor: Antim rămîne 
mai departe, netulburat, în scaun. Care au fost mo- 
tivele care l-au determinat pe domn să revină asu- 
pra primei sale hotàrîri ? Poate că, în legătură cu 
învinuirea de „viclenie“, îl va fi pus pe gînduri și 
apărarea mitropolitului. Poate că vor fi avut oare- 
care înriurire și argumentele, costelive ce-i drept, 
de procedură bisericească expuse de Antim la punc- 
tele 9 si 12 ale „apologiei“, sau apelurile sale la 
evlavie. Poate că nici vechea dragoste și prețuire 
ce-o nutrea pentru harnicul mitropolit. n-au rămas 
fără greutate în cumpăna judecății domnului. În ce 
ne privește, socotim că „infidelitatea“ lui Antim în 
1711 a fost într-adevăr „adusă — cum spune el — 
de împrejurările vremii“. Ajuns în fruntea ierarhiei 
bisericești a ţării, ce-ar fi putut nădăjdui mai mult ? 
Poate o patriarhie, la care l-ar fi îndreptăţit pe 
de-a-ntregul atit pregătirea lui teoretică, cît și pu- 
ternica lui personalitate. Dar aceasta ar fi implicat 
îndepărtarea de ţară — și Ivireanul se identificase 
prea deplin cu năzuinţele patriei sale de adoptiune, 
ca să se îndure s-o părăsească. Pe Antim numai 
‘hotàrîta lui orientare antiotomană l-a așezat în ta- 
băra lui Toma si a celorlalți Cantacuzini, la care 
orientarea filorusă se îmbină cu setea de putere si 
cu dorința de a parveni la domnie. Fapt este că, 
silit de împrejurări, Brincoveanu nu i-a putut lovi 
pe Cantacuzini, ci a fost nevoit să accepte un com- 
„promis. Or, în lotul Cantacuzinilor intra și Antim, 

care s-a bucurat de urmările acestui compromis, 
ràmînînd mai departe în scaunul metropolitan. 

Chiar așa stînd lucrurile, și chiar dacă, la fel ca 
și celelalte, ele n-au fost menite inițial decit să aco- 
pere alte dedesubturi politice, argumentele cu care 
Antiny î încearcă să justifice. lipsa celor 7 pungi de 
bani rămîn pentru noi cele mai preţioase din toată 
„apologia”.. Deși cel mai putin „la obiect“, aceste 
argumente capătă astăzi, tocmai prin perspectiva de 
la care le privește Antim, o puternică valoare ge- 
neralizatoare. După ce invocă, nu fără accente de 
duiosie, întreg trecutul lui de muncă si de cinste, 
Antim arată că, chiar dacă a făcut datorii la mitro- 
polie, le-a făcut pentru că „am cheltuit ca la o casă 
a mea, cum cheltiiește fiestecine la casa lui, si ca 
un păstoriu adevărat, iară nu ca un năimit, carele 
junghe și strică...“ Iar apoi, adaugă el, „pre aceste 
vremi aș pohti să știu : cine nu (subl. ns.) este dator 
din cîti ne fierbem într-această ticăloasă de ţară ? 
Că întîi si pre maria ta te auz totdeauna zicînd cum 
că este datoare ţara cu două sute și mai multe de 
pungi. Oare această datorie măria ta o faci, au în- 
timplarile vremii? Și aceasta au adus si pre alţii, 
si pre mine la datorie...“ 

Asemenea cuvinte, în care ne întîlnim iarăși cu 
interpelàrile directe specifice stilului lui Antim, asa 
cum îl cunoaștem încă din „Predici“, denotă si o 
demnitate plină de prestantà din partea autorului. 
lor: „aș pohti să știu“ —- zice el — și, pe deplin 
conștient de rangul său, aproape deopotrivă cu cel 
al suveranului, nu se sfiește să se compare cu dîn- 
sul, invitindu-l să privească împreună, de pe același. 
punct de vedere, cauza majoră a tuturor relelor: 
jugul otoman. 


IV 


„Ce folos este a nu bea 
vin si a fi beat de veni- 
nul miniei ?” 


Şi astfel, lunile începură iar să se înșire, unele 
după altele. Turcii continuă, la fel de sistematic și 
încă mai aspru ca pînă acum exploatareà țării ; oa- 
menii abia mai dovedesc să împlinească sutele de 
„cară" cu alimente, sutele de boi si de cai, miile 
de galbeni și de brațe de muncă pe care sultanul, 
vizirul si alti meghistani nu mai contenesc cerîn- 
du-le. Cu preţul tuturor acestor plocoane, daruri. si 
corvezi, Brincoveanu continuă să domnească, pa- 
re-se, mai netulburat ca niciodată. Se apropia ziua 
de 15 august 1714, cînd avea să împlinească 60 de 
ani de viaţă și 26 de domnie; meșterii ardeleni în- 
cepuseră încă de pe acum să bată medaliile jubi- 
liare, niște monede de aur în valoare de 2 pină la 
10 galbeni una, pe care boierii urmau să le pri- 
mească în dar la ospăţul fericitei aniversări 1. Dom- 
nița Smaragda, cea mai mică dintre fete, se măritase 
și ea, primind aceeași fabuloasă zestre ca și cele- 
lalte șase surori mai mari. Pe drept cuvînt putea să 
exclame cronicarul : „Şi asa cu acestea să bucura 
în ospete si în veselii, în nunte, și ale boierilor de 

pămînt si ale lui nunte, măritindu-și fetile, însurin- 
du-si feciorii cei de vîrstă, că atita era fericit, cît 
mi să pare că toate darurile norocului era. asupra 
lui. Că multi au noroc în lume, dar nu în toate, că 
unii au noroc de cinste, iar nu de feciori şi de bo- 
gàtie si de stat frumos si de altele. Alţii au noroc de 
feciori iar nu de cinste. și de bogăţie și de altele, și 
tot au si lipsă de unile. Iar acest.domn în toate au 
avut noroc : “kogat, frumos la chip, la stat, vorba lui 
frumoasă, cu minte mare, rude multe, fii, fete din 
destul, gineri, nurori 'așijderea; cinste mare și în 
boieria lui și în domnia lui ce au domnit, nici o 
lipsă nu va fi avut. Și acest domn ar fi putut să zică 
cuvintele lui Solomon, că orice i-au pohtit inima lui, 
nu i-au lipsit. Acestea si ca acestea văzind înaintea 
ochilor lui, numai să veselea“ ?. Despre partea turci- 
lor părea să nu mai existe nici o temere: sultanul 
scosese chiar o. publicație, recunoscută si de muftiu, 
prin care se arăta că acel ce va cuteza să afirme 
despre domnul Munteniei cum că este ghiaur, adică 
necredincios, va fi considerat el însuşi trădător ; 
domnului Munteniei, spunea mai departe publicaţia, 
numai legea mahomedană îi lipsește ca să fie turc 
curat, iar prin slujbele și credinţa lui de pină acum, 
el întrece cu mult pe multi turci’. ` 

Paralel cu bunăvoința «stàpînilor” turci, Brinco- 
veanu căuta totuşi să-și ia şi alte măsuri, menite să-l 
asigure în cazul vreunei catastrofe. Încă din 1694 
obţine îngàduinta de a reclădi reședința de la Tirgo- 
viste. (mai aproape de munti decît Bucureștii), unde: 
petrece o bună parte din an. Pe temeiul înrudirii cu 
Cantacuzinii dobindește, încă din 1679, cetăţenia 
transilvană ; în 1688 devine conte, iar în 1695 prin- 

cipe al imperiului, căpătind si garanţia cà se va 
putea refugia, la caz de nevoie, în Transilvania. În 
vederea acestui scop achizitionase si citeva proprie- 
tàti peste munti: de la guvernatorul Gheorghe 
Banffi cumpărase, pe 1 000 de galbeni, Simbăta de 
Jos, și de la alţi doi nobili unguri, Poiana Mărului. 
Totodată, el se îngrijește si de bani numerar: lui 
Mano Apostolu, omul lui de la Brașov, îi încredin- 
feazà 53 893 de galbeni, iar depozitul lui de la Zecca 
Venetiei ajunge, prin trimiteri succesive, pinà la 
210 000 galbeni, adică la peste jumătate milion de 
taleri £. f 

Reconstituind, mai sus, profilul moral al boierimii, 
aşa cum rezultă din documente, din izvoarele nara- 
tive şi din incisivele cuvinte ale lui Antim, vorbeam 
de felul cum boierimea pierdea orice urmà de eticà 
în fața folosului personal. După părerea noastră, 
comportarea Cantacuzineștilor față de vărul si un- 
chiul lor Brincoveanu este, în tot evul mediu romî- 
nesc, cea mai grăitoare pildă pentru totala, sălba- 
tica lipsă de scrupule cu care se urmăreau telurile 
de parvenire, Dacă, uneori, cruzimile unor domni în 
pedepsirea boierilor uneltitori își găsesc, oarecum, 
o justificare în faţa istoriei prin ideea politică a lup- 
tei pentru autoritatea domnească în statul centrali- 
zat, dacă în însăși fuga de la Albești a lui Toma și 
a oamenilor lui scopul de parvenire își află o orien- 
tare pozitivă prin aceea că corespundea năzuinţelor 
antiotomane ale maselor populare, nimic nu poate 
justifica politica trădătoare, orientată, după 1711, 
spre scopuri exclusiv personale, a Cantacuzineștilor. 
„Că nu le-au lipsit — zice cronicarul, altminteri 
ostil lui Brincoveanu — în zilele lui Costandin vodă 

nici un feli de bine ca să nu-l aibă, voie veghieatà, 
sfetnici ai domnului, plini de bani, de sate, de vii, 
fără bir, fără împrumutări, precum alţii ai țării da, 
iar ei nicidecum. Să zic adevărul, iar nu minciună, 
că mai bine trăia ei decît și Costandin vodă, că el 
avea grijile domniei, iar ei avea plimbările și des- 
fătările și câștigurile si tot binele, dar tot nu era 
mulțumiți de binele acela, ci poftiia și mai multu, 
adecă domniia.,.” 5 

În ciuda asigurărilor de felul publicaţiei citate 
mai sus (Cantemir o califică drept o „„undiţă” me- 
nità să-l amăgească pe Brîncoveanu care, naiv, „a 
înghițit-o“ 6), turcii urmăreau de mult să pună mina 
pe întreaga avere a bogatului domn, atit cea află- 
toare în ţară, At si pe cea pe care o știau trimisă, 
în taină, peste hotare. Nu le mai răminea decit să-l 
mazilească, declarindu-l „hain“ — acuzaţie care du- 
cea în mod automat la confiscarea întregii averi, 
Pentru aceasta aveau însă nevoie de o plingere for- 
mală a boierilor — căci faţă de turci Brîncoveanu 
își satisfăcea regulat si cu virf si îndesat toate obli- 
gatiile — și, mai ales, le era teamă ca nu cumva 
prinzind de veste domnul, să fugă peste munți. Se 
îngrijiră Cantacuzinestii de amîndouà aceste ne- 
voi 7. Ginerele lui Mihai Cantacuzino și fratele fos- 
tului domn Mihai Racoviţă (care locuia, mazil,. la 
Constantinopol), Dumitru Racoviţă, refugiat la Bra- 
sov, fu însărcinat sà măsluiască pecetile unor boieri. 
Plingerea, „arzul *“ sau „arzmahazarul“ cum i se 
zicea, astfel iscălită, i se Încredintà .vătafului de 
aprozi Costandin Diichiti, trimis de Briîncoveanu 


* arz — plingere scrisă (împotriva domnitorului) prezentată 
sultanului sau marelui vizir. 

intr-o misiune la Constantinopol. Aici, el predà do- 
cumentul fratelui lui Dumitru, Mihai Racovità, fos- 
tul domn al Moldovei, care, la rindul lui, se îndelet- 
nicea și el, după obiceiul mazililor aflați ła Poartă, 
cu tot felul de uneltiri spre a recăpăta domnia uneia 
din cele două țări romînesti. Plîngerea era, de alt- 
fel, precedată si însoțită de numeroase informații 
privitoare la corespondența secretă a lui Brînco- 
veanu cu rusii si cu ceilalți duşmani ai împărăției 
(Cantacuzineștii înșiși continuau să păstreze strînse 
relaţii de corespondenţă, atit cu Toma, cît și cu 
cancelaria ţarului !8) si la expedierile de bani în 
străinătate. Citeva din piesele faimoaselor. medalii 
jubiliare lucrate la Brașov luară si ele drumul Tari- 
gradului, corp al unui delict cît se poate de grav: 
chipul lui Brîncoveanu, aflat pe una din feţe, dove- 
dea că domnul Munteniei îşi luase nemaipomenita 
îngăduință să bată monedă. La acestea se mai 
adăuga învinuirea — adusă de Cantacuzinești | — 
că fuga lui Toma s-ar fil făcut cu consimtàmintul lui 
Brincoveanu, precum si aceea cà marea parte din 
an pe care domnul o. petrece la Tirgoviste este o 
dovadà cà premediteazà el însusi sà fugà peste 
munți. Nu lipsea desigur nici clasica ,,plîngere” din 
asemenea arzuri, prin care boierii din opozitie, brusc 
cuprinși de o mare „milă“ față de masele populare, 
îl acuzau pe domn că jefuiește ţara, sărăcind-o. 

Cît despre capturarea lui Brincoveanu, sultanul si 
vizirul primeau asigurări că nu se va ivi nici o de- 
fectiune : păstreze numai turcii secretul, sosească 
numai — prin surprindere — firmanul de mazilire, 
și mai departe — treaba boierilor. ` 

Totul era, asadar, pregàtit, cind se intimpià un 
fapt neprevăzut, care pàru să tulbure putin mersul 
„lucrurilor. 


Lai 


— V-am poftit, boieri dumneavoastră, sà vă arăt 
o scrisoare ce mi-a sosit chiar acum, în mare taină 
si grabă, de la Țarigrad’, zise domnul către cei 
cîțiva: dregători adunaţi într-un iatac al curții 
gospod. i 

Printre dînsii se afla marele paharnic Ianache Vă- 
cărescu, desigur Costandin stolnicul Cantacuzino si 
fratele lui, Mihai Spàtarul si, poate, si mitropolitul 
țării, Antim Ivireanul. 

— Ce scrisoare, măria ta ? întrebă unul din sfet- 
nici. 

— Iată despre ce e vorba. dei grec Antonio 
Koreas, pe care-l ştiţi, cà a trăit și aici la noi cîțiva 
ani, îngrijește pe-o rudă de-a caimacamului. Aflîn- 
du-se zilele trecute la căpătiiul bolnavului, sosește 
să-l cerceteze de sănătate un prieten de- al lui, logo- 
fătul de taină al lui Gin Ali, marele vizir. Stînd ei 
de taifas, si întrebîndu-l bolnavul ce e nou în oraş, 
omul vizirului îi spune că beiul Valahiei a fost găsit 
hain faţă de „inalta Poartă“, că mazilia lui a și fost 
hotărită și tă nu se mai așteaptă decît numirea ca- 
_pugiului care s-o ducă la îndeplinite. Doftorul s-a 
făcut că nu bagă de seamă ce vorbesc turcii, sau. 
că nu pricepe, și amesteca mai departe la leacurile 
lui. Iesind însă de la turc, a căutat pe un alt grec, 

din prietenii lui, care iatà ne vesteste totul ca sà ne 
pàzim. Ce ziceti, boieri dumneavoastrà ? 

Un murmur de neliniste stràbàtu adunarea. 

— Dar avem si noi oamenii nostri la Tarigrad, 
vorbi Mihai Spătarul. Ei ce scrisori ne trimit ? 

— Nici una, grăi stolnicul. Să fi fost măcar o fă- 
rîmà de adevăr în toate astea, ar fi aflat ei ceva si 
ne-ar fi dat de știre, ca întotdeauna. 

— De, interveni un alt sfetnic. Nu vreau să vor- 
besc într-un ceas rău. Dar amintiti-và de nàlucirile 
ce-au. bintuit-o acum citeva zile pe biata răposata 
domnita Stanca, în ceasul cînd și-a dat sufletul. Se 
făcea că vede o ceată fioroasă de turci care te tră- 
geau pe măria ta de grumazi, încercînd să te tîrascà 
la Țarigrad 1, 

— Eresuri ! zîmbi stolnicul. 

— Și cînd am coborit Dealul Mitropoliei întor- 
cîndu-ne de la pogribanie, continuă celălalt, ti-amin- 
testi măria ta de găina cea neagră care ţi-a zburat 
pe braţ tocmai cînd treceai călare pe dinaintea cru- 
cii de piatră aşezată pe locul unde a fost tăiat tatăl 
măriei tale, răposatul Papa postelnicul ? 1! 

— Eresuri, ripostă încă o dată stolnicul. Turcii 
îl fin în cea mai mare cinste pe măria sa vodă. Cea 
mai bună dovadă e scrisoarea pe care abia am pri- 
mit-o, iscălită chiar de mîna lui, de la Gin Ali, vi- 
zirul cel mare. | 

— Asta cam așa e, răspunse, îngindurat, Brinco- 
veanu. 

Despre ce scrisoare a vizirului vorbea stolnicul ? 
Radu, fiul cel mai mic al domnului, era logodit cu 
fata lui Antioh Cantemir. Dorind să celebreze nunia, 
Brîncoveanu trimite marelui vizir o scrisoare foarte 
respectuoasă în care “îi cere îngiduinta de a-și în- 

sura băiatul cu nepoata lui Dimitrie Cantemir, de- 
clarat rebel față de Poartă. Dacă sultanul, arăta 
domnul Munteniei în scrisoarea lui, ar avea cea 
mai mică reticentà faţă de această căsătorie, el, desi 
un asemenea lucru ar fi împotriva datinilor, e gata 
să rupă logodna. Însotità de un dar de 4 000 de gal- 
beni si de o splendidă blană de samur, scrisoarea 
îl minună pînă si pe vizirul deprins cu generozita- 
tea Brîncoveanului. „Nu știu ce să mai cred despre 
voievodul Valahiei, i-ar fi spus el unui subaltern. 
Pe de o parte trebuie să-l preţuiesc ca-pe un vred- 
nic supus, de vreme ce îmi trimite adesea daruri, 
plătește întotdeauna tributul la vreme și se îngri- 
jește cu sfinţenie de toate carele de provizii şi de 
tot ce-i cere sultanul, stàpînul nostru; pe de altă 
parte, am temeiuri să-l cred un om rău, după acu- 
zările ce-mi sosesc din Valahia..." În această îm- 
prejurare, el acceptă numai blana, trimitîndu-i lui 
Brîncoveanu o scrisoare de răspuns în care-l asigură 
de solicitudinea si de protecţia lui și îl felicità cu 
prilejul nunții, spunîndu-i „să trimită cu cea mai 
mare pompă, “cum se cuvine unui prinț de rangul 
său, să aducă mireasa, care să fie petrecută din 
Constantinopol pină la Valahia cu un cortegiu mă- 
ret, iar nunta s-o celebreze cu tot fastul si veselia 
cuvenită, căci prin graţia lui Alah, Poarta fiind în 
pace cu toată lumea, se poate bucura și el de aceeași 
liniște în tara sa, fără a se teme de război“ 1°. 

— Domnița Bălașa si cu bărbatul ei, aga Mano- 
lache Lambrino, au și purces spre Țarigrad să aducă 
cocoana, mai adăugă Mihai Cantacuzino. 

— Măria ta, interveni Costandiri stolnicul. Se 
apropie Paștile, De bună seamă că grecul n-are bani 

şi atunci-a scos astă scornealà, fitarnica si plină de 
rîvnà, ca să-şi umple punga cu arginji. 

— Ducă-se dracului ! îşi ieşi din fire Brincoveanu, 
zvîrlind cu scîrbă scrisoarea. Ducă-se dracului de 
cobe, de aducător de vești rele! Dacă altceva nu 
s-a priceput să scornească, n-o să capete nici un 
ban de la noi. | 


Și asa, în seara zilei de 23 martie 1714, care era 
martea de dinaintea Pastilor, Mustafa-aga, capugi- 
basa, hambar emini *, își făcu intrarea în București. 
Sosirea lui nu iscă nici o zarvă. Podul Beilicului — 
Calea Șerban vodă de astăzi — de obicei neîncăpă- 
tor cînd veneau alaiurile dinspre Giurgiu, era ‘pus- 
tiu. Nici în poarta numeroaselor cîrciumi, nici mã- 
car în poarta vestitei „cahvenele“, care avea privi- 
legiul să stea deschisă și pe vreme de ciumă, nu 
ieși. vreun privitor. Mustafa-aga venea însoţit de 
numai cîțiva slujitori, iar bucureştenii nu-și vedeau 
capul de pregătirile pentru sărbători. Nici la curte 
nu trezi vreo emoție sosirea lui Mustafa-aga. Proas- 
pătul mosafir era doar un vechi prieten al domnu- 
lui, care-i trimise, chiar în murgul serii, o delegaţie, 
vestindu-l că, dacă doreşte să fie primit în audienţă, 
poate pofti numaidecît. Ostenit de drum, Mustafa- 
aga răspunse că nu-l zoreste nimic. si că își rezervă 
pentru a doua zi plăcerea de a-l vedea. 


* hambar emini — mare. dregător otoman, interdent al 
magaziilor sultanului ; un fel de mare.clucer, 

Mieicuri dimineaţă, însoţit de iegiuitul alai, capu- 
giul fu petrecut pînă la curte, unde domnul îl primi 
în sala cea mare de audienţe. 

— Hoj gieldun, beg, îi spuse el, curtenitor, pe tur- 
ceste, sculîndu-se de pe scaunul său și întîimpinin- 
du-l pină la jumătatea odăii. Bine-ai venit. Pofteste 
de sezi. 

— Nu-i vreme de șezut, răspunse turcul. Îmi pare 
rău că mi-a căzut tocmai mie, care-ţi sint vechi 
prieten, să-ţi aduc o veste atit de proastă. Si, sco- 
țind din sîn o năframă neagră de mătase, i-o zvirli 
pe umăr, zicînd : mazil ! - 

Uluit, domnul aruncă o privire piezișă spre umă- 
rul cernit și dădu să se prăbușească în scaunul său. 

— Nu, îl îmbrînci turcul. Locul domniei tale nu 
mai e aci. Încredinţează-te lui Dumnezeu si crede 
în mila sultanului, stăpînul nostru. Și acum, cheamă 
în grabă pe mitropolitul ţării si pe boierii de divan. 

Nu trecură nici cîteva clipe si sfatul se afla adu- 
nat. Desfàsurînd firmanul, Mustafa-aga citi, în fata 
tuturor, hotàrîrea sultanului prin care Brîncoveanu 
era declarat hain, adică rebel, si obligat să se in- 
fățişeze de îndată, cu toată partea bărbătească a 
familiei sale, la Țarigrad. i 

După ce boierii se declararà răspundători, cu 
viaţa și cu averea lor, că Brîncoveanu nu va fugi, 
după ce, adus aproape pe sus, starostea de negus- 
tori din Bucuresti fu făcut. garant pentru garanţia 
boierilor, fostul domn, dat în paza chezașilor lui, se 
retrase într-una din cămările sale. Abia acum, cei 
cîțiva slujitori turci din garda capugiului, puţini dar 
înarmaţi pînă în dinţi, se dădură deoparte de la 
ușile de unde, cu poruncă tare ca la cel mai mic 
tumuli sà măcelărească pe domn si pe toţi care 

ar încerca să-l apere, nu se clintiserà de cînd pășise 
Mustafa-aga pragul odăii. Fără să mai piardă nici o 
clipă, turcul, ajutat si de Cantacuzinesti, începe să 
sigileze vistieria și cămara domnească. 

Zvonul despre cele ce se petrec la curte se îm- 
prășştie cu iuteala fulgerului în oraș. Ca să prevină 
orice — iluzorie — tentativă de împotrivire, cei 
interesaţi răspindise știrea că la Giurgiu adastà un 
corp de 12 000 de turci, care stau gata să treacă tara 
prin foc și prin sabie, în cazul că fostul domn ar în- 
cerca să fugă. Adevărul era că sosea, însoţit de alai, 
Reichiap, imbrohorul * sultanului. Primise de la ca- 
pugiu știrea că totul s-a săvirșit fără nici o tulbu- 
rare şi grăbea spre București ca să înscăuneze pe 
domnul cel nou. 

Doborît, Brîncoveanu nu-și dă totuși seama încă 
de imensitatea catastrofei. În 1703 mai fusese o dată, 
la fel de intempestiv, chemat la Poartă, „să sărute 
poala împărătească“ 1? dis, Tărăgănase, atunci, cu 
aproape două săptămîni plecarea și trimisese înainte 
o delegaţie de mari boieri care să-i netezească dru- 
mul, împărțind din belșug daruri pe unde trebuia și 
arătind cà tara e mulțumită. Ajuns, în sfîrșit, în 
fruntea unui strălucit alai, la Adrianopol, fusese pri- 
mit de marele vizir si de sultan si dobîndise, în 
schimbul sporirii haraciului cu 240 de pungi pe an, 
confirmarea domniei pe viaţă. Adresîndu-i, acum, 
cîteva scurte rînduri patriarhului Hrisant Notara, el 
îi vestește chiar în dimineaţa zilei de joi' „această 
nenorocire și prea mare întristare care pe 'neașiep- 

* imbrohor — mare dregător otoman, mai mare peste graj- 
durile sultanului (un fel de mare comis), trimis de obicei în 


țările rominești cu sarcina de a detrona sau de a înscăuna 
un domn. 

tate ni s-a întîmplat”, dar îşi închipuie cà va mai 
avea, ca odinioară, unele răgazuri : „iată că si noi 
ne gătim şi după puține zile (subl. ns.) plecăm” si mai 
crede încă în sinceritatea celor ce-l înconjurau: 
„deşi toată boierimea strigă și cere să vie cu noi”. 
„Totuşi — adaugă el — nu știu ce va ieși“, și iscă- 
lește cu mina tremurată !9, 

În vremea aceasta, adică în toată, noaptea de 
miercuri spre joi, Cantacuzinestii, avînd ca tălmaci 
pe boierul Iordache Caramanlău, bătuse drumul la 
Mustafa-aga. Se făcuse doar lui Mihai Racoviţă: 
promisiuni care trebuiau și ele zădărnicite, cu noi 
daruri și făgăduieli ! 

În zorii zilei de joi, boierii, călări, iesirà în intim-. 
pinarea imbrohorului, pe care, cu tot alaiul, îl pe- 
trecură pînă la locuința lui. Nu încăpea nici o ză- 
bavă : porunca era ca la ceasul prînzului sà se în- 
fiinţeze cu toţii din nou, ca să „aleagă“ domn. 

Se adunară, deci, la vremea hotàrîtà, soborul de 
arhierei în frunte cu mitropolitul, Costandin stolni- 
cul Cantacuzino, Mihai Cantacuzino, Ştefan Can- 
tacuzino, feciorul lui Costandin, care avea rang de 
spătar, Costandin Știrbei (vechea noastră cunoștință, 
„urgisitul“ din 1695, care ajunsese, încă din 17101, 
la cea mai înaltă dregătorie a ţării, aceea de mare 
ban), apoi vistierul Șerban Bujoreanu și alţii. Im- 
.brohorul se făcu întîi a-i consulta asupra persoanei 
noului domn, boierii se făcură a dezbate cîteva pro- 
puneri. Cantacuzineștii stăruiră din toate puterile 
— așa cum ne asigură Ștefan în scrisoarea lui către 
Hrisant Notara din 26 martie 15 — să fie menţinut 
Brîncoveanu, pînă cînd turcul curmă scurt toată 
această mascaradă si, întrebînd: „care-i spătarul 
Ștefan ?” se dezbrăcă de conteș, i-l puse pe umeri 

si învesti astfel oficial domn pe. Stefan Cantacu- 
zino, fiul cel mai mare al stolnicului Costandin. Apoi 
ceru.un condei si porunci iazagiului Boctes sé com- 
pleteze firmanul împărătesc, în care numele noului 
domn fusese lăsat alb. Sosi în sfîrsit si caftanul, 
care nu era cel domnesc, sigilat în vistierie, ci ve- 
chiul caftan de spàtar al lui Stefan. Călare pe calul 
domnesc, tînărul voievod fu petrecut cu tot alaiul 
la curte, iar mitropolitul Antim oficie în oarecare 
grabă și probabil nu în biserica mitropoliei, ci, după 
cîte înțelegem, chiar în paraclisul curţii, slujba ın- 
‘coronàrii. Si, în vreme ce într-una din odăile mă- 
turate Brincoveanu se pregătea să plece pentru o: 
călătorie din care n-avea să se mai întoarcă nici- 
odată, dincoace, în sala tronului, imbrohorul citi 
în chip solemn firmanul, iar boierii se perindară 
unul cîte unul pe dinaintea lui Ștefan vodă, firiti- 
sindu-l si sàrutindu-i mîna ; geamurile zornăiau de 
bubuitul tunurilor slobozite în curte. 

Nu „după puţine zile“, cum credea, și nici, ca în 
1703, însoţit de un numeros alai de boieri credin- 
ciosi si iscusiti, .ci chiar a doua zi, vineri, se porni 
Brîncoveanu spre Țarigrad. Împreună cu el plecau 
doamna Maria si cei patru feciori, Costandin, Ste- 
fan, Radu — care n-avea. să-și mai pună niciodată 
cununa de ginere — și Matei, în ‘vîrstà de 12 ani. 
În jalnicul convoi se mai cuprindea doamna Ana, 
soţia lui Costandin beizadea, patru gineri si sfetni- 
cul cel mai apropiat al fostului domn, Ianache Văcă- 
rescu. 

După plecarea lor, Stefan vodă „cerca — asa cum 
ne spune cronicarul — averea lui Costandin vodă 
să o 'găsească, cu mare pohtă, și o au și găsit; ci 
una au dat-o la imbrihotul în seama împărăției, alta 

au mîncat-o el cu imbrihoru“ 16. Pentru rigoarea 
cu care au fost urmărite uriașele bogății ale fostului. 
domn, e elocventă o scrisoare din iulie a stolnicu- 
lui Cantacuzino, către Hrisant Notara : ,,».epistatii 
împărăteşti au socotit tot felul de dobitoc al lui Cos- 
tandin voievod, vinurile și toate roadele, și cele de 
anul trecut, și cele de anul acesta, pină și fasolele 
— să nu rîzi, cu adevărat — și le-au prețuit cum.au 
voit și banii i-au orînduit a se plăti...“ 17 

Paralel cu jefuirea averii lui Briîncoveanu, în 
ţară, bunele lui rude s-au îngrijit totodată sà facă 
astfel încît să nu mai! fie niciodată tulburate. În- 
tr-altă scrisoare, din aprilie, adresată aceluiași Hri- 
sant .Notara, stolnicul se arată de acord să nu se 
facă nici o pîrà împotriva „nenorocitului domn“, 
dar adaugă, spălindu-se pe mîini : „el.singur s-a grà- 
bit spre prăpastie și n-a ascultat de sfatul cuminte 
al nimănuia... Ce apărare va putea face, nu înțeleg: 
noi i le-am spus din vreme și să se gîndeascà la 
mijloace de apărare ; nu și-a bătut capul cu aces- 
tea, nici n-a ținut în seamă pe cineva“ 15, „Apăra- 
rea“ trebuia să și-o facă „nenorocitul domn“ nu 
numai împotriva acuzațiilor turcești, dar si împo- 
triva pîrilor trimise chiar de aici, din ţară, prin Cos- 
tandin Ştirbei și cumnatul lui Ștefan vodă, Radu 
Dudescu, care pornise în cea mai mare grabă pe 
drumul Tarigradului, la nici cîteva zile după ple- 
carea lui Brincoveanu. À 

După luni de cazne hojesti în temnița de la Șapte 
Turnuri, dupà ce dà, nefericitul, toatà imensa lui 
avere, numai ca să-și scape viaţa, în duminica de. 
15 august 1714, de Sintămărie Mare, ziua doamnei 
şi cea de-a 60-a aniversare a nașterii lui, soarta lui 
Costandin vodă se împlinește. La Iàli-chiosc (Chioș- 

‘cul Mării), în fata sultanului aflat în caicul său, în 
fata întregului corp diplomatic și a mulțimii adu- 
nate la privealà, sub ochii osînditilor înșiși, mereu 
mai puţini si mereu mai îngroziti, cad pe rînd sub 
securea gidelui capetele lui Ianache Văcărescu, al 
lui Matei, al lui Radu, al lui Ștefan, al lui Costandin 
beizadea si, în sfirșit, după ce văzuse totul, capul 
Brincoveanului însuși. 

Toată năprasna se sàvîrsise în „mai puţin de o 
jumătate dintr-un sfert de ceas“ 18 bis, 

Sîngerosul, sălbaticul măcel stîrni indignarea tu- 
turor celor care-l priviseră. „Chiar și turcii au ju- 
decat acest fapt ca barbar și îngrozitor” notează 
ministrul francez Des Alleurs în raportul său către 
Ludovic al XIV-lea 1%. Grozăvia acestui deznodàmînt 
pare sà fi depăşit pînă si așteptările Cantacuzines- 
tilor. Îndărătul obișnuitei sale ipocrizii, o undă de 
caintà răzbate din scrisoarea lui Ștefan vodă, da- 
“tată 6 septembrie : despre pieirea lui Brincoveanu, 
scrie el, „barbitul * graiului nu poate să scoată nici 
un cuvînt... Desigur că sfîrşitul acesta al acestei 
tragedii vrednice de lacrimi și de milă a fost pri- 
cină de multă întristare și scîrbă, nu numai rudelor 
si prietenilor, ci, îndrăznim a spune, și chiar dus- 
manilor și celor de alt neam; căci a fost un lucru 
neașteptat (subl. ns) si neauzit, si nici cu ochii nu 
credem să-l fi văzut cineva săvirșit, nici în cărţile 
„de istorie să-l fi citit“ 20, 

Vechea tradiție bucureşteană, potrivit căreia 
trupul lui Brincoveanu fusese adus în capitală si 
înmormântat la biserica Sf. Gheorghe Nou, se ade- 
veri abia în 1914, cînd se descoperi lespedea de 


* barbit (gr.) — irstrument muzical cu mai multe coarde, 


un fel de lăută, în sens mai larg : organ, 

inormint si candela, făcute în cea mai mare taină. 
de văduva doamnă Maria, în anul 1720. 

Tragicul sfîrşit al lui Brîncoveanu și al familiei 
sale a impresionat profund și pe oamenii simpli din 
Tara Romîneasca. Numeroasele versiuni ale croni- 
cii rimate despre „moartea lui Costandin vodă“ au 
circulat vreme îndelungată în manuscrise și au fost: 
recitate pe de rost, pàtrunzînd în colinde si viclei-. 
muri si apàrind, împreună cu alte balade populare, 
in culegerile de folclor : 


Într-o gioi de dimineaţă, 
Zi scurlării lui de viaţă, 
“Brincoveanul se scula, 
Faţa blindă el spăla, 
Barba albă-și peptina. 


Sînt cunoscute versuri din balada: „Costandin 
Brîncoveanul”, publicate, în prelucrarea sa,.de Va- 
sile Alecsandri în „Poezii populare ale romînilor” ?!, 
Mai puţin măiestrite, versurile populare, așa cum se 
găsesc în manuscrisele ce ni s-au păstrat 22, prezintă, 
în schimb, o impresionantă exactitate în relatarea 
succesiunii momentelor dramei. La Alecsandri, Brîn- 
coveanu, cînd îi vede, pe ferestrele palatului, pe 
turci sosind (și am văzut că primirea capugiului la 
curte a avut loc într-o miercuri, nu într-o „gioi“), 
își cheamă vitejeste fiii la arme, se iscă o bătălie, 
dar turcii „dau iureș“ si îl ridică. Urmează un dialog 
cu totul fictiv cu sultanul, apoi uciderea celor 3 (în 
loc de 4) fii și în, sfirșit a domnului însuși. Versurile 
originale, alcătuite desigur de un contemporan al 
evenimentelor, redau întocmai sosirea capugiului, 
apoi, a doua zi, cea a imbrohorului, chemarea boie- 
rilor si „alegerea“ lui Stefan spătarul, plecarea spre 

Constantinopol, vinovăția Cantacuzinilor si sfirșitul 
lor etc. ‘etc. Spre deosebire iarăși de prelucrarea ‘lui 
Alecsandri, unde ideea centrală este eroica împo- 
trivire a lui Brincoveanu la propunerea sultanului 
de a-l ierta cu condiţia să se turcească, în versurile 
originale accentul cade pe contrastul între sfirşitul 
voievodului și trecuta lui măreție, precum si pe sen- 
timentul de satisfacţie privitor la sfîrșitul celor ce-i 
pricinuiseră pieirea : 


Că e lumea-nşelăloare 

Și foarte amăgitoare 

De-i face și-i amăgește 

Și pre loți îi prilăsteşte. 

Pre domni si pre împărați 

Și pre cei ce sînt mai tari, 
De-i vroieste-n avufie 

Și să fin în sumefie 

Ca’ si cînd n-ar avea moarte... 
Precum iată c-au privit l 
La Costandin vodă ce-au dọmnit... 


Sub veșmîntul feudal al fatalismului, versurile 
populare ascund ideea unei justiții imanente pen- 
tru faptele reprobabile, precum și un avertisment 
dat celor trufasi și bogați. 


Sălbatica exterminare a familiei lui Brîncoveanu 
nu i-a cășunat întru nimic lui Antim. Deţinători ai 
puterii, Cantacuzinii nu aveau nici un motiv să-l 
înlăture pe mitropolitul care, deși, cum spuneam, 
de pe ‘alte poziţii si în alte scopuri, se aflase alătu- 
rea de ei și împotriva fostului domn: Astfel, în pu- 

tinii ani ai lui Stefan Cantacuzino, situația lui An- 
tim este mai solidà ca niciodatà, iar activitatea lui 
cunoaște un adevărat apogeu. 

În 1715, tipografia se mută de la Tîrgovişte la 
Bucureşti, unde apare, în grecește, cartea: ,,Sfà- 
tuiri creștine politice către... preaînălțatul domn si 
stăpinitor a toată Țara Rominească... Ștefan Canta- 
‘cuzino voevod, de preasfintitul mitropolit... Antim 
Ivireanul de curind tipărite..." După cum însuși 
arată în prefaţă, Antim a adunat în această cărti- 
cică de 33 de pagini „din sententele vechilor das- 
căli înţelepţi, pe cele mai frumoase și mai potrivite“, 
înfàtisindu-le lui Stefan vodă pentru ca acesta „să-și 
înfrumuseţeze moravurile cu înţelepciune și cu o 
purtare vrednică de un domn“. În afară de prefaţă 
si de rugăciunile care o încheie, cartea este scrisă 
în întregime în versuri, alcătuite cu un deosebit 
simţ poetic, cum ne încredințează C. Erbiceanu, 
care le traduce în limba romînă *. „La, trei lucruri 
— scrie Antim — se cunoaște de toţi guvernarea 
bună, după filozofi : dacă se găsește în piaţă pîine 
de ajuns, dreptate văzută în tot locul, dacă neteama 
se află pretutindenea în localitate, ca să poată um- 
bla oamenii fără frică si oboseală” 24, Deslușim în 
această parafrazare a cine știe cărui filozof grec 
unul din cele mai intime deziderate ale acelor vre- 
muri tulburi: eliberarea de cumplita, de veșnica 
teamă, care ca o umbră însoțea deopotrivă pașii 
fiecăruia. Cît privește guvernarea, Antim îl sfă- 
tuiește astfel pe domn: „Consilieri buni sà ai la 
toate. actele tale, pentru că actele neconsultate se 
zice că-s rele" 25. Este, poate, aci, expresia unor con- 
ceptii generale în acești ani cînd procesul de trans- 
formare a statului feudal domnesc (în care puterea 

domneascà reprezenta, singurà, autoritatea cen- 
tralà) într-un stat feudal boieresc era de mult si pe: 
deplin încheiat 26, 

Tot în acest răstimp înalță harnicul mitropolit, 
pe malul drept al Dîmbovitei — în mahalaua Popii 
Ivascul și anume pe locul unde se afla o veche bi- 
serică de. lemn făcută de pahamicul Staicu Meri- 
șanu, mănăstirea Antim ; frumosul lăcaș dăinuie 
pînă astăzi, pe strada care-i poartă numele. La ce- 
rerea lui de a-i vinde locul, fratele paharnicului, 
vistierul Drăgușin răspunde, printr-o scrisoare din 
23 aprilie 1714, că este bucuros de gindul cel bun 
al mitropolitului ; cît despre loc, e gata să i-l vîndà, 
sau, -dacă primește, e si mai bucuros să i-l dăru- 
iască, spre a fi trecut în rîndul ctitorilor 27. Nu știm 
cum s-a înțeles pînă la urmă Antim cu dînsul (ori- 
cum, astăzi, chipul vistierului nu apare printre cti- 
torii — Neagoe vodă 28 și Antim — zugrăviți de-a 
dreapta si de-a stînga ușii de la intrare); ceea ce 
știm e că însemnează pe verso-ul scrisorii „Răspun- 
sul cărţii noastre ce-au dat vistierul Drăgușin Meri- 
sanu...", o numeroteazà cu cifra 4, și continuă, mul- 
tumit cu consimfàmîntul de principiu al proprieta- 
rului, lucràrile ide constructie pe care le si începuse, 
chiar în-ziua cînd Drăgușin își scria răspunsul. Tot 
din aceeași zi datează si manuscrisul „Învăţături 
pentru așezămîntul cinstitei mănăstiri a tuturor sfin- 
{ilor, adecă capete 32, întru care să coprind toată 
chiverniseala minăstirii... Acum într-acestasi chip 
așezat în zilele prealuminatului... domn... Costandin 
voevod, de noi, smeritul mitropolit al Ungrovlahiei, 
ctitorul, la leat 7221 (1713), aprilie 24, în care an: 
s-au început zidirea bisericii“. Scris și împodobit în. 
întregime de mîna lui Antim, „Așezămîntul“, con- 


166 


servat la Biblioteca Academiei R.P.R. sub cota, 3342, 

este un adevărat monument de artă. Pe prima 
scoarță, minunate podoabe georgiene, lucrate în 
aur, încadrează chipul regelui David, așezat într-un : 
jet și scriind, cu pana, psaltirea pe care o ţine pe 
genunchi. De-a stinga și de-a dreapta lui se află cîte 
un scaun, pe care stau călimara și harfa, ca două 
simboluri ale artei legendarului poet și cîntàret. 
Scoarța de la sfîrşit e şi ea împodobită cu o rozetă 
mare, la mijloc, către care se îndreaptă razele din 
colțuri, 

Pe verso-ul foii de titlu, Antim și-a desenat, în 
peniță, stema, care se înfățișează astfel : pe un scut 
roşu cu marginile negre se află un cîmp verde pe 
care stă, în poziţie verticală, si cu casa în jos, un 
melc. Între coarnele care ajung pînă în partea de 
sus a scutului e desenată o stea în șase colțuri. Din 
laturile superioare ale scutului pleacă un baston — 
în dreapta * — și o cîrjă arhierească — în stînga. 
Scutul e timbrat cu o mitrà arhierească, deasupra 
căreia se află o pălărie cu borurile mari. De sub 
pălărie pornesc două șnururi împletite, care, după 
‘ce se înnoadă cite o datà în jurul celor două bas- 
toane, mai fac fiecare cite o buclă dublă și ajung 

„pînă deasupra scutului, terminindu-se cu cite un 
ciucure. De-a stinga și de-a dreapta pălăriei și sub 
fiecare din ciucuri sînt scrise, respectiv, următoa- 
rele litere: A I M U (Antim Ivireanul, mitropolitul. 
Ungrovlahiei). Două vrejuri de frunze stilizate se 
înnoadă, delicat, sub centrul inferior al scutului și 
suie apoi, îmbrăţișindu-l. 

* „Dreapta” e stînga scutului privit din față. În heraldică, 


se presupune: că acel care descrie o stemă o poarta pe pro- 
priul său piept. 

Toată această compoziție este iriscrisà într-ui 
cerc verde, care, la rîndul lui, se înscrie într-un 
pătrat ale cărui colțuri sînt împodobite cu un fru- 
mos motiv de frunze, pe fond roșu. Un nou pătrat îl 
chenăruiește și pe cel precedent: acesta din urmă 
e și el împodobit cu motive de frunze stilizate, iar 
la mijlocul fiecăreia dintre cele patru laturi se află 
cîte un boboc roșu de trandafir. 

Pe fila a cincea si a șasea se poate citi un „Pinax 
al capetelor ce se află într-această cărțulie“, cu- 
prinsul adică al lucrării, iar pe verso-ul filei a șasea, 
chenăruită, e desenată în peniță biserica. Urmează, 
-pînă la fila a opta, „predoslovia“, și apoi, pînă la 
fila 35, textul lucrării. Fiecare capitol începe cu o 
inițială ornată. La fila 31, după o nouă vinietă, se 
află iscălitura lui Antim. Numeroase alte desene 
în culori, ornamentale si figurative, împodobesc si 
alte file ale acestui splendid manuscris, care poate 
sta cu cinste alături de cele mai strălucite exem- 
plate ale miniaturisticii universale. i 

Aşa cum rezultă şi din „Așezămînt“, si din hri- 
sovul arhieresc datat 20 iulie 7223 (1714) — pro-. 
babil după tîrnosirea bisericii — ctitoria lui Antim 
are la bază nu numai „milosteniile îndurătorilor 
creștini“ 2, ci si „ostenelile” lui „cele multe, din 
tipăritul cărților”. Ca izvor de venituri, ctitorul îi 
asigură o bogată zestre, „adică moșii, vii, mori, stupi 
şi dobitoace de tot felul”. La rîndul lui, Ștefan vodă 
Cantacuzino îi dăruiește și el, în octombrie 1715, 
100 de bolovani de sare de la ocnele din Telega și 
îi acordă numeroase scutiri de bir%, pe care, în 
martie 1716, Nicolae vodă Mavrocordat le întărește 
cu un nou hrisov 31, 

Felul cum, în afară, firește, de obisnuitele chel- 
tuieli, aveau sa se întrebuinteze veniturile „casei“ 
vădesc caldele sentimente ale Ivireanului față de 
mulțimea celor mărunți si mecăjiţi, precum si sta- 
tornicele lui preocupări culturale : „Să să facă mi- 
lostenie la săraci în toate duminecile. Să aibă oare- 
care milă în toate sîmbeiele cei ce vor fi în tem- 
niță“, prevede el. O dată pe an, din veniturile 
mănăstirii urma „să se îmbrace... trei săraci şi trei 
fete sărace“, si tot la o anume dată dinainte sta- 
bilită trebuia „să se înzestreze pe an o fată săracă“, 
„Străinii nemernici" (nevoiaşi) găseau ,,odihnà" la 
mănăstire „trei zile... cu mîncare si cu sălășluire 
preste toată vremea“. Iar cei care, în luxurianta 
epocă brîncovenească, erau scoși „prin ulițe morti, 
cerşind milă pentru îngroparea lor“, aveau „să se 
îngroape cu cheltuiala casei“. 

Tot din „cheltuiala casei” trebuiau „să se hră- 
nească trei copii ce ar învăţa carte, și dascălul lor 
să-și ia plata ostenelii în mănăstire“. „Pentru folo- 
sul obștei și pentru agoniseala casei“, Antim rîn- 
duiește ca în incinta ctitoriei sale să funcționeze 
două tipografii: una grecească și alta romîneascà. 
Penuria de personal tipografic, de care încă si He- 
liade Rădulescu se mai plinge, în 1836, într-o scri- 
soare către Costache Negruzzi, trebuie să se fi 
făcut, desigur, si mai simțită cu un veac si jumătate 
în urmă. Așa se explică și bunele condiţii pe care le 
cunoşteau puţinii lucrători calificaţi existenţi. Pen- 
tru echitatea „tocmelii“ lor, pasajul de la punctul 
17 al „Așezămintului“ lui Antim ni se pare eloc- 
vent : „Cînd vor lucra tipografiile, au cea grecească, 
au cea romînească, au cu bani străini (comenzi din 
afară), au cu banii casei, să aibă a lua tipograful, 

carele va îi, împreună cu feciorii (ucenicii) lui cîti 
va avea de lucru, de coală plata lui taleri 3, și să ia 
„și 10 cărţi cu hîrtia stăpinească (exemplare drep- 
turi de autor!) și feciorii cîte o carte. Însă plata 
coalei (de către client) să fie taleri 6; ci pre jumă- 
tate să ia tipografii simbria lor 'și pre jumătate să 
rămînă pe seama casei. Și de s-ar strica ceva de ale: 
tipografiei, să fie datoare casa să le dreagă, iar ne- 
fiind la mijloc nici lucru străin, nici al casei. Şi va 
vrea tipograful cu cheltuiala lui să tipărească vreo 
carte, să aibă voie cu știrea egumenilor și a epitro- 
pilor să tipărească si, din cîti bani va lua de pre 
aceea carte, să aibă datoria să dea bisericii al. 
patrulea ban." l i 

Spiritul gospodăresc al lui Antim se vădeşte şi- 
din felul cum organizează biblioteca mănăstirii, că- . 
reia îi întocmeşte un registru inventar, reglemen- 
tînd totodată. într-un chip cît se poate de modern 
împrumuturile : „Cîte cărți am lăsat în bibliotica 
noastră, atîta grecești, cît si rumînesti, după cum 
scriu în catastihul bisericii, las cu blestem sà nu 
îndrăzneastă să ia cineva vreuna să o înstreineze. . 
Iar de va trebui cuiva sà ia vreuna să citească pre 
dînsa, au să o scrie, au să caute ceva într-însa, fără - 
ravas iscălit de la cel ce o cere, cu făgăduială cum. 
că o va trimite înapoi și cu vreme hotărită să nu o 
dea ; și să poarte grijă să o ceară“ (cap. 18). 

Alte două capete ale aceluiași nAsezàmînt” con- 
stituie un interesant document pentru neomenia cu 
care erau trataţi salariaţii, precum: si pentru necin-. 
stea egumenilor care, la adăpostul prestigioasei lor 
poziţii sociale, nu se dădeau în lături de la cele 
mai murdare escrocherii. 

„Las cu blestem — spune Antim în capul 15 ,,Pen- 
‘tru simbria slugilor“ — ca cine va sluji la această 
casă... nici cu un mijloc să nu i se oprească simbria 
pe cît va fi slujit, au de va ieși el de bună voia lui, 
au de-l va goni egumenul, ci să aibă a-i da preste 
ce-i va face simbria 1 taler mai mult si 4 pite, să-i 
fie de cale...“ Iar într-unul din capetele adăugate 
ulterior (8), Antim hotărăște : „De sà va întîmpla 
cineva să-i dea egumenului să-i păstreze niscai bani, 
au scule, au haine, să le păstreze ca lumina ochilor 
Jui, în dreptate și adevăr, fără de nici un vicleșug, 
si cînd le va cere să le dea pe toate deplin, precum 
le va fi luat...” l 

Pe acest egumen, „care va fi“, al ctitoriei sale, 
Antim îl supune unui control ce urma sà se exer- 
cite de către oameni înstăriți si solvabili, „cinci epi- 
tropi din ceata negutàtoreascà, obraze de cinste“, 
în stare „să poarte grijă pentru buna chiverniseală 
şi adaosul (cîștigul) casei” si datori „să ia socoteala 
egumenului pe an de două ori pentru tot venitul si 
cheltuiala“. Ca s-o :asigure împotriva abuzurilor la 
care erau supuse mănăstirile închinate, Antim de- 
clară categoric, prin același hrisov. arhieresc, că 
voiește ca „această... mănăstire, care am înaltat-o 
si am înfrumuseţat-o cu a mea cheltuială, să fie slo- 
ibodă, singură ei oe[cumenicd] și legiuitoare, singură 
sstăpinitoare și nimănui supusă... Să nu fie sub vreo 
‘stàpinire patriarhească, nici sub vrednicie dom- 
nească, nici sub stăpînirea arhiereului țării, nici 
supusă vreunui boier, nici vreunei mănăstiri, ori 
mare, ori mică.“ După obiceiul vremii, hrisovul se 
încheie cu obișnuitele „afurisenii și blesteme“ arun- 
cate asupra celui ce ar cuteza să-i înfringă dispo- 
zitiile : „Iară de va vrea cineva în cei de acum sau 

din cei mai de pre urmă, ori din ce.rînduialà ar fi, 
să supuie această sloboda mănăstire a noastră altui: 
obraz sau altei mănăstiri, sau va strămuta ceva din: 
cele ce s-au hotărît, să fie afurisit de Dumnezeu. 
atottiitorul și proclet si neiertat și în lumea aceasta, 
și în cea viitoare, să aibă pîrîsi la ziua judecății cei: 
înfricoşate pre toţi sfinţii si procopsală să nu vază 
în toate zilele vieţii lui". Patriarhul ecumenic %, apoi 
patriarhul de lerusalim%, care, aveau, desigur, si 
mai multă trecere la locul de unde se dezlănțuiau 
acestea, cheamă .si ei, prin cîte o gramată, trăsne- 
tele cerului asupra capului celui ce ar cuteza să ne- 
socotească rînduielile ,,Asezàmîntului". 


5 


. Dar orice afurisenie, chiar cîrid pleca de la senina 
înălțime a scaunului ecumenic, era boală cu leac..: 
La nici trei ani de la gramatele amintite, în octom- 
brie 1717, cînd Antim abia se petrecuse dintre cei 
vii, aceiași patriarhi dau o nouă gramatà %, prin 
care, după ce au grijă să ridice întîi afuriseniile 
precedente, anulează autocefalia mănăstirii, o în- 
chină mitropoliei Ungrovlahiei şi-i îngăduie lui 
Mitrofan, succesorul lui Antim, să vîndă cîteva din 
proprietăţile ei „spre: a plăti unele datorii“. | 
Încăpută pe mîinile urior egumeni nedestoinici si 
hràpàreti, falnica zidire a Ivireanului cunoscu ani 
din ce în ce mai grei. Atunci cînd, în 1797, casele, 
chiliile şi biserica nu mai erau decit o ruină, epis- 
copul Iosif, același care reclădește din temelii si 
celălalt lăcaș al lui Antim, de la Rîmnicul Vilcii, ia 
pe seamă si duce la bun sfîrșit refacerea elegantu- 

lui monument din Bucuresti. În amintirea osteneli: 
lor sale, el a fosi înmormîntat în pronaosul bise- 
ricii, nu departe de locul unde, în afara incintei, 
zace alt episcop. de Argeș, Ilarion, prietenul și sfă- 
tuitorul lui Tudor Vladimirescu. . 

Ca și cele din 1863—1867, care au înlăturat pia- 
tra de mormînt a episcopului Iosif, multe alte repa- 
ratii și renovări nechibzuite au alterat ctitoria Ivi- 
reanuluii 3, Astfel, între 1860—1863, un pictor, Petre 
Alessandrescu, reface pictura bisericii celei mari, 
netinînd seama nici de distribuţia iconografică ini- 
fiala, nici de regulile erminiei, nici de arhitectura 
clădirii si, ceea ce e mai grav, nici de pictura mes- 
terului Preda, vechea cunoștință a lui Antim de la 
Rîmnicul Vîlcea, care, după Cozia și Hurezi, a zu- 
grăvit și biserica de pe malul Dîmboviţei. Vechea 
timplà de piatră cioplită a fost si ea înlăturată și 
înlocuită cu o alta, zidul de vest al pronaosului a 
fost spart în partea de sus cu o fereastră. Abia în 
1950, în cadrul activităţii de restaurare si de între- 
finere a monumentelor istorice, biserica Antim a 
fost din nou refăcută în spirit științific. Un an mai 
tirziu, în 1951, s-a înnoit si pictura paraclisului, la 
care lucrase si G. Tattarescu : tîmpla paraclisului si 
chipurile ctitorilor de deasupra ușii de intrare îi 
aparţin. 

Construită după planurile lucrate în întregime de 
Antim, biserica este un exemplar aparte între mo- 
numentele artei zise brîncovenești. Siguranţa liniei 
arhitecturale, eleganța arcurilor și a bolților, gratia 
zveltă a turnurilor, precum și armonioasa proporţie 
a părților componente ‘ale clădirii impresionează pe 
oricine îi pășește pragul, Aceeași înaltă ţinută ar- 
tistică învesminteazà și sculpturile în piatră si în 

lemn, dintre care cele două canaturi ale ușii de 
intrare sînt lucrate, potrivit tradiţiei, de însuși An- 
tim cu mîna lui. 

În noua tipografie înființată aici, Dionisie Floru 
dă curînd la iveală, în august 1716, „Istoria sfintà, 
adică iudaică“, operă a învățatului Alexandru Ma- 
vrocordat Exaporitul. Din 1691 și pînă acum, aceasta 
este cea de-a 64-a din tipăriturile „ivirene“. Dintre 
ele, 38 au fost imprimate de Antim personal, 7 de 
Mihai Iștvanovici, 12 de Gheorghe Radovici și 3 de 
Dionisie Floru, toți ucenicii lui. Despre restul de 
4 lucrări nu se poate afirma cu precizie de cine au 
fost lucrate, căci dintr-una (,,Alexandria” din 1713, 
cunoscută numai din mențiunea lui Del Chiaro) nu 
s-a găsit pînă astăzi nici un exemplar, iar exempla- 
relor existente din celelalte trei le lipsesc foile de 
titlu. În cuprinsul Țării Romînesti, Antim și oamenii 
lui au lucrat astfel : 1691—1694 la București ; 1696— 
1701 la Snagov; 1701—1705 la București; 1705— 
1707 la Rimnicul Vilcii ; 1709—1715 la Tîrgovişte ; 
1715—1716 din nou la București. și, în sfîrşit, tot în 
1716, la tipografia bisericii Antim. Cele 64 de cărţi: 
sint : 30 în limba greacă ; 24 în limba romînă ; 1 în 
limba slavonă ; 8 bilingve, dintre care : 5 slavo-ro- 
mîne, 2 greco-arabe și 1 greco-romînă ; si 1 trilingvà, 
greco-slavo-romînà. După cum rezultă din titlurile 
lor, 17 au fost tipărite „acum întîi”, iar alte 8 erau- 
reeditări. 

Ca si „Sfătuirile“ adresate lui Ştefan vodă Canta- 
cuzino, încă 3 sînt lucrările proprii ale lui Antim ; 
6 sînt traduse din grecește; 10 au prefețe sau de- 
dicaţii scrise de el; pentru 5 a alcătuit versuri ; la 
6 a adăugat cîteva cuvinte, cerîndu-si obișnuita ier- 
tare pentru eventualele greșeli de tipar. 37 

În afară: de cele 64 de cărţi tipărite în Tara Ro- 
mîneascà, de numele lui Antim si al elevilor săi se 
mai leagă și lucrările apărute în tipografiile care, 
cum am văzut, s-au înființat, cu purtarea lui de 
grijă, în Arabia și Georgia. | : 

Dar cea dintii carte ieșită din teascurile noii tipo- 
grafii este si cea din urmă care mai poartă mentiu- 
nea despre smeritul „mitropolit Antim Ivireanul”. 


Nu trecură nici doi ani de la înscăunarea lui 
Ștefan Cantacuzino şi mitropolitului Antim Ivirea- 
nul îi fu dat să citească din nou moliftele încoro- 
nării. În urma uneltirilor aceluiași vizir Gin Ali, 
Reichiap imbrohorul, executorul lui Brîncoveanu si 
protectorul lui Ştefan vodă, fusese ucis la Bender. 
Mihai Racoviţă și oamenii lui își continuau şi ei 
stàruintele' pentru dobîndirea domniei, pînă, cînd 
sultanul, mișcîndu-și pionii pe pàtràfelele tablei, îl 
trimise a treia oară în Moldova, în locul lui Nicolae 
Mavrocordat, care căpătă în schimb scaunul mun- 
tean. În ziua de 9 ianuarie 1716, într-un chip des- 
tul de asemănător cu cel din martie 1714, fu primit 
în audienţă un alt capugiu, care, după ce-i dădu lui 
Ștefan vodă să sărute firmanul împărătesc, i-l trecu 
lui divan-effendi să-l citească : „deoarece a ocupat. 
îndeajuns tronul Valahiei, voinţa marelui sultan — 
sta scris acolo — e înlocuirea lui cu Mavrocordat, 
domnul Moldovei. Ștefan vodă va pleca la Constan- 
tinopol, unde va trăi în tihnă din mila măriei sale 
sultanul”, | 

În scurta lui domnie, pe care si-o inaugurase cu 
citeva măsuri demagogice, menite să-i sporească 
popularitatea — desfiintase, cu blestem, văcăritul, 
scutise. pe preoți de bir și poruncise darîmarea si- 
nagogii evreiești — Ștefan vodă făcuse tot ce-i stă- 
tuse în putere ca să-și cîştige bunăvoința turcilor. 
În afară de cele două mii de care cu cîte patru boi, 
însoţite de cîte patru oameni, în afară de miile de 
saci de făină de orz, de untul side mierea pe care le 
pregătise vizirului pentru războiul Moreei, în afară 
de haraciul plătit pe un an înainte, el mai contractă 
de la boieri și negustori un mare număr de ,,impru- 
muturi”, cu care să acopere necontenitele cereri de 
bani ce-i veneau: de la Poartă. 

Așa cum am văzut, toate acestea nu i-au folosit 
la nimic. Ajuns la Constantinopol, „mila măriei sale 
sultanul“ nu întîrzie sà se reverse, din belsug, asu- 
pra lui si a familiei sale : la sfîrsitul lui mai, adicà 
dupà numai cîteva luni de la mazilire, Stefan si ta- 
tăl său Costandin stolnicul Cantacuzino, care-l în- 
sotise în călătorie, fură spînzurati în temniţele de la 
Bostangi-bașa, iar capetele lor, tăiate, golite si um- 
plute cu câlţi, se trimiseră, „spre credință“, marelui 
vizir la Adrianopol. Aduși după puţine zile, cu pază 
tare, la Constantinopol, Mihai Cantacuzino, fratele 
stolnicului, si Radu Dudescu își sfirșiră si ei zilele 
în spînzuràtoare %. 

În mijlocul acestor amestecături, nici viaţa lui 
Antim nu se scurge netulburată. „Fiind zilele rele, 
necontenite bănuielile și trimiterea nesigură“ — îi 
scrie el la 24 martie 1716 lui Hrisant — și-a rărit si 
scrisorile — „ca să nu dăm pricină de petrecere 
celor ce ne urmăresc cu răutatea ca să petreacă și 

ca să-și miste cu înșelăciune limba contra noas- 
trà..." 39 

Adept al solutiilor.de mînà forte, Nicolae Mavro- 
cordat surprinsese încă din Moldova pe boierii ne- 
deprinsi cu rigorile statului centralizat. „Au venit 
nu ca un domn, ci ca un leu asupra tuturor, notează 
înspăimîntat cronicarul, adàugînd : ...nici cu ochii 
asupra lor (a boierilor) nu căuta, necum să grăiască 
cu dînsii, sau să mai întrebe pre cineva vreun cu- 
vînt“ 4; „pe nime din boieri nu credea; usa lui 
închisă” 4!, Sintem, dar, departe de domniile. slabe 
de pînă acum, în care facțiunile boilerești cîirmuiesc 
alături si adesea -peste capul domnului: autoritar 
— si pe deplin susținut de Poartă — Mavrocordat 
înţelege să cirmuiască singur și sigur. Pentru a se 
consolida, una din cele mai de seamă preocupări ale 
sale a fost nimicirea puterii și a influenţei politice a 
Cantacuzinilor : „Numele -Cantacuzino — însem- 
nează Del Chiaro 2 — sau a fi rudă cu astfel de 
nume, erau delicte susceptibile de pedeapsa cu 
moartea". Așa se face că, desi Pulheria doamna îi 
scrie, bunăoară, lui Hrisant și-l asigură că „faţă de 
domniţele răposatului Basarab vodă ne purtăm cu 
bunăvoință și dragoste și îngrijire si le avem ca și 
pe chiar surorile noastre“ 43, știm totuși din alte iz- 
voare că bătrina stolniceasă Cantacuzino, mama lui 
Ștefan vodă, ajunsese să cerșească un cdus de făină 
ca să-și astîmpere foamea *, iar Păuna, soţia fostu- 
lui. domn, după ce asemenea cersise pe ulițele Con- 
stantinopolului, după ce pribegise ani de-a rîndul 
în Sicilia, la Neapoli, la Roma, la Florenţa, la Bo- 
logna, la Ferrara, la Venetia si la Viena, după ce 
venise la Sibiu —- de unde Nicolae Mavrocordat 

nu-i îngădui însă să intre în ţară — își găsise în 
sfîrșit adăpost la Petersburg, unde și muri. i 
„Mai norocità decît dînsa, soția lui Toma Canta- 
cuzino: se deghiză în tàrancà si izbuti sà se stre- 
coare astfel în Ardeal, de unde luà drumul Rusiei, 
întîlninidu-se acolo cu fostul spàtar, ajuns colonel 
în armata lui Petru cel Mare si posesor al unei si- 
tuatii din cele mai frumoase ‘5. 

Ca una din personalitățile cele mai de vază ale 
facțiunii Cantacuzinesti, Antim Ivireanul nu era de- 
sigur văzut cu ochi buni de Mavrocordat, care avea 
bune temeiuri să bănuie că fuga soţiei lui Toma s-a 
făcut și ea, precum odinioară cea a spătarului însuși, 
cu știrea sau chiar cu îndemnul mitropolitului: nu 
era o taină pentru nimeni că Gheorghe Cantacu- 
zino, fiul răposatului Șerban vodă, se afla în 'Ar- 
deal, tintind domnia Țării Romiînesti. 

Așa stăteau lucrurile cînd, încurajați de succe- 
sele dobîndite în iarna anului 1715 în Moreea si în 
Creta, turcii rup, în iunie 1716, pacea cu austriecii 
şi-şi mișcă oștile spre apus, cu gînd să recucerească 
Ungaria 4. În lupta ce se dă însă, la 7 august, la 
Petrovaradin, trupele austriace, comandate de ge- 
neralul Eugeniu de Savoia repurtează o strălucită 
biruintà asupra turcilor. Lovit de trei gloanţe, însuși 
sîngerosul' vizir Gin Ali își găsește moartea în 
această luptă. „Şi lumea toată ce era subt stăpînirea 
turcească — comentează satisfăcut cronicarul — 
s-au miîntuit de un om rău si crud ca acela ce era, 
de tăia, sugruma pe multi făr' de nici o pricină...“ 47 

Dezlănţuite, „cătanele împărătești“ își urmează 
drumul spre inima ţării. Turcii de la Orșova trec 
înspăimîntaţi Dunărea, refugiindu-se la Cladova. 
Nicolae vodă Mavrocordat recrutează în. grabă 

3 000 de ostași, pè tate, sub comanda lui Ianache 
Ruset, vel-agà, si a vel serdarului Pătru Obedeanu, 
ii repede spre Orșova și Dimir Capi (Porţile de 
Fier) să oprească înaintarea austriecilor. Sub co- 
manda serdarului Barbu Cornea si a lui Bengescu, 
încă vreo cîteva detașamente sînt trimise „cătră 
Jii, cătră plaiul Vîlcanului și-spre Cîineni, si la 
Rucăr, si la Cimpina, si la Teleajăn, ca să păzească 
să nu mai treacă alte cătane, să strice tara" 48, Se 
întîmplă însă și acum ceea ce se mai întimplase cu 
cinci ani în urmă: în nemărginita lor ură faţă de 
turci, a căror catastrofală înfrîngere la Petrovara- 
din iscase o nouă însufletire, atit boierii răsculați, 
cît și ofiţerii și, mai cu seamă, masele populare în- 
toarseră spatele domnului și se uniră, de rîndul 
acesta, cu trupele austriace. Numai că, spre deose- 
bire de oștile rusești din 1711, „cătanele“, care du- 
ceau un război de jaf si cotropire, pràdau si pustiau 
tot ce întîlneau în cale. Pe la „Sintămărie Mare", 
adică la 15/26 august, un detașament austriac „S-a 
slobozit“ pe la Cîineni, ajungind pînă la Pitești, de 
unde slujbasii trimiseră grabnică veste în capitală 
de cele întîmplate. 

În seara zilei de miercuri 29 august/vineri 4 sep- 
tembrie 4? — mai exact „o oră înainte de apus de 
soare" — o panică îngrozitoare cuprinse străzile 
orașului. Înnebuniti, bucurestenii alergau care înco- 
tro, strigind: „Nemţii! Vin nemţii |“ Înspàimiîntat, 
Nicolae vodă Mavrocordat adună la curte pe oștenii 
și pe negustorii turci, pe câţiva boieri si pe mitro- 
politul Antim Ivireanul, își face în pripà bagajele 
şi, chiar în faptul serii, împunge fuga spre Giurgiu. 

‘Pînă la cetatea turcească de pe malul Dunării 
erau însă cincisprezece ore de drum. Pe la miezul 

hoptii, spre a da puţină odihnă cailor, călătorii sé 
opresc în satul Odăile 5, unde, descălecînd, po- 
posesc în bordeiul unui ţăran si cer, istoviti, ceva 
de băut, i 

Aici, în acest bordei, a avut loc între domn si 
mitropolit ò furtunoasă discuție, pè care o putem 
reconstitui cu ușurință după mărturiile contempora- 
nilor. 

— O, de-ai sti sfintia ta — oftà Nicolae vodă 
privind pîlpîirea lămpii de seu si chircindu-se pe 
scăunelul scund, cu trei picioare — de-ai sti cîte 
sînt plăcerile ce aveam acasă, în locuința mea din 
marginea Constantinopolei ! Grădinile pline de 
trandafiri, de crini și de iasomie, cu ape curgătoare 
care-mi adăpau și sufletul, panorama ce lăsa ochii 
să zboare peste împărăteasa cetăților si peste ma- 
rea vecină, peste albele corăbii, peste salba de oră- 
sele de pe țărm si peste rîurile ce le udă! Cu cît 
„drag mi-aduc aminte de zilele petrecute în. cîntecul 
păsărilor, în susurul izvoarelor, în șopotul zefirului, 
în sfaturi cu prietenii si dulcele citit al cărților! 
Binecuvîntate fie în veci tinereţea, muzele, dumne- 
zeiasca filozofie, iubita odihnă, convorbirile prie- 
tenești, mai plăcute. decît ambrozia, binecuvîntată 
fie viața slobodă, ușoară si fără grijă, mai scumpă 
decît multe domnii ! 51 | 

-„N-aveai decît să fi rămas pe veci acolo, că doar 
nu te-au adus nimeni cu sila domn la noi”, îi replică 
în gînd Antim și, curmînd efuziunile lirice ale dom- 
nului, zise: 

— Să mă ierte măria ta, dar eu mai departe nu 
mai merg. 

— Ce vrei să spui? 

— Vreau să spun că fac cale întoarsă_chiar în- 
tr-acest ceas; | 

— Glumești ? l 

— Nu glumesc de loc. Bucureştii au rămas de 
izbeliste. Domnul nu-i, vlàdica nu-i... 

— Si? ; 

— Si... Dacă izbucnește, știu eu, vreo răscoală ?... 

— Da' ducă-se, Doamne iartà-mà... de răscoală. 
Ne-om întoarce cu oaste si le-om pune pe toate la 
locul lor. Mare pagubă că s-or tăia între ei cîțiva 
proști. 

— Ba sà mă ierte măria ta, eu, ca un vlădică ce 
mă aflu, nu pot lăsa turma fără păstor. 

De afară se auzea ţiriitul molcom al unei ploi 
subțiri, de toamnă. Lipăind cu tălpile goale pe po- 
deauna de lut, muierea ţăranului de gazdă aduse 
o cofă de apă proaspătă si se retrase de-a-ndără- 
telea; cu ochii! pironiti pe chipurile unor oaspeţi atit 
de înalți și atît de neasteptati. 

— Şi-apoi — urmă Antim după cîteva clipe apă- 
sătoare de tăcere — cunoști măria ta că abia m-am 
ridicat după boală. La îngroparea răposatei Pulheria 
doamna, vechea mea podagră... 

— Cunosc. N-ai putut lua parte la alai. De-atunci 
sînt mai bine de patru luni 52. 

— Si mai e ceva... În graba plecării, am venit 
doar aşa, cu rădvanul cu doi cai, nu mi-am luat nici 
bani de cheltuială... 

— Si ce, te temi sfintia ta cà nu s-or găsi cai 
de schimb? Sau că n-o să ai cu ce-ţi cumpăra 
pîine ? 

— Nu... dar nici așternut n-am, nici primenele... 

Așa cum ni.le păstrează izvoarele narative, argu- 
mentele furnizate: de Antim în discuţia lui contra» 

dictorie cu Nicolae Mavrocordat, domnul nVestit de 
învăţat, minune de eruditie si istetime” 53, ni se par 
de-a dreptul puerile. : 

În realitate, Ivireanului îi surîdea biruința austrie- 
cilor, în care vedea o nouă nădejde de a scutura 
jugul otoman; prezenţa lui în capitala ţării o sim- 
tea, politic, necesară, spre a stimula si conduce no- 
rodul și pe boierii patrioți. Pe de altă parte, potrivit 
datinii, în lipsa domnului răspunderea politică îi re- 
venea — asa cum arată lorga5t — mitropolitului 
țării, care, cu un sfat de boieri, avea chiar dreptul 
să guverneze. ` 

Suflată de vint, lampa de seu pilpii, făcînd să 
tremure umbrele pe pereţi. 

— A venit un călăreț de la Bucuresti care vrea 
să vorbească cu preasfintia sa mitropolitul, vesti 
unul din ostasii de strajà. 

Pînà să apuce domnul a-l pofti pe sol innti, 
mitropolitul sări în picioare si din doi pași trecu 
pragul încăperii. Încă buimăcit de această necu- 
venită călcare a protocolului, Nicolae vodă auzi 
următoarele cuvinte de la Antim, care nu lipsise 
mai mult de cîteva clipe: 

— Măria ta, pădurea de lingă București e plină. 
de dușmani. Gheorghe beizadea, feciorul lui Șerban 
Cantacuzimo, vine din Ardeal și se îndreaptă spre 
Tara Romîneascà însoțit de douăsprezece mii de 
nemți. lată scrisoarea. Ne-o trimite loan Abramios, 
predicatorul de la mitropolie. l 

— Nu mai e vreme de pierdut.: Pregàtiti caii, 
strigă domnul bătînd din palme. Plecăm numaidecît 
mai departe către Giurgiu. 

— Eu mă întorc la București, măria ta. 

„— Ascultă, pàrintele — își ieşi din fire domnul 
— ascultă si ia seama bine la ce faci. O asemenea 
plecare a sfinției tale nu poate avea alt scop decît 
înscăunarea altuia ‘în locul meu. Păzește-te,. pă- 
zească-se toată tara de urgia noastră cînd ne-om 
învîrteji iarăși la Bucuresti ! 

+ — Urmeazà-ti măria ta drumul pînă la Giurgiu gi 
chiar pînà la Tarigrad, îi întoarse Antim, sigur cà 
Nicolae vodà n-avea sà. mai vadà niciodatà Bucu- 
restii. Urmeazà-ti drumul: de-acum înainte între 
măria ta si Tara Romîneascà orice legătură s-a spul- 
berat | 


7 

De la uşa bordeiului din Odăile, cei doi bărbați 
se despàrtirà. Fiecare apuca drumul pe care-l mînau, 
pe unul ambiția si setea de avutie, pe celălalt dra- 
gostea de țară: Mavrocordat spre Giurgiu, spre 
turci; Antim Ivireanul spre București, spre cei pe 
care din toatà inima îi dorea sloboziti din robia 
turcească. ` 

În capitală, zvonul despre venirea nemților se 
vădi un foc de paie, după cum falsă fusese și știrea 
privitoare la sosirea lui Gheorghe Cantacuzino. To- 
tuși, Antim adună la mitropolie un sfat de boieri, 
care, alegînd, cum se spune, domn în locul lui Ma- 
vorcordat pe vornicul Pătrașcu Brezoianu, discutară 
modalităţile de a „se alcătui“ cu austriacii. 

Ajuns la Giurgiu în dimineaţa zilei de sîmbătă, 
Mavrocordat n-avea să uite prea repede rușinea pe 
care o pati acolo. Cînd văzură mulțimea de călăreți 
care gonea în zorii zilei spre porţile cetăţii, turcii 

giurgiuveni furà cuprinsi de spaimà, gindind cà dau 
nemții peste dînsii. Unii se retraserà în cetate, iar 
alții se îmbulzirà să treacă Dunărea la Rusciuc; 
iscîndu-se panică, vreo cîteva bărci, împreună cu 
vreo 25—30 de oameni se înecară în fluviu. E lesne 
de imaginat mînia cu care, după ce se află prin 
curieri sosiți de la Bucureștii că nu numai la Giur- 
giu, dar nici în capitală nu călcase picior de neami, 
se întoarseră împotriva domnului, ocărîndu-l și învi- 
nuindu-l de lașitate și de trădare a sultanului. N-a 
lipsit mult ca Mavrocordat sà fie trimis legat la 
Adrianopol sau chiar sugrumat. Pînă la sfîrşit, ară- 
tîndu-le că și el a fost amăgit de știri mincinoase, 
domnul izbuti să-i împace și, recrutînd, în baza titlu- 
lui de serascher * pe care-l poseda, cîteva sute de 
tătari si turci, porni în cea mai mare grabă îndărăt. 
Dimineaţa de marti 28 august/joi 10 septembrie îl 
găsi în București. 

Chiar în marginea orașului, la locul numit Fîn- 
tîna lui Radu vodă, o delegaţie de boieri îl întim- 
pină să i se închine, după datină. În fruntea lor se 
afla vornicul Pătrașcu Brezoianu. Cind îl zări, lui 
Nicolae Mavrocordat, informat desigur de cele pe- 
trecute, i se făcu roșu înaintea ochilor. Chemă pe 
aga de beșlii și, cu toate că vornicul, căzut în ge- 
nunchi, se jura pe toţi sfinţii că nici de faţă n-a 
fost la „alegerea“ lui ca domn și nici cu spatele 
n-a ştiut nimic de ea, porunci ca acolo pe loc să-i 
taie capul. Acela șovăind.să împlinească o atit de 
crîncenă poruncă, Mavrocordat, mereu mai miînios, 
strigă la un,turc să-și pună el în lucrare iataganul. 


* serascher — comandant de armată, în vechiul Imperiu 
otoman. 

Turcul iese din rinduri, face un pas înainte, oţelul 
scapără în irizarea dimineţii de toamnă, dar întîrzie 
să se abată. Pentru execuţii se foloseau îndeobște 
călăi anume, și nu oricine primea o asemenea slujbă: 
ofiţerul credea că domnul vrea numai să-l înspăi- 
mâînte. Dar, hotărît lucru, Mavrocordat era un domn 
care ținea să se facă ascultat si care nu se încurca 
în porunci ; stàpînit de grumaji de alti cîțiva ostași, 
Brezoianu fu descăpăţinat acolo, în fata alaiului, de 
mîna nedibace a turcului, nevoit să lovească de 
patru și de cinci ori pină cînd capul nefericitului 
boier se rostogoli, în sfîrşit, în țărină. 

După această sîngeroasă pildă de autoritate, care 
nu vestea nimic bun, Mavrocordat o porni întins 
la curte. Aduși legati în fața măriei sale, boierii si 
negustorii mai bogaţi care refuzase să-l urmeze sînt 
siliți să plătească, cu titlu de „amendă“, importante 
sume de bani spre a-și redobîndi libertatea 55. 

Pe lingă o delegaţie pe care o trimite să trateze 
cu generalul austriac Steinville si să-l asigure de 
cele mai bune intenţii ale sale, Nicolae Mavrocor- 
dat își ia strașnice măsuri de pază, temîndu-se fie 
de o năvălire a nemților, fie de o răscoală popu- 
lară : cele 14 tunuri aduse de Șerban Cantacuzino 
de la asediul Vienei sînt scoase și așezate cîte 7 
la fiecare din porţile palatului, iar curtea e înţesată 
cu ostașii turci și tătari veniţi de la Giurgiu. 

Predicatorul loan Abramios, cel care adusese la 
Odăile știrea despre venirea lui Gheorghe Canta- 
cuzino cu nemţii, fu aruncat într-o temniță la Sna- 
gov, de unde n-avea să mai iasă decît după mazi- 
lirea lui Mavrocordat. 

În sfîrsit, cîțiva ceausi sînt repeziti după Antim, 
la mitropolie.. Voinic, monahul încearcă să li se 

împotrivească ; mulțimea de turci care. misunha însă 
în jurul trimisilor domneşti îl cuminteste și-l sileste 
să pornească spre curte. . 

Intrat pe poartă, alti cîţiva turci tabără asupra 
rădvanului și opresc caii. Antim cere cu energie să 
fie dus înaintea domnului, care-l chemase. Tirit de: 
barbă și de păr, el vede însă, în loc de obrazul dom- 
nului, mucedul întuneric al unei temnițe subterane, 
unde, peste cîteva zile, i se citește și gramata pa- 
triarhală de caterisire, care, cerută desigur de Ma- 
vrocordat încă de cînd se afla la Giurgiu, nu întir- 
ziase să sosească de la Constantinopol. „Vina 
revolutiunii.si a răscoalei este foarte rea, se spune 
acolo. Pentru care ei (vinovajii) trebuie ‘sà se de- 
punà din cinstea si vrednicia arhierească si să pri- 
mească dupre cuviință mare rușine, ca si cel de 
acum răul Antim, fostul mitropolit al Ungrovlahiei, 
fiindcă a întreprins meşteşuguri dezaprobate si sa- 
tanicesti, urgisitul de Dumnezeu. Şi între alte ne- 
orînduieli si fapte rele ale lui se inculpă adică, ca 
mag si participator la multe alte crime. Si pentru 
prezent sîntem de părere să fie depărtat de treapta 
arhierească. lar culpa lui cea impie a revolutiunii 
si a răscoalei o punem. înainte, ca ceea ce este arà- 
tată si evidentă. S-a făcut deci sceleratul revoltant 
si conspirator în contra puternicei împărăţii, conspi- 
rînd si în contra prealuminatului si preaînaltatului 
domnitor d. d. Ioan Alexandru voevod... Acest urgi- 
sit de Dumnezeu Antim nu numai cà n-a pazit cre- 
dinta si supunerea datorată, dar a meditat cu pre- 
cugetare revolutiune si răscoală în contra puternicei 
împărăţii... Pentru aceste scriind, am arătat sino- 
diceste... că răul Antim, numit al Ungrovlahiei, cel 
ce a fost recunoscut de revoluţionar, răsculător «si 

culpabil... să fie deci depărtat de toată lucrarea si 
ordinea arhierească și dezbrăcat de harul divin si 
scos din catalogul arhieresc și lipsit de. tot venitul 
bisericesc si să fie scos, pierdut şi depărtat de 
mitropolia Ungrovlahiei... ca cel ce este caterisit 
si desfiintat ; ràmînînd si zicîndu-se monahul An- 
tim... şi să nu îndrăznească nimeni a intra în rela- 
tiuni cu dînsul... sub greutatea opririi si a afurise- 
niei neschimbăcioase. Așa .să fie, conform hotă- 
rîrii” 56, 

Actul e datat august (după stil vechi). 1716 si sem- 
nat de 11 înalţi arhierei în frunte cu Ieremia, patriar- 
hul ecumenic. 

Pe lingă ridiculele acuzaţii de magie si vrăjitorie, 
în care Emile Picot vede „o neîndoielnică aluzie la 
talentul de care. dăduse dovadă Antim ca tipograf - 
și ca artist“ 57, celelalte învinuiri ce i se aduc în 
acest document ne apar astăzi în toată reala și 
pilduitoarea lor semnificaţie : ele nu fac decît să 
scoată si mai bine în lumină năzuinţele și lupta 
unei vieţi puse, cu stàruintà și în întregimea ei, în 
slujba eliberării poporului de sub jugul otoman. 

Răspopit, fostul arhiereu își vede mitra dată de-a 
rostogolul și capul împodobit cu o tichie roșie si 
aude pe ceaușii domnești strigindu-i „strigoi“ si ,în- 
șelător” si batjocorindu-l cu numele de Andrei pe 
care, de un sfert de veac, de cînd nu mai era mirean, 
aproape îl uitase. 

Asa cum ne spune Del Chiaro, contemporan al 
evenimentelor, cele ce urmară -cutremurarà de 
“groază întreg norodul; cît priveşte pe bucureșteni 
aceștia le păstrară îndelung în amintirea lor: în 
secolul trecut, Ulysse de Marsillac, călător francez 
în țările noastre, pomeneşte de „blestemul“ ce-ar 

fi căzut pe casa boierului Colfescu, ,,mehmenda- 
rul” (comandantul escortei) care-l petrecuse pe 
Antim pe. ultimul lui drum 5%, 

O dată cu căderea nopţii, bietul om este suit 
într-o căruţă și pornit pe drumul mănăstirii Sinai, 
unde i se hotàrîse surghiunul pe viață. Ajunsă la 
malul rîului Tundja — un afluent al Mariţei — 
căruţa se oprește. Garda slujitorilor turci, urmînd 
de bună seamă adevăratei porunci domnești, tabără 
asupra prizonierului. Împotrivindu-se din răsputeri, 
acesta încearcă să se apere. Lupta este însă ine- 
gală: Lăsînd în pumnii încleștați ai gealatilor 
smocuri din maiestuoasa sa barbă albă, „hainul“ 
este azvirlit în rîu. Cîteva sfortàri disperate împo- 
triva vîrtejurilor care îl trag la fund, câteva bolbo- 
roseli, și oglinda placidă a riului — o clipă tulburată 
de cîteva cerculeţe ce cuprind într-însele ultimele 
răsuflări ale muribundului — se linişteşte, învăluind 
pentru întotdeauna în undele ei pe acela care a fost 
Antim Ivireanul, mitropolit al "Țării Romiînesti. 

Ca și Briîneoveanu după 26 de ani de domnie, 
Antim piere după un sfert de veac de rodnică acti- 
vitate pe pămîntul ţării noastre. Ca si Bricoveanu de 
ziua lui și a doamnei Maria, Antim piere poate și el 
în ziua onomasticii sale 5, zi care ani de-a rîndul 
le-a fost prilej de veselie şi de petrecere. Ca și Brîn- 
coveanu, voievodul care nu s-a priceput să urmeze 
sfaturile înteleptului său mitropolit, Antim piere ucis 
de aceeași sălbatică mînă a asupritorului turc. 

Ca si Miron Costin, ca şi Costandin stolnicul Can- 
tacuzino, cărturarul Antim Ivireanul piere în arena 
politică, răpus de forţele întunericului, împotriva 
cărora, singur el, și-a îndreptat cu consecvență lupta 
întregii sale vieţi, | 

Dintre monumentele bucureștene ale zbuciumatei 
noastre istorii, mormîntul viteazului ivirean — căr- 
turar, luptător, patriot, adevărată figură de Renas- 
tere — lipsește. Cărţile si zidirile lui, ca si întreaga 
sa activitate culturală și politică, stăruie însă, ca un 
admirabil cenotaf; în amintirea și pilda tuturor. 


Ul 


august 1961 

1. Vezi V. Costàchel, P. P. Panaitescu, A. Cazacu, Viafa 
feudală în Tara Romîneascà si Moldova (sec. XIV-XVII) 
Ed. Ştiinţifică, Bucuresti, 1957 (De aci înainte se va cita 
V.ET.R), p. 498.. l 

2. Cf. Doc. din 2 iul. 1723, ibid, pp. 147—148. 

3. Cf. Documenie privitoare la istoria Romîniei, XVII, B II, 
p. 167. , 

4. Vezi V.F.T.R., pp. 115, 133. 

5. Ion Neculce, Letopiseţul Țării Moldovei si O samă de 
cuvinte. Ediţie îngrijită, cu glosar, indice si o introducere de 
Torgu Iordan. ESPLA 1955 (De aci înainte : Neculce), p. 187. 

6. G. Ionescu Gion, Istoria Bucureștilor, București, Socec, 
1899 (De aci înainte: Gion), p. 115, 

7. Vezi Const. C. Giurescu, Istoria Bucureștilor (în ms.). 

7 bis. Vezi București — Rezultatele săpăturilor arheologice 
şi ale cercetărilor istorice din anul 1953, vol. I, Ed. Acad. 
R.P.R., 1954, pp. 184—261: i 

8. Anton Maria del. Chiaro Fiorentino, Revblufiile Valahiei, 
în romîneste de S. Cris-Cristian, cu o introducere de N. Iorga, 
lași, Viața romiîneascà, 1929 (De aci înainte: Del Chiaro), 
pp. 8—9. i 

9. Gion, ‘pp. 116—118. | 

varășilor săi înaintea domnului în Istoria Țării Romînesli de 
la octombrie: 1688 pînă la martie: 1717 (Anbnimul brîncove- 
nesc), Ediţie întocmită de Constantin Grecescu, Ed. Științifică, 
Bucuresti, 1959 (De aci inainte: An. Br.), pp. 41—43. 

11. Pentru îmbrăcămintea domnului, a boierilor și a boie- 
roaicelor, pentru înfățișarea palatului si ceremonialul nunții 
și al ospefelor, Del Chiaro, pp. 21—23, 33—35 şi Iorga, Docu- 

mente privitoare la Constantin Brîncoveanu, la domnia si la 
‘sfirsitul lui; Buc., Minerva, 1901, pp. X-XVIII. 

12. Pentru anul nașterii stolnicului,. vezi I. Ionascu Despre 
logolăiul Stoica Ludescu în „Analele Univ. Parhon”, seria 

[1955], vol. II (De aci înainte: Odobescu), pp.. 29—30. 

24. Vezi V.F.T.R., pp. 450—461. 

25. Odobescu, p. 33 si urm. 

28. Odobescu, pp. 39—40.. 

33. Ibid., p. 89. 

Gébl, 1906 (De aci inainte: Greceanu), pp. 90—91 ; Radu Po- 

cate de N. Cartojan, vol. III, p: 1—32. 

73. B.O.R. LXXIV (1956), p. 240. 

74. Istoria Țării Rominesti 1290—1690 (Letopisețul Cantacu-- 
zinesc). Ed. C. Grecescu și D. SERS Ed. Acad. R.P.R. 

Istoria Țării Romînesti, (ms 180) 

Plutarlé Bucureşti, 1704, foaie de titlu 

Evanghelia georgianà, Tbilisi, 1709, foaie de titlu 


Petru cel Mare 
(portret în Stourdza, „Brancovan...“) 


Dimitrie Cantemir 

Biserica Antim, 
(desen în peniță al mitropolitului — ms. 3342) 


Nicolae Mavrocordat 

Biserica Antim, azi 

